BREAKING: Chief Of Defense Force Ge Magaamun Shiyaam Vaki Koffi - Vaguthu\nޗީފް އޮފް ޑިފެންސް ފޯސްގެ މަގާމުން ޝިޔާމް ވަކިކޮށްފި\nޗީފް އޮފް ޑިފެންސް ފޯސް މޭޖާ ޖެނެރަލް އަހްމަދު ޝިޔާމް – ފޮޓޯ: ރައީސް އޮފީސް\nޗީފް އޮފް ޑިފެންސް ފޯސްގެ މަގާމުން މޭޖާ ޖެނެރަލް އަހުމަދު ޝިޔާމް ވަކިކުރައްވައިފިއެވެ.\nޗީފް އޮފް ޑިފެންސްގެ މަގާމުން ޝިއާމް ވަކި ކުރައްވާފައި ވަނީ މިއަދުގެ ވަގުތެއްގައި ކަމަށް މައުލޫމާތު ލިބިފައިވެއެވެ.\nޗީފް އޮފް ޑިފެންސް ފޯސްގެ މަގާމަށް އަޙްމަދު ޝިޔާމް ޢައްޔަންކުރައްވާފައި ވަނީ 2012 ވަނަ އަހަރު އޭރުގެ ރައީސުލްޖުމްހޫރިއްޔާ ޑޮކްޓަރ މުޙައްމަދު ވަޙީދު ޙަސަން މަނިކެވެ.\nރައީސް ޔާމީން ސަރުކާރުގައި، އެމަނިކުފާނާ ވަރަށް ގާތުން މަސައްކަތް ކުރި ފަރާތެއްގެ ގޮތުގައި ޝިޔާމް ފާހަގަކޮށްލެވިފައިވާ އިރު، މި ސަރުކާރުގެ މިވީހާ ތަނަށްވެސް ޑިފެންސް މިނިސްޓަރު އަލް އުސްތާޒާ މާރިޔާ އަހުމަދު ދީދާއާއެކުވެސް ޝިޔާމް ވަނީ މަސައްކަތް ކުރައްވާފައެވެ.\nއެހެން ނަމަވެސް، ޝިޔާމް މިސަރުކާރާ ގާތުން މަސައްކަތް ކުރައްވާތީ، ސަރުކާރަށް ތާއިދުކުރާ ގިނަ ބަޔަކު ދިޔައީ ފާޑުވެސް ކިޔަމުންނެވެ.\nޝިޔާމަށް އެންމެ ބޮޑަށް ފާޑުކިޔުންތައް އަމާޒުވީ މިއަހަރުގެ ފެބްރުއަރީ މަހުގެ އެއްވަނަ ދުވަހު ސުޕްރީމް ކޯޓުން ނެރުނު އަމުރު ތަންފީޒުކުރަން ދެކޮޅު ހެއްދެވުމާއި، ސިފައިން ފޮނުވައިގެން މަޖިލިސް މެންބަރުން މަޖިލިސް ކުރާ ގެއަށް ވަދެވަޑައިގަތުމަށް ހުރަސް އެޅުއްވި މައްސަލާގައެވެ.\nޗީފް އޮފް ޑިފެންސްގެ މަގާމުން ޝިޔާމް ވަކި ކުރައްވާ ރައީސް އިބްރާހީމް ސޯލިހް ވަނީ މިހާރު އެ މަގާމަށް އެހެން ބޭފުޅަކު އައްޔަން ކުރައްވާފައެވެ. އެ މަގާމަށް އައްޔަން ކުރައްވާފައި ވަނީ މިއަދު ހައިކޯޓުން ސިފައިންގެ ވަޒީފާ ދޭން ހުކުމް ކުރި އަބްދުﷲ ޝަމާލެވެ.\nޑިސެމްބަރު 11, 2018 20:00\nތި ޝިޔާމް އަކާ ހެދި ސިފައިންގެ ތާއީދު ޔާމީނަށްވެސް ގެއްލުނީ. ރަނގަޅު. ޝިޔާމް ދެން ގޭގަ މަޑުކޮށްލާ.\nޑިސެމްބަރު 11, 2018 20:07\nރާކަނި މަސްކެވުނުތަ. އެތައް ދުވަހެއް ވަންދެން ކޮރަޕްޝަނާއި ފަސާދަ އާއި މައި ބޯއިސް ނޫން މީހުންގެ ހައްގަށް އަރަިގެން ހުރި މީހެއް.\nޑިސެމްބަރު 11, 2018 22:07\nކުލަޔަށް ހަމަށް ޢާއިލަައަށް ނިސްބަތްވާ ސިޔާސީ ޕާޓީއަށް ނުބަލަ ހަމަހަމަ ވުމަކީވތިއީ މާދަމާބުނޭ ޝަކުވާފޯމު ހުށައަޅާށެ ވަޒީފާއަށް ސަލާމްޖެއްސުމަކީ ތިއީނޫންތަ؟\nޑިސެމްބަރު 11, 2018 23:05\nތިޔަކަލޭގެ ރާއްޖޭން ބޭރަށް ފުރިޔަ ނުދީ ޕާސްޕޯރޓް ހިފަހައްޓާ މިކަލޭގެ ހިންގާފައިވާ ހުރިހާ ޖަރީމާ ތަކެއް ބެލުމަށް މަމެން ރައްޔިތުން ގޮވާލަމު.\nޑިސެމްބަރު 12, 2018 06:20\nޝިޔާމްސޯ މިސަރުކާރުގަ އުޅެވޭނީ ރީދޫހުންޖެހިފަތިބޭ އެމީހުންގެކަހަލަ މީހުނަށް\nކުއްވެރިންނާ ވަގުންނާ ކުޑަކުދިންނާބެހޭމީހުނާ ބޯމީހުނާ ވަރައްވާހަކަ\nޑިސެމްބަރު 12, 2018 08:46\nއައިންތުއަށް ތިހުރީ އޮޅިފަ. މިސަރުކަރުގަ ހަމަ އެންމެންނަށްވެސް އުޅޭވޭނެ. އެކަމަކު ރޯމާދުވާލުގަ ޖަރީމަ ހިންގަހިންގާ ތިބިމީހުން އެކަމުގައި ބައިތިއްބުމަކީ މިސަރުކަރު ގެނައި މީހުން މިބުނީ " ސައިލެންޓް މެޖޯރިޓީ " ރުހޭނޭ ކަމެއްނޫން. އެހެންވެ މަޑުމަޑުން އެމީހުންތައް އެ ދުރުކުރަނީ. މާދަމާ އެމީހުންނާ ތަހުގީގާ ދިމާވާނި. ދެން އޭގެފަހުން އެމީހުން ޖަވާބުދާރީ ވާންޖެހޭނީ "ހަވަރާ" . ހަވަރު އެމީހުންނަށް ހުކުމް ތަންފީޛު ކުރާނީ،. އަސްލު ޔާމީންވެއް އެގަންނަ ބިރަކީ މިސަރުކަރުގެ ތަންފީޛީ ބާރު ސައލެންޓް މެޖޯރިޓި ނުވަތަ " ހަވަރު " ދެކެ ގަންނަ ބިރު.\nޑިސެމްބަރު 12, 2018 08:23\nޝިޔާމަކީ ވަރަށް ޤައުމީ، އަދި އެހާމެ ކުރިއޭޓިވް ބޭފުޅެއް. ޝިޔާމަށް އުފާވެރި ބާއްޖަވެރި ހަޔާތަކަށް އެދެން.\nޑިސެމްބަރު 12, 2018 08:59\nމިސޮރަކީ ވަރަށް ފޮނި ސޮރެއް ތަންކޮޅެއް ކުޑައިރު އަހަރެމެންނާ އެކީ މަޖީދިއްޔާގައި އުޅުނުއިރު ބުނާނެ ތިމަންނަގެ ބައްޕައަކީ ޢަބްދުލް ޙައްނާނު ޙަލީމޯ. ޢަބްދުލް ޙައްނާނަކީ އެއިރު ޕަބްލިކްސޭފްޓީ މިނިސްޓަރ ގެ އިތުރުން ސިފައިން ގެ ވެރިޔާގެ ނައިބު.\nޑިސެމްބަރު 12, 2018 09:30\nމިމަޤާމައް ހޯރަ އިއްބެ ލެއްވިނަމަރަގަޅުވާނޔ


BREAKING : Male' In Rah Thakah Dhathuru Kuraa Emmen Quarantine Vun Majubooru Koffi - Vaguthu\nމާލެ އިން ރަށްތަަކަށް ދަތުރުކުރާ އެންމެން ކަރަންޓީނުވުން މަޖުބޫރުކޮށްފި\nކޮވިޑް-19 ފެތުރޭތީ ބަޔަކު މާސްކް އަޅައިގެން - ވަގުތު އިމޭޖަސް:- މުހައްމަދު އަފްޒަލް\nމާލެ ސަރަހައްދުން ރާއްޖޭގެ އެއްވެސް ރަށަކަށް ދަތުރުކުރާ ނަމަ ކަރަންޓީނުވުން މަޖުބޫރު ކޮށްފިއެވެ.\nމީގެ ކުރިން ސަރުކާރުގެ އޮފީސްތަކާއި ކުންފުނިތަކަށް ކަރަންޓީނުވުމަކާ ނުލައި ދަތުރު ކުރުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދިޔައީ ޙާއްސަ ހުއްދަތަކެއް ދޫ ކުރަމުންނެވެ. ނަމަވެސް، މިރޭ އެޗްޕީއޭ އިން ނިންމި ނިންމުމާ އެކު މި ފަރާތްތައް ހިމެނޭހެން އެންމެންވެސް 10 ދުވަހުގެ މުއްދަތަކަށް ކަރަންޓީނުވާން ޖެހޭނެއެވެ. އެކަމަކު، ރާއްޖެ އަށް އަންނަ ފަތުރުވެރިން އިސްތިސްނާވާނެއެވެ.\nއެޗްޕީއޭ އިން ހަރުކަށި ފިޔަވަޅުތަކެއް އަޅާފައި މިވަނީ، މި ދުވަސްކޮޅު ރާއްޖޭގައި ހަލުވިކަމާ އެކު ކޮވިޑް-19 ފެތުރެމުން އަންނާތީއެވެ. އެގޮތުން ފަހަކަށް އައިސް ދުވާލެއްގެ މައްޗަށް ކޮވިޑް-19 އަށް ފައްސިވާ މީހުންގެ އަދަދުތައް ހުރީ 100 އަށް ވުރެ މަތީގައެވެ. އެޗްޕީއޭ އިން އެންމެ ފަހުން އާންމު ކުރި ތަފާސް ހިސާބުތައް ދައްކާ ގޮތުން ވެސް ކޮވިޑް-19 އަށް 145 މީހުން ވަނީ ފައްސިވެފައެވެ.\nއެޗްޕީއޭ އިން އަނެއްކާ ވެސް އެޅި ފިޔަވަޅުތަކުގެ ތެރޭގައި މާދަމާ ރެއިން ފެށިގެން މާލެ ސަރަހައްދުގައި ދަންވަރު 12 އިން ފަތިހު4އާ ދެމެދު މީހުން ބޭރަށް ނުކުމެ އުޅުން މަނާ ކުރުމާއި ހަފްލާތަކާއި ޕާޓީތަކާއި ރަސްމިއްޔާތުތައް ބޭއްވުން މަނާ ކުރުން ހިމެނެއެވެ.\nމާލެ ސަރަހައްދުން އެހެން ރަށްރަށަށް ދަތުރުކުރާ އެންމެން ކަރަންޓީނު ކުރުމުގެ އިތުރުން ހުކުރު ދުވަހުން ފެށިގެން، ފަތުރުވެރިން ފިޔަވައި، ރާއްޖެ އިން ބޭރުން އަންނަ އެންމެން 10 ދުވަހުގެ މުއްދަތަށް ކަރަންޓީނު ކުރުމަށް ވެސް އެޗްޕީއޭ އިން ވަނީ ނިންމައިފައެވެ.\nޖެނުއަރީ 27, 2021 03:07\nނޫނޭ ކެނެރީ ނަޝީދުމެން ވިދާޅުވާ ގޮތެއް ހައްދަވާ.\nޖެނުއަރީ 27, 2021 04:51\nނާތަހުޒީބު އުސުލުތަކެއް... މީހަކު ޕީސިއާރ އާއި ކޮވިޑް ޓެސްޓް ހަދާފަ ނެގަޓިވް ވެފައިވާނަމަ ކީއްވެތޯ ދަތުރު ނުކުރެވެންވީ... ކަރަންޓީންކޮށް ރައްޔިތުން ހައްޔުރުކުރީމަ ވ ބޮޑެތި އިގުތިސާދި އިޖުތިމާއީ ދަތިތައް ކުރިމަތިވޭ... ރާއްޖޭގެ ސިއްހީ ނިޒާމު އޮތްގޮތުން ބޮޑެތިބައްޔަށް ފަރުވާ ކުރެވެނީ މާލެއިން ..އަދި ފަރުވާއަށްފަހު ރަށަށް ވަޑައިގަންނަވަންވީމަ ވ ބޮޑް އުދަނގޫ ވޭނަކަށްވެ އަމިއްލަ ރަށަށް ނުދެވި މާލޭގައި ބިކަވެ މަގުމަތިވެ ރައްޔިތުން އުޅެންޖެހުނީމަ ހަމަ ސަޅިތޯ. ރައްޔިތުންނަށް މިހާ ނިކަމެތިކޮށް ތިހިތަނީ އެހެން ވެރިކަމެއް ނައަންނާނެކަމަށްތޯ...\nނޫން.. ވެރިކަންވެސް ބަދަލުވާނެ...އަދި އަހަރަމެންގެ މުސްކުޅި އުމުރާއި ކުރިމަތިވެ މަރު ބައްދަލުކުރާނެ...\nޖެނުއަރީ 27, 2021 10:34\nދެން ކީ އްކުރަންތަ ތިހުރިހާ ފިޔަވަޅެ އްތި އަޅަނީ.ކޭސްތަ އް މަދުވި ދުވަސްކޮޅުވެސް ތިފިޔަވަޅުތަ އް ދެމެހެ އްޓިނަމަ ތިވަރުވެގެން އުޅޭކަށް ނުޖެހުނީހެ އްނު.ގަ އިގަ ހުޅުރޯވީމަ ހުރިހާ ކަމެ އްކުރަން އުޅޭނެ މިމީހުން😠\nޖެނުއަރީ 27, 2021 12:36\nވަރައް ރަނގަޅު ނިމްމުމެއް.\nޖެނުއަރީ 29, 2021 21:20\nސާބަހޭ ދިވެހި ދައުލަތް\nޖެނުއަރީ 30, 2021 10:58\nސިނާއީ ރައްރަށައް ދިއުމައް ހުއްދަ ދިނުމުގައި މިހާރަށް ވުރެ ހަރުކަށި ކުރަންޖެހޭ،އެފަދަ ރައްރަށުން އެހެން ރައްރަށަށް ބަލިފެތުރުމުގެ ފުރުސަތު ވ ބޮޑު.އެފަދަ ރަށްރަށުން ގައިޑުލައިން ފޮލޯ ނުކުރޭ.\nފެބުރުއަރީ 1, 2021 15:29\nރޭގަނޑު 8 ގެ ފަހުން އެސްބީއައީ ކުރިމަތީ އޮންނަ ފުޓްސަލް ދަނޑު ކައިރި ބަލާލަބަލަ! ފުލުފުލުގެ ފިސާރި ބޯ ކޮށް މުބާރާތްތައް ބާއްވަމުން އެ ގެންދަނީ! ކޮބޭ އެޗުޕީއޭ؟؟ ކީކޭ ދެން ބުނާނީ!


BREAKING: Ungoofaarun ithuru4meehaku positive vejje | Fainu Online\nއުނގޫފާރުން އިތުރު4މީހުން ޕޮޒިޓިވް ވެއްޖެ\n20 މާރިޗު 2021, ހޮނިހިރު, 11:22\nއުނގޫފާރުން އިތުރު4މީހަކު ކޮވިޑް19 އަށް ޕޮޒިޓިވް ވެއްޖެއެވެ.\nއުނގޫފާރު ރީޖަނަލް ހޮސްޕިޓަލްގެ މެނޭޖަރ ވަނީ މިކަން ކަށަވަރުކޮށްދެއްވާފައެވެ. އެހެންކަމުން، އުނގޫފާރުން ކޮވިޑް19 އަށް ޕޮޒިޓިވްވި މީހުންގެ ޢަދަދު މިވަނީ5އަށް އަރާފައެވެ.\nއުނގޫފާރުން ބަޔަކު ޕޮޒިޓިވްވުމާއި ގުޅިގެން، ފާއިތުވި ހަފްތާގައި އުނގޫފާރު ރަޙުމަތުﷲ ބޯޓަށް އަރާފައިބާފައިވާ ފަރާތްތަކާއި އެބޯޓުގެ މީހަކާއި ކޮންޓެކްޓް ވެފައިވާ ފަރާތްތަކުން ގޭގައި މަޑުކުރުމަށް އަތޮޅުގެ އެކި ރަށްރަށުގައި މިހާރުވަނީ އަންގާފައެވެ.\nދާދި ދެންމެއަކު މަޢުލޫމާތު ލިބުނުގޮތުގައި، ޕޮޒިޓިވްވި ފަރާތްތަކުގެ ތެރޭގައި އެރަށު ސްކޫލްގެ ދަރިވަރަކުވެސް ހިމެނެއެވެ. އަދި މީގެ ތެރޭގައި އެރަށު ރަހުމަތުﷲ ބޯޓުގެ ބައެއް މީހުންވެސް ހިމެނެއެވެ.


އަހަރެން ތައުބާވާން ބޭނުން، އެކަމަކު… 14 – DhiSalafiyyah\nތައުބާވުމާއި ގުޅޭގޮތުން މުހިއްމު ފަތުވާތައް (11ން 23ށް)\nސ11. އަހަރެން ޔަތީމު ކުއްޖެއްގެ މުދާނަހަމަ ގޮތުގައި އަތުލައި، އޭގެން ވިޔަފާރިއެއް ފެށީމެވެ. އެމުދާ އެތައް ގުނައަކުން އިތުރުވެ ވަރަށް ބޮޑު ފައިދާއެއް އަހަންނަށްވިއެވެ. (އެކަމަކު މިހާރު) އަހަރެން ﷲ އަށް ބިރުވެތިވަމެވެ. އަހަރެން ތައުބާވާން ހަދާނީ ކިހިނެތް ހެއްޔެވެ؟\nޖ11. ޢިލްމުވެރިން މި މަސްއަލައިގައި ވަރަށް ގިނަ ގޮތްގޮތަށް ވިދާޅުވެފައިވެއެވެ. އެންމެ މެދުމިނުގެ އަދި އެންމެ އަދުލުވެރިގޮތެއްކަމަށް ބެލެވޭ ޤައުލަކީ: އެމުދަލުގެ އަޞްލު ރައުސުލް މާލާއި ފައިދާގެ ދެބައިކުޅަ އެއްބަޔާއެކު ތިބާ އެ ޔަތީމު ކުއްޖާއަށް ރައްދުކުރުމެވެ. އޭރުން ތިބާއާއި އެކުއްޖާ ވާނީ މުދަލުގެ އަޞްލާއި އެއިން ލިބޭ ފައިދާގައި ބައިވެރިންފަދައިންނެވެ.\nމިއީ އިމާމް އަޙްމަދުرحمه اللهގެ އަރިހުން އެއްރުވާޔަތުގައި އައިސްފައިވާ ރައުޔެކެވެ. އަދި ޝައިޚަލް އިސްލާމް އިބްނު ތައިމިއްޔާ رحمه اللهގެ ރައުޔުވެސް މެއެވެ. އެކަލޭގެފާނުގެ ދަރިވަރި، އިބްނު އަލްޤައްޔިމް رحمه الله މިއީ އެންމެ ރާޖިހުގޮތްކަމަށް ވިދާޅުވިއެވެ. [المدراج ١/٣٩٢]\nވަގަށް އަތުލައިގަނެފައިވާ ކަންބަޅިޔާއި ޖަމަލުވެސް ވަނީ މިފަދައިންނެވެ. އެތަކެތި ވިހައިފިނަމަ އެ ތަކެއްޗާއިއެކު ވިހޭ ތަކެތީގެ ދެބައިކުޅައެއްބައި އޭގެ އަޞްލުމިލްކުވެރިފަރާތަށް ދޭންވާނެއެވެ. އެތަކެތި މަރުވެފައިވާނަމަ އެއަށްވާ އަގާއެކު ވިހައިގެން ލިބުނުތަކެތީގެ ދެބައިކުޅަ އެއްބައި ދޭންޖެހޭނެއެވެ.\nސ12. ޖައްވުގެ މަގުން މުދާއުފުލަދިނުމުގެ މަސައްކަތުގައި އުޅުނުމީހެއްގެ އަތުގައި މީހުންނުގެންގޮސްހުރި ސާމާނު ހުއްޓެވެ. އޭގެ ތެރެއިން ރޭޑިއޯއެއްފަދަ އެއްޗެއް އޭނާ އޯޅުވާލައިގެން ނެގިއެވެ. އަދި އަހަރުތަކެއްފަހުން އޭނާ ތައުބާވިއެވެ. ފަހެ އޭނާ ރުޖޫޢަކުރަން ޖެހޭނީ އެރޭޑިއޯހެއްޔެވެ. ނުވަތަ އެއަށްވާ އަގުހެއްޔެވެ. ނުވަތަ އެއާ ވައްތަރު ރޭޑިއޯއެއް ހެއްޔެވެ؟ މިވައްތަރުގެ ރޭޑިއޯ މިހާރު ބާޒާރުގައި ލިބެން ނުހުންނަ ވާހަކަވެސް މައުލޫމާތަށްޓަކައި ދަންނަވާލަމެވެ.\nޖ12. އޭނާ އަޞްލު އެ ރޭޑިއޯ އަނބުރާ ރައްދުކުރަންޖެހޭނެއެވެ. އަދި އޭގެ އިތުރުން ބޭނުންކުރުމުން ނުވަތަ ގިނަދުވަސްވުމުގެ ސަބަބުން އޭގެ އަގު ދަށްވެފައިވުމުން އޭގެ ބަދަލުގެ ގޮތުގައި އެކަށީގެންވާ އަގެއް ދޭންޖެހޭނެއެވެ. އަދި އެކަން ކުރަންވާނީ އޭނާގެ ނަފްސަށް އުނދަގޫތަކެއް މެދުވެރިނުވާފަދަ މުނާސަބު ގޮތަކަށެވެ. އެގޮތަށް އެކަންނުވެއްޖެނަމަ، އޭގެ އަގާއި އެކަށީގެންވާ ޢަދަދެއްގެ ފައިސާ އޭގެވެރިފަރާތުގެ މަތިން ޞަދަޤާތްކުރަންވާނެއެވެ.\nސ13. އަހަރެންގެ އަތުގައި ރިބާގެ ގޮތުގައިލިބިފައިވާ ފައިސާ ހުއްޓެވެ. ނަމަވެސް އެފައިސާ ބޭނުންކޮށް ހުސްވެއްޖެއެވެ. މިހާރު އަހަރެން ތައުބާވާން ބޭނުމެވެ. އަހަރެންގެ މައްޗަށް ލާޒިމްވެގެންވަނީ ކޮންކަމެއް ހެއްޔެވެ؟\nޖ13. ތިބާ ހަމައެކަނި ކުރަންޖެހޭނެކަމަކީ ﷲ عز وجل އަށް އިޚްލާޞްތެރި ތައުބާއަކުން ތައުބާވުމެވެ. ރިބާއަކީ ނުރައްކާތެރި އެއްޗެކެވެ. އެހެނީ ރިބާގެ އަހުލުވެރީންނާ ދެކޮޅަށް މެނުވީ، ﷲ ތަޢާލާ ކީރިތި ޤުރުއާނުގައި ހަނގުރާމަ އިޢުލާނު ކުރައްވާފައިނުވެއެވެ. އެކަމަކު ރިބާގެ ގޮތުގައި ލިބުނު ހުރިހާ ފައިސާއެއް ހުސްވެފައިވުމުން ތިބާ އެކަމުގައި އިތުރުކަމެއް މިހާރު ކުރާކަށް ނުޖެހޭނެއެވެ.\nސ14. އަހަރެން ކާރެއް ގަތީމެވެ. އޭގެތެރެއިން ބައެއް ފައިސާއަކީ ޙަރާމް ފައިސާއެވެ. އަދި ބައެއް ފައިސާއަކީ ޙަލާލް ފައިސާއެވެ. އެކާރު މިހާރުވެސް އެބައޮތެވެ. އަހަރެން ކަންތައްކުރަންޖެހޭނީ ކިހިނެތް ހެއްޔެވެ؟\nޖ14. ބައިނުކުރެވޭ އެއްޗެއް، މިޘާލަކަށް ގެއެއް ނުވަތަ ކާރެއް، ޙަރާމް އަދި ޙަލާލް ފައިސާ އެއްކޮށްގެން ގަނެފިނަމަ، އެ ޙަރާމް ފައިސާ އަށްވާ ޢަދަދު އޭނާގެ މުދަލުންނަގާ ޞަދަޤާތްކުރުމުން ފުދޭނެއެވެ. އެއީ އޭނާ އެގަތް މުދާ ޠާހިރުކުރުމުގެ ގޮތުންނެވެ. އެޙަރާމް ފައިސާއަކީ އެހެން ބައެއްގެ ޙައްޤެއްނަމަ ކުރިން ތަފްޞީލުބަޔާންކޮށްދީފައިވާ ފަދައިން އޭގެ ޙައްޤުވެރި ފަރާތަށް ދޭންޖަހޭވަރު ދޭންވާނެއެވެ.\nސ15. ސިނރިގޭޓު ވިއްކައިގެން ފައިދާގެ ގޮތުގައި ލިބުނު ފައިސާއަށް ހަދާނީ ކިހިނެތް ހެއްޔެވެ؟ އަދި ހަމަ އެފަދައިން އެފައިސާ އެހެން ޙަލާލު ފައިސާއާއި އެއްކުރެވިފައިވާނަމަ ކަންތައްކުރާނާ ކިހިނެތް ހެއްޔެވެ؟\nޖ15. މިއުޒިކު ކުޅޭ ސާމާނުތަކާއި، ޙަރާމް ފިލްމުތަކާއި، އަދި ސިނގިރޭޓް ފަދަ ޙަރާމް އެއްޗަކުން އޭގެ ޙުކުމް އެނގޭޙާލު ވިޔަފާރި ކުރިމީހާ، ތައުބާވުމަށްފަހު އޭގެން ލިބުނު ފައިދާ ޖެހޭނީ ހެޔޮކަމަކަށް ހޭދަކުރާށެވެ. ޞަދަޤާތެއްގެ ގޮތުގައެއްނޫނެވެ. ނަމަވެސް އޭގެން ސަލާމަތްވުމުގެ ގޮތުންނެވެ. އެހެނީ ﷲ ތަޢާލާ ހެޔޮ ރަނގަޅު އިލާހެވެ. އަދި ރަނގަޅުމަކެއް މެނުވީ އެއިލާހު ޤަބޫލު ނުކުރައްވައެވެ.\nޙަރާމް ފައިސާ ޙަލާލް ފައިސާއާއި އެއްވެފައިވާނަމަ – މިޘާލަކަށް ހުއްދަތަކެތި ވިއްކާފިހާރައެއްގެ މީހަކު، އެތަކެއްޗާއިއެކު ސިނގިރޭޓު ވިއްކުން- ފަހެ ހަމަކަށަވަރުން އެ ޙަރާމް ތަކެތިން ލިބުނު ފައިސާ އަންދާޒާކުރުމަށް ފަހު އޭނާގެ މުދާ ޠާހިރު ކުރުމުގެ ނިޔަތުގައި، ރަނގަޅުކަމެއްގައި އެފައިސާ ހޭދަކުރާށެވެ. ﷲ ތަޢާލާ އޭނާއަށް އެ ހެޔޮކަމުގެ ބަދަލު ދެއްވާނެއެވެ. އެހެނީ އެއީ އެންމެ ދީލަތި އަދި އެންމެ ތަނަވެސްވެވޮޑިގެންވާ ރަސްކަލާނގެއެވެ.\n*ޢާންމު ގޮތެއްގައި ބުނާނަމަ، ޙަރާމްގޮތުގައި ފައިސާ ހޯދުމަށްފަހު އެތަކެތި އޭނާއަތުގައިހުރެ، އެކަމުން ތައުބާވާން ބޭނުން ނަމަ ކަންތައް ކުރަންޖެހޭނެގޮތް މިވަނީއެވެ:\n1. އޭނާއަށް އެފައިސާ ލިބުނުއިރު އޭނާއަކީ ކާފަރެއް ކަމުގައިވާނަމަ ތައުބާ ވުމަށްޓަކައި އެފައިސާ ނެރޭކަށް ނުޖެހޭނެއެވެ. ރަސޫލުﷲ صلى الله عليه وسلم އެކަލޭގެފާނުގެ އަޞްޙާބު ބޭކަލުން އިސްލާމްވުމަށްފަހު، އެބޭކަލުންގެ މުދަލުން ޙަރާމް ގޮތުގައި ލިބުނުތަކެތި ބޭރުކުރާކަށް ނާންގަވައެވެ.\n2. އޭނާއަށް އެޙަރާމް ފައިސާ ލިބުނީ މުސްލިމެއްގެ ގޮތުގައި ހުރެ އެއީ ޙަރާމްކަމެއްކަން އެނގިހުރެކަމުގައިވާނަމަ، އޭނާ ތައުބާވާއިރު އެފައިސާ ނެރެންޖެހޭނެއެވެ.\nސ16. މީހަކު ރިޝްވަތުހިފާއުޅުނެވެ. ދެންފަހެ ﷲ ތަޢާލާ އޭނާއަށް ތެދުމަގަށް މަގުދެއްކެވިއެވެ. ފަހެ ރިޝްވަތުގެގޮތުގައި އޭނާހިފި ފައިސާއާމެދު ކަންތައް ކުރަންޖެހޭނީ ކިހިނެތް ހެއްޔެވެ؟\nޖ16. މިމީހާ ވާނީ އަންނަނިވި ދެޙާލަތުންކުރެ ކޮންމެވެސް އެއްޙާލަތެއްގައެވެ:\n1. އެއްގޮތަކީ އެއީ، އޭނާގެ ޙައްޤުތައް އަނިޔާވެރިކަމާއެކު އަތުލައިގަނެފައިވާ މީހަކު އެ ޙައްޤުތައް އަނބުރާ ހޯދުމަށްޓަކައި އިތުރު އެހެންގޮތެއްނެތި ޟަރޫރީވެގެން ރިޝްވަތު ދިނުމަށް މަޖުބޫރުވުމުން ދީފައިވާ ރިޝްވަތެކެވެ. މިޙާލަތުގައި ތައުބާވާމީހާއަށް ވާޖިބުވެގެންވަނީ ރިޝްވަތުގެ ގޮތުގައި އޭނާ ހިފި ފައިސާ އަނބުރާ ރިޝްވަތުދިންމީހާއަށް ރައްދުކުރުމަށެވެ. އެހެނީ އޭގެ ޙުކުމަކަށް ވާނީ ގަދަބާރުން އަތުލައިގަނެވިފައިވާ މުދަލުގެ ޙުކުމެވެ. އެއީ އޭނާއަށް މަޖުބޫރުވެގެން ދޭން ޖެހުނު އެއްޗަކަށްވުމުންނެވެ.\n2. އަނެއް ގޮތަކީ އޭނާއަށް ރިޝްވަތު ދިންމީހަކީ އޭނާއެކޭ އެއްފަދައިން ރިޝްވަތުދޭ އަނިޔާވެރި މީހަކަށްވުމެވެ. އޭނާއީ އޭނާއަށް ޙައްޤުނުވާ އެއްޗެހި ރިޝަވަތުދީގެން އަތުލާމީހެކެވެ. ފަހެ މިޙާލަތުގައި އޭނާ ރިޝްވަތުގެ ގޮތުގައި ހިފި ފައިސާ އަނބުރާ ރައްދުކޮށްގެން ނުވާނެއެވެ. ނަމަވެސް ތައުބާވިމީހާ ހެޔޮކަންކަމުގައި ހޭދަކޮށް އެޙަރާމް ފައިސާއިން ސަލާމަތްވާނީއެވެ. އެއީ މިޘާލަކަށް ފަޤީރުންނަށްޓަކައި ހޭދަކުރުމުންނެވެ. ހަމައެފަދައިން ނުޙައްޤުން މީހުންގެ ޙައްޤުތަކުން އެއްކިބާކުރުމުގެ ސަބަބަކަށްވެފައިވާތީ އެކަމަށްވެސް ތައުބާ ވާންޖެހޭނެއެވެ.\nސ17. އަހަރެން ޙަރާމް ކަންތައްކޮށްގެން އޭގެ ބަދަލުގައި ފައިސާ ހޯދާ އުޅުނީމެވެ. ތައުބާވުމަށްފަހު ފަހެ އެފައިސާ އަހަންނަށް ދިންމީހުންނަށް އަނބުރާ ދައްކަން ޖެހޭނެ ހެއްޔެވެ؟\nޖ17. ޙަރާމް ކަންތައްތައް ކޮށްގެން ނުވަތަ ޙަރާމް ޚިދުމަތްތައްދީގެން ފައިސާ ހޯދާ މީހުން ތައުބާވުމަށްފަހު އެފައިސާ އޭނާގެ އަތުގައި ހުރެއްޖެނަމަ އެފައިސާއިން އޭނާ ސަލާމަތްވާން ޖެހޭނެއެވެ. ނަމަވެސް އެފައިސާ އޭނާއަށް ދިންމީހުންނަށް އެއަނބުރާދީގެން ނުވާނެއެވެ.\nފަހެ ޒިނޭކޮށްގެން ފައިސާ ހޯދި އަންހެނަކު ތައުބާވުމަށްފަހު އެފައިސާ އޭނާއާއި އެކު ޒިނޭކުރި ފިރިހެންމީހާއަށް ދީގެންނުވާނެއެވެ. އަދި ޙަރާމް ލަވަކިޔައިގެން ފައިސާ ހޯދި މީހަކު ތައުބާވުމަށްފަހު އެ ޙަފްލާ ބޭއްވިފަރާތަށް ފައިސާ އަނބުރާ ދީގެންނުވާނެއެވެ. އަދި ރާ ނުވަތަ މަސްތުވާތަކެތި ވިއްކި މީހަކު ތައުބާ ވުމަށްފަހު އެތަކެތި އޭނާގެ އަތުން ގަތްމީހުންނަށް އެފައިސާ އަނބުރާދީގެންނުވާނެއެވެ. ދޮގު ހެކިދީގެން ފައިސާ ހޯދިމީހަކު ތައުބާވުމަށްފަހު އޭނާގެ ގާތުން އެޚިދުމަތް ހޯދިމީހުންނަށް ފައިސާ އަނބުރާ ދީގެންނުވާނެއެވެ. އަދި މިފަދަ އެހެން ކަންކަމުގައިވެސް ޢަމަލުކުރަންޖެހޭނީ މިފަދައިންނެވެ. ސަބަބަކީ ފާފަކުރުމަށްޓައި އޭނާއަށް ފައިސާދިން ފާފަވެރިޔާއަށް އެފައިސާ އަނބުރާ ރައްދުކޮށްފިނަމަ އޭނާގެ ޢަތުގައި ޙަރާމް ފައިސާ ޖަމާވެ އެކަމުން ސަލާމަތްނުވެވި ފާފަކުރުމަށް މަގުފަހިވެދާނެއެވެ. ޝައިޚް އަލްއިސްލާމް އިބްނު ތައިމިއްޔާ رحمه الله އާއި، އެކަލޭގެފާނުގެ ދަރިވަރު، އިބްނު އަލްޤައްޔިމް رحمه الله އެންމެ ރަނގަޅުގޮތްކަމަށް ދެކެވަޑައިގަންނަވާ ގޮތަކީ މިއީއެވެ. [المدارج ١/٣٩٠]\nސ18. އަހަރެން ކަންބޮޑުވާކަމެއް އެބައޮތެވެ. އަދި އެކަމުގެ ސަބަބުން އަހަންނަށް ވަރުބަލިކަން އިހްސާސްވެ، ރޭގަނޑުގެ ނިދިންމަޙްރޫމުވެއެވެ. އަހަންނަށްވަނީ އަންހެނަކާއެކު ފާޙިޝް ކަންތައްތަކެއް ކުރެވިފައެވެ. ފަހެ އަހަރެން ތައުބާވާނީ ކިހިނެތް ހެއްޔެވެ؟ އަދި އެކަންތައް ފޮރުވުމުގެގޮތުން އަހަންނަށް އެ އަންހެންމީހާއާއި ކައިވެނި ކުރެވިދާނެ ހެއްޔެވެ؟\nއަދި އެހެންމީހަކު ސުވާލުކުރެއެވެ. ބޭރު ޤައުމެއްގައި އޭނާއަށްވަނީ އަންހެނަކާއެކު ފާޙިޝްކަންތައްތަކެއްކުރެވިފައެވެ. އަދި އެއަންހެންމީހާ އޭނާގެ ސަބަބުން ބަނޑުބޮޑުވިއެވެ. ފަހެ އެއީ އޭނާގެ ދަރިއަކަށް ވާނެ ހެއްޔެވެ؟ އަދި އޭނާ އެކުއްޖާއަށް ޚަރަދު ފޮނުވަންޖެހޭނެ ހެއްޔެވެ؟\nޖ18. ފާޙިޝްކަންތައްތަކާއި ބެހޭ މައުޟޫޢުގައި ވަރަށް ގިނަ ސުވާލުތައް މިހާރަކަށް އައިސް ކުރެވެއެވެ. އެހެންކަމުން އެންމެހާ މުސްލިމުންގެ މައްޗަށް ވާޖިބުވެގެންވަނީ އެބައިމީހުންގެ ޙާލަތާމެދު އަލުން ވިސްނާ ކީރިތި ޤުރުއާނާއި ސުންނަތުން ހިދާޔަށް ލިބިގަނެ އެކަންތައްތައް އިޞްލާޙުކުރުމެވެ. އަދި ޚާއްޞަ ސަމާލުކަމެއް ދޭން ޖެހޭ މަސްއަލަތަކުގެ ތެރޭގާއި ބެލުން ތިރިކުރުމާއި، އަލްޙުލްވާ (ހިލޭ އަންހެނުންނާއި އެކު އެކަހެރިވުން) ނަހީކުރެވިފައިވާކަމާއި، ހިލޭ އަންހެނުންނާއެކު އަތާ އަތް ޖޯޑުކޮށް ސަލާމް ކުރުމުން ދުރުހެލިވުމާއި، ޝަރުޢީ ޙިޖާބު ފުރިހަމަކުރުމަށް ސަމާލުކަން ދިނުމާއި (އަންހެނުންނާއި ފިރިހެނުން) ގައިގޯޅިވުމުގެ ނުރައްކާތެރިކަމާއި، ކާފަރު ރަށްތަކަށް ދަތުރުކުރުމުން ދުރުހެލިވުމާއި، މުސްލިމު ގެތަކާއި ޢާއިލާތައް ބެލެހެއްޓުމާއި، އަވަހަށް ކައިވެނިކުރުމާއި، އަދި އެކަމަށް ހުރަސްއަޅާ ކަންކަން ކުޑަކުރުން ހިމެނެއެވެ.\n*މިސުވާލާ ބެހޭގޮތުން ދަންނައެވެ. ފަހެ ފާޙިޝް ޢަމަލު ކުރިމީހާވަނީ ދެޙާލަތުންކުރެ އެއްޙާލަތުގައެވެ.\n1. އެއްގޮތަކީ އޭނާ އެއަންހެނާއާއެކު ޒިނޭކޮށްފައިވަނީ ގަދަކަމުން އެއަންހެނާގެ ޢިއްފަތްފޭރިގަނެގެނެވެ. މިޙާލަތުގައި އޭނާ އެ އަންހެނާއަށް ދިން ގެއްލުމުގެ ބަދަލެއްގެ ގޮތުން އެފަދަ އަންހެނަކާ އެކަށީގެންވާ ކައިވެނީގެރަނުގެ މިންވަރު ދޭންޖެހޭނެއެވެ. އަދި އެއާއިއެކު އިޚްލާޞްތެރި ތައުބާއަކުން ﷲ ތަޢާލާގެ ޙަޟްރަތަށް ތައުބާ ވާންޖެހޭނެއެވެ. އަދި އެކަންތައް (މުސްލިމުންގެ)އިމާމު ނުވަތަ އޭނާގެ ނައިބު(މިޘާލަކަށް ޤާޟީންފަދަ މީހެއް)ގެ ގާތަށް ގޮއްސިނަމަ، އެކަމަށް އެކަށީގެންވާ އަދަބު ލިބިގަންނަންޖެހޭނެއެވެ. [ބައްލަވާ المدارج ١/٣٦٦]\n2. އަނެއްގޮތަކީ އެއަންހެނާގެ ރުހުމުގައި ޒިނޭކުރުމެވެ. ފަހެ މިޙާލަތުގައި އޭނާގެ މައްޗަށް ވާޖިބުވެގެންވަނީ ހަމައެކަނި ތައުބާވުމެވެ. އަދި އެކަމުން ލިބުނު ދަރިއަށް އެއްގޮތަކަށްވެސް ޚަރަދު ކުރުން އޭނާގެ މައްޗަށް ވާޖިބުވެގެންނުވެއެވެ. ސަބަބަކީ އެއީ ނަހަމަގުޅުމަކުން ލިބުނު ދަރިއަކަށް ވުމުންނެވެ. އެފަދަކުދިން ނިސްބަތްކުރެވޭނީ އެކުއްޖާގެ މަންމައަށެވެ. ޒިނޭކުރި ފިރިހެންމީހާގެ ނަސަބަށް އެފަދަކުދިން ގުޅުވުން ހުއްދަވެގެންނުވެއެވެ.\nއަދި ތައުބާވިމީހާއަށް އެކަންފޮރުވުމަށްޓަކާ އެޢަމަލު ހިންގި އަންހެންމީހާއާއި ކައިވެނިކުރުން ހުއްދަވެގެންނުވެއެވެ. ﷲ ތަޢާލާ ވަޙީކުރައްވާފައިވެއެވެ. ﴿ الزَّانِي لَا يَنكِحُ إِلَّا زَانِيَةً أَوْ مُشْرِكَةً وَالزَّانِيَةُ لَا يَنكِحُهَا إِلَّا زَانٍ أَوْ مُشْرِكٌ …﴾ (سورة النور ٣) މާނައީ: “ޒިނޭކުރާ ފިރިހެނާ، ޒިނޭކުރާ އަންހެނަކާ، ނުވަތަ ޝަރީކުކުރާ އަންހެނަކާނޫނީ ނުއިންނާނެއެވެ. އަދި ޒިނޭކުރާ އަންހެނާ، ޒިނޭކުރާ ފިރިހެނަކު ނުވަތަ ޝަރީކުކުރާ ފިރިހެނަކު ނޫނީ އެކަނބުލޭގެއަކާ ނުއިންނާނެއެވެ. …”\nޒިނޭގެ ސަބަބުން ބަލިވެއިން އަންހެނާއާއި ކައިވެނީގެޢަޤުދުކުރުން ހުއްދަވެގެންނުވެއެވެ. އެއީ އޭނާގެ ދަރިއަކަށް ބަނޑުބޮޑުވިކަމުގާވިޔަސްމެއެވެ. ހަމައެފަދައިން އަންހެނާ ބަލިވެ އިންކަން ނުވަތަ ނޫންކަން ނޭނގޭކަމުގައިވާނަމަ އެއަންހެނާއާ ކައިވެނީގެޢަޤުދުކުރުން ހުއްދަވެގެންނުވެއެވެ.\nއޭނާއާއި އަދި އެއަންހެން މީހާވެސް ތެދުވެރި ތައުބާއަކުން ތައުބާވުމަށްފަހު އަދި އެއަންހެންމީހާގެ ރަޙިމު ހުސްކަން ޘާބިތުވުމުން، ފަހެ އެހިނދު އޭނާއަށް އެއަންހެނާއާއި ކައިވެނިކޮށް އެއަންހެނާއާއެކު ﷲ ތަޢާލާ ލޯބިވެވޮޑިގެންވާ އާޙަޔާތެއް ފެށުން ހުއްދަވެގެންވެއެވެ.\nސ19. އަހަރެން އަންހެނަކާއެކު ފާޙިޝްކަންތައްތަކެއް ކުރީމެވެ. އަދި އަހަރެން ޒިނޭކުރި އެއަންހެންމީހާއާއި ކައިވެނި ކުރީމެވެ – (މިފަދަ ކަންކަމުން) ﷲ ތަޢާލާގެ ޙަޟްރަތުން ރައްކާތެރިކަމަށްއެދެމެވެ – މިހާރު އޭގެފަހުން އަހަރުތަކެއް ވެއްޖެއެވެ. އަދި އަހަރެން ﷲ ތަޢާލާގެ ޙަޟްރަތަށް ތެދުވެރި ތައުބާއަކުން ތައުބާވެއްޖައީމެވެ. ފަހެ އަހަރެންގެ މައްޗަށް ވާޖިބުވެގެންވަނީ ކޮންކަމެއް ހެއްޔެވެ؟\nޖ19. ދެފަރާތުގެ ތައުބާ ޞައްޙަ ނަމަ ދެންޖެހޭނީ ޝަރުޢީ ޝަރުޠުތަކާއެކު ވަލީ އާއި ދެ ހެކިވެރިންނާއެކު އެކައިވެނި އަލުން ޢަޤުދުކުރާށެވެ. މިކަން ކޮންމެހެން ކޯޓުގައި ކުރާކަށް ނުޖެހެއެވެ. ގޭގައި ކުރިޔަސް ފުދޭނެއެވެ.\nސ20. އަންހެނަކު ބުނާގޮތުގައި: އޭނާ ޞާލިޙު ފިރިހެނަކާ ކައިވެނި ކުރިއެވެ. އަދި އެކައިވެނީގެ ކުރިން ﷲ ތަޢާލާ ރުހިވޮޑިނުގަންނަވާ ކަންތައްތަކެއް އެއަންހެންމީހާއަށްވަނީ ކުރެވިފައެވެ. އަދި މިހާރު އޭނާގެ ޟަމީރު އޭނާއަށް އުނދަގޫކުރަނީއެވެ. އޭނާގެ ސުވާލަކީ: މާޟީގައި ކަންތައްވީގޮތް އޭނާގެ ފިރިމީހާއަށް ކިޔައިދޭންޖެހޭނެހެއްޔެވެ؟\nޖ20. ދެމަފިރިންގެ ތެރެއިން އެކަކަށްވެސް އޭނާ މާޟީގައި ކޮށްފައިވާ ފާފަތަކުގެ ޚަބަރު ދިނުން ވާޖިބުވެގެންނުވެއެވެ. މިފަދަ ހަޑިމުޑުދާރު ޢަމަލެއްކުރެވުނުމީހަކު، ﷲ ތަޢާލާ އޭނާގެ ފާފަތައް ވަންހަނާ ކުރެއްވުމުން އެއިލާހުގެ ވަންހަނާކުރެއްވުމުން ނިވާވެހިކަން ހޯދާށެވެ. އަދި އިޚްލާޞްތެރި ތައުބާއަކުން ތައުބާވުމުން ފުދޭނެއެވެ.\nނަމަވެސް ބިކުރުވެރި އަންހެނަކާ ކައިވެނި ކުރާ ފިރިހެނާ، އަނބިމީހާއާއި އެއްދާންކުރުމުގެ ތެރޭގައި އެއަންހެންމީހާއަކީ މާޟީގައި އަރައިގަނެވިފައިވާ ފާޙިޝްޢަމަލެއްގެ ސަބަބުން ބިކުރުވެރިއެއް ނޫންކަން އެނގޭހިނދު ފަހެ ހަމަކަށަވަރުން އޭނާ ދިން ކައިވެނީގެރަން އަނބުރާ އަތުލުމަށްފަހު އެއަންހެނާ ދޫކޮށްލުމުގެ ޙައްޤު ފިރިހެންމީހާއަށް ލިބިގެންވެއެވެ. ނަމަވެސް އެއަންހެނާ ތައުބާވެފައިވާކަމަށް އޭނާއަށް ޤަބޫލުކުރެވި، އޭނާގެ ކަންތައް ފޮރުވައިދީ، އޭނާ (އަންބެއްގެ ގޮތުގައި) ބަހައްޓައިފިނަމަ، ﷲ ތަޢާލާ އޭގެ އަޖުރާއި ޘަވާބު އޭނާއަށް ދެއްވާނެއެވެ.\nސ21. ލިވާޠުގެ ފާޙިޝްޢަމަލުން ތައުބާވެފައިވާމީހާގެ މައްޗަށް ވާޖިބުވެގެންވަނީ ކޮންކަމެއް ހެއްޔެވެ؟\nޖ21. އެޢަމަލުކުރިމީހާއާއި ޢަމަލުކުރެވުނުމީހާގެ މައްޗަށް ވާޖިބުވެގެންވަނީ މަތިވެރި ތައުބާއަކުން ﷲ ތަޢާލާގެ ޙަޟްރަތަށް ތައުބާވުމެވެ. ލޫޠު عليه السلام ގެ ޤައުމުގެ މީހުން ކުރި ފާފައިގެ ނުބައިކަމުގެ ބޮޑުކަމުން އެބައިމީހުންގެ މައްޗަށް ފޮނުއްވި ވައްތަރުގެ ޢަޛާބެއް އެހެން ބައެއްގެ މައްޗަށް ފޮނުއްވިކަން އިނގޭކަށްނެތެވެ. އެޢަޛާބަކީ:\n1. އެބައިމީހުންގެ ލޮލުގެ ފެނުން ގެންދަވާ އެބައިމީހުން ކަނުކުރެއްވިއެވެ. ﷲ ތަޢާލާ ވަޙީކުރައްވާފައިވެއެވެ. ﴿… فَطَمَسْنَا أَعْيُنَهُمْ …﴾ (سورة القمر ٣٧) މާނައީ: “… ފަހެ ތިމަންރަސްކަލާނގެ އެއުރެންގެ ލޯތައް ކަނުކުރެއްވީމެވެ. …”\n2. އެބައިމީހުންގެ މައްޗަށް ގަދައަޑެއް ފޮނުއްވެވިއެވެ.\n3. އެބައިމީހުންގެ ގެތައް މަތީފުށް އަޑިއަށް ޖެއްސެވިއެވެ.\n4. އެބައިމީހުންގެ މައްޗަށް ހިލައިގެ ވާރޭ ވެއްސަވާ އެބައިމީހުން ހަލާކުކޮށްލެއްވިއެވެ.\nއެހެންކަމުން މި ފާޙިޝް ޢަމަލަށް އަރައިގެންފިމީހެއްގެ ޙައްދަކީ މެރުމެވެ. އެއީ މީހަކާ އިނދެގެން ނުވަތަ ނީނދެ ހުރި މީހެއްކަމުގައި ވިޔަސްވެހެވެ. ނަބިއްޔާ صلى الله عليه وسلم ޙަދީޘްކުރައްވާފައިވެއެވެ. ((مَنْ وَجَدْتُمُوهُ يَعْمَلُ عَمَلَ قَوْمِ لُوطٍ ، فَاقْتُلُوا الْفَاعِلَ ، وَالْمَفْعُولَ بِهِ)) [رواه أبو داود والترمذي وابن ماجه وصححه الألباني في إرواء الغليل] މާނައީ: “ލޫޠުގެފާނުގެ ޤައުމުގެ މީހުންކުރި ޢަމަލު ކުރާމީހަކު ފެނިއްޖެނަމަ އެކަންކުރިމީހާއާއި ކުރެވުނުމީހާ ޤަތުލުކުރާށެވެ.”\nސ22. އަހަރެން ﷲ ތަޢާލާއަށް ތައުބާ ވެއްޖައީމެވެ. އަހަރެންގެ އަތުގައި މިއުޒިކު ކުޅޭ ސާމާނާއި ފިލްމުތަކާއި ވީޑިއޯތައްފަދަ ޙަރާމް ތަކެތި އެބަހުއްޓެވެ. ފަހެ އެތަކެތި ވިއްކާލެވިދާނެ ހެއްޔެވެ؟ އެއީ ވަރަށް އަގުބޮޑު ތަކެއްޗެވެ.\nޖ22. ޙަރާމް ތަކެތި ވިއްކުން ހުއްދަވެގެންނުވެއެވެ. އަދި އެތަކެތި ވިއްކާ އަގަކީ ޙަރާމް އެއްޗެކެވެ. ނަބިއްޔާ صلى الله عليه وسلم ޙަދީޘްކުރައްވާފައިވެއެވެ. ((إنَّ الله إذا حَرَّمَ شَيْئاً حَرَّمَ ثَمَنَهُ)) [رواه أبو داود وهو حديث صحيح] މާނައީ: “ހަމަކަށަވަރުން ﷲ ތަޢާލާ އެއްޗެއް ޙަރާމްކުރައްވާހިނދު އޭގެ އަގުވެސް ޙަރާމްކުރައްވައެވެ.” މިއީ ޞައްޙަ ޙަދީޘެކެވެ. އަދި އެހެންމީހަކުވެސް ޙަރާމްގޮތުގައި އޭގެ ބޭނުންކުރާނެކަން ތިބާއަށް އިނގޭ ކޮންމެ އެއްޗެއް ތިބާ އޭނާއަށް އެއެއްޗެއް ވިއްކުން ހުއްދަނުވާނެއެވެ. އެހެނީ ﷲ ތަޢާލާ ވަނީ އެކަން ނަހީ ކުރައްވާފައެވެ. ފަހެ އެކަލާނގެ ވަޙީކުރައްވާފައިވެއެވެ. ﴿… وَلَا تَعَاوَنُوا عَلَى الْإِثْمِ وَالْعُدْوَانِ وَلَا تَعَاوَنُوا عَلَى الْإِثْمِ وَالْعُدْوَانِ …﴾ (سورة المائدة ٢) މާނައީ: “… އަދި ފާފަވެރިވުމާއި ޢަދާވާތްތެރިވުމުގެ މައްޗަށް، ތިޔަބައިމީހުން އެކަކު އަނެކަކަށް އެހީވެ ވާގިވެރި ނުވާށެވެ. …” އަދި ދުނިޔެމަތީގައި ކިތަންމެބޮޑު ގެއްލުމެއް ވިޔަސް ﷲ ތަޢާލާގެ ޙަޟްރަތުގައިވާ އެއްޗެތި ވާ ހެޔޮވެގެންވެއެވެ. އަދި މާ ދެމިހުންނާނެއެވެ. އެކަލާނގެ ފަޟްލުވަންތަކަމާއި ދީލަތިވަންތަކަމުން ތިބާއަށް އޭގެ ބަދަލު ދެއްވާނެއެވެ.\nސ23. މަގުގެއްލިފައިވީ މީހަކުކަމުގައި އަހަރެންވީމެވެ. އަހަރެން ޢަލްމާނިއްޔަތުގެ (ސެކިއުލެރިޒަމްގެ) ފިކުރުތައް ފެތުރީމެވެ. އަހަރެން އިލްޙާދިއްޔަތުގެ (އެތީސްޓިކް) ވާހަކައާއި ލިޔުންތައް ލިޔުނީމެވެ. އަހަރެންގެ ޝާޢިރީ ލިޔުންތައް އަހަރެން ބޭނުންކުރީ ފާޙިޝްކަންކަމާއި ފާސިޤުކަންތައްތައް ފެތުރުމުގެގޮތުންނެވެ. ދެން ﷲ ތަޢާލާގެ ރަޙްމަތްފުޅުން އަހަންނަށް ހިދާޔަތު ދައްކަވާ، އަނދިރިކަމުގެ ތެރެއިން އަލިކަމުގެތެރެއަށް ނެރުއްވިއެވެ. ފަހެ އަހަރެން ތައުބާވާނީ ކިހިނެތް ހެއްޔެވެ؟\nޖ23. މިއީ ﷲ ތަޢާލާގެ ބޮޑުވެގެންވާ ނިޢުމަތެކެވެ. އަދި އެކަލާނގެ އޯގާތެރިކަމުގެ މަތިވެރިކަމެވެ. ހިދާޔަތު ދެއްކެވިކަމަށްޓަކައި ފަހެ ﷲ ތަޢާލާއަށް ޙަމްދުކުރާށެވެ. އަދި ﷲ ތަޢާލާގެ ފަޟްލުވަންތަވެރިކަމުން އިތުރުކޮށްދެއްވާ ޘާބިތުކަން އިތުރުކޮށްދެއްވުމަށް އެދޭށެވެ.\nއިސްލާމްދީނާދެކޮޅަށް ދުލާއި ޤަލަމުން ހަނގުރާމަކުރުމުގެގޮތުން ބާޠިލް ޢަޤީދާތައް ނުވަތަ މަގުފުރެދިފައިވާ ބިދުޢަތަކާއި، ފާޖިރު ފާސިޤް ކަންތައްތައް ފެތުރި މީހެއްގެ މައްޗަށް ވާޖިބުވެގެންވަނީ:\nފުރަތަމަ: އެހުރިހާ ކަމަކުން ތައުބާވިކަން އިޢުލާން ކުރުމެވެ. އޭނާ (ﷲ ގެ މަގަށް) ރުޖޫޢަވެއްޖެކަން ހުރިހާ ވަސީލަތްތަކަކުން ޢާންމުންނަށް އަންގަންޖެހޭނެއެވެ. އެއީ އޭނާ (ކުރިން ލިޔެފައިވާ އެއްޗެއްގެ ސަބަބުން މީހަކު ދެން މަގުފުރެދުނަސް) އެކަމުގައި ޢުޛުރުވެރިވުމަށްޓަކައެވެ. އަދި އޭގެ ކުރިން އޭނާ ހުރި ބާޠިލުގޮތް މީސްތަކުންނަށް ބަޔާންކޮށްދިނުމަށްޓަކައެވެ. އެއީ އޭނާގެ ސަބަބުން އަޘަރުކޮށްފައިވާ ތިބިމީޙުންނަށް ކެހިނުލިބުމަށްޓަކައެވެ. އަދި އޭނާއަށް ހިލުވާލެވިފައިވާ ޝުބުހަތަކާއި ކުށްތައް ހޯދާބަލާ އެއަށް ރައްދުދޭށެވެ. އަދި އޭނާއަށް ބުނެވިފައިވާ ބަސްތަކުން ބަރީއަވާށެވެ. މިބަޔާންކޮށްދިނުމަކީ (މިފަދަ ޙާލަތްތަކުގައި) ތައުބާވުމުގެ ވާޖިބުތަކުގެ ތެރެއިން ވާޖިބެކެވެ. ﷲ ތަޢާލާ ވަޙީކުރައްވާފައިވެއެވެ. ﴿ إِلَّا الَّذِينَ تَابُوا وَأَصْلَحُوا وَبَيَّنُوا فَأُولَـٰئِكَ أَتُوبُ عَلَيْهِمْ ۚ وَأَنَا التَّوَّابُ الرَّحِيمُ ﴾ (سورة البقرة ١٦٠) މާނައީ: “އެބައިމީހުން ތައުބާވެ (އެބައިމީހުންގެ ޢަމަލުތައް) އިޞްލާހުކޮށް (ވަންހަނާކުރި ކަންތައް) ބަޔާންކުރި މީހުން މެނުވީއެވެ. ފަހެ އެބައިމީހުންނަށް ތިމަންރަސްކަލާނގެ ތައުބާލައްވާހުށީމެވެ. ތިމަންރަސްކަލާނގެއީ، ގިނަގިނައިން ތައުބާ ޤަބޫލުކުރައްވާ ރިޙީމުވަންތަ ރަސްކަލާނގެއެވެ.”\nދެވަނަ: އެބައިމީހުންގެ ދުލާއި ޤަލަން ބޭނުންކޮށްގެން އިސްލާމްދީން ފަތުރަން މަސައްކަތް ކުރުމެވެ. އަދި އެބައިމީހުންގެ ހުރިހާ ހުނަރަކާއި ހަކަތައެއް ބޭނުން ކުރަންވާނީ ﷲ ތަޢާލާގެ ދީނަށް ނަޞްރުދީ މީސްތަކުންނަށް ޙައްޤު އުގަންނައިދީ އަދި އެކަމަށް ދަޢުވަތު ދިނުމަށްޓާކައެވެ.\nތިންވަނަ: އަދި ހަމަކަށަވަރުން އެބައިމީހުންގެ ހަކަތަ ބޭނުންކުރަންޖެހޭނީ ޢަދުއްވުން ލަދުގަންނަވާލާ، ފަޟީޙަތްކޮށް އެބައިމީހުންގެ ރޭވުންތައް ބޭޒާރުކޮށްލުމަށްޓަކައެވެ. ކުރީގައި އެމީހުންނަށް ވާގިވެރިވެދިންފަދައިންނެވެ. އަދި އިސްލާމްދީނުގެ ޢަދުއްވުންގެ އަޒުމުތައް ފުނޑުފުނޑުކޮށްލުމަށްޓަކައެވެ. އޭރުން އެމީހުންވާނީ ޙައްޤުގެ އަހުލުވެރިންގެފަރާތުން ބާޠިލްގެ އަހުލުވެރިންގެ މައްޗަށްހުރި ކަނޑިތަކެއްފަދަ ބަޔަކަށެވެ. ހަމައެގޮތަށް ކުރީގައި މީހަކަށް އެކަހެރި މަޖިލިހެއްގައިވިޔަސް، ޙަރާމްކަމެއް ރަނގަޅުކަމެއްގެ ގޮތުގައި – މިޘާލަކަށް ރިބާއަކީ ޙަރާމް އެއްޗެއް ނޫން ކަމަށް ބުނެ އޭގެ ފައިދާ ހުއްދަކަމަށް ބުނެ- ޤަބޫލުކުރުވި މީހަކުވެސް އެމީހެއްގެ ގާތަށް އެނބުރިގޮސް ޙައްޤުގޮތް ބަޔާންކޮށްދޭންޖެހޭނެއެވެ. އެއީ އޭނާ ކުރީގައި އެމީހާ މަގުފުރެއްދި ފަދައިންނެވެ. އޭނާ ކުރިން ކުރި ފާފައިގެ ކައްފާރާއަކަށް މިކަންވާނެއެވެ. ﷲ ތަޢާލާއީ ހިދާޔަތު ދެއްވަވާ ފަރާތެވެ.


ފ.ނިލަންދޫގައި ޗިލްޑްރެންސް ހޯމް އެއް އިމާރާތްކުރުމުގެ އެއްބަސްވުމުގައި ސޮއިކޮށްފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nފ.ނިލަންދޫގައި ޗިލްޑްރެންސް ހޯމް އެއް އިމާރާތްކުރުމުގެ އެއްބަސްވުމުގައި ސޮއިކޮށްފި\nފ.ނިލަންދޫ ޗިލްޑްރެންސް ހޯމްއެއް އިމާރާތްކުރުމުގެ މަސައްކަތުގެ އެއްބަސްވުމުގައި މިއަދު ސޮއިކޮށްފިއެވެ. މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގައި މިކަމަށްޓަކައި ބޭއްވި ރަސްމިއްޔާތުގައި މިނިސްޓްރީގެ ފަރާތުން މި އެއްބަސްވުމުގައި ސޮއިކުރެއްވީ މިނިސްޓަރ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް ޢާއިޝަތު މުޙައްމަދުދީދީއެވެ. މާލާ ހައި ރައިސިންގ ކޮންސްޓްރަކްޝަންގެ ފަރާތުން ސޮއިކުރެއްވީ މެނޭޖިންގ ޑިރެކްޓަރ ޢަލީ އިސްމާޢީލްއެވެ. މި ރަސްމިއްޔާތުގައި މިނިސްޓްރީ އާއި މާލާ ހައި ރައިސިންގ ކޮންސްޓްރަކްޝަންގެ އިސް ފަރާތްތަކުގެ އިތުރުން ފ. އަތޮޅު ކައުންސިލްގެ ރައީސް ޢަލީ އަޙްމަދު ބައިވެރިވެވަޑައިގެންނެވިއެވެ.\n8 މަސް ދުވަސް (240ދުވަސް)ގެ ތެރޭގައި ޢިމާރާތްކޮށް ނިންމުމަށް މިމަސައްކަތް ހަވާލުކޮށްފައިވަނީ15,318,517.92 ރުފިޔާ )ފަނަރަމިލިއަން ތިންލައްކަ އަށާރަހާސް ފަސްސަތޭކަ ސަތާރަ ރުފިޔާ ނުވަދިހަ ދެ ލާރި)އަށެވެ.\nސޮއިކުރުމުގެ ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ ޢާއިޝަތު މުޙައްމަދު ދީދީ ވިދާޅުވީ، މި ޗިލްޑްރެންސް ހޯމްގެ މަސައްކަތް ކޮންޓްރެކްޓްގައިވާ ތާރީޚަށް ނިންމުމަށް އެދިވަޑައިގަންނަވާ ކަމަށާއި، މި މަސައްކަތް ކަނޑައެޅިފައިވާ މުއްދަތުގައި ނިންމުމަށް މިނިސްޓްރީގެ ފަރާތުން ވެދެއްވެންހުރި އެހީތެރިކަން ދެއްވާނެ ކަމަށެވެ. މާލާ ހައި ރައިސިންގ ކޮންސްޓްރަކްޝަންގެ ފަރާތުން ސޮއިކުރެއްވި މެނޭޖިންގ ޑިރެކްޓަރ ޢަލީ އިސްމާޢީލް ވަނީ ކޮންޓްރެކްޓްގައިވާ މުއްދަތުގެ ތެރޭގައި މަސައްކަތް ކުރިއަށް ގެންދަވާނެ ކަމުގެ ޔަޤީންކަން ދެއްވާފައެވެ. މި ރަސްމިއްޔާތުގައި ވާހަކަފުޅު ދައްކަވަމުން މި ޗިލްޑްރަންސް ހޯމްގެ މުހިންމުކަން ފާހަގަކުރައްވައި، މިއީ ފ. އަތޮޅު އަދި އެ ސަރަހައްދުގައިވާ އެހެން އަތޮޅުތަކުގެވެސް ރައްޔިތުން ދެކެންބޭނުންވާ ދުވަހެއްކަން ކައުންސިލް ރައީސް ޢަލީ އަޙްމަދު ވިދާޅުވިއެވެ.\nފ.ނިލަންދޫގައި ގާއިމްކުރެވޭ ޗިލްޑްރެންސް ހޯމްއަކީ ޖުމްލަ 28 ކުދިންނަށް އިޖްތިމާޢީ ޚިދުމަތް ދިނުމާއި ބޭނުންވާ އޮފީސް ހިމެނޭގޮތަށް އިމާރާތްކުރެވޭ ތަނެކެވެ.\n22 ޛުލްގައިދާ 1443\nޖެންޑަރ އިކުއަލިޓީ އެކްޝަން ޕްލޭން (ޖީ.އީ.އޭ.ޕީ)ގެ ޓެކްނިކަލް ކޮމިޓީގެ މެންބަރުންނަށް ހިންގާ ފުރަތަމަ ތަމްރީން ޕްރޮގްރާމް ބާއްވައިފި →


ވަޒީފާއަށް އެދޭ ފޯމު މި ސްކޫލްގެ ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އޮކްޓޯބަރ 2019 ވާ ބުރާސްފަތި ދުވަހުގެ 13:00 ގެ ކުރިން، ގދ. ހޯނޑެއްދޫ ސްކޫލުގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅުއްވާނީ 7983089 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.


America eku mashvaraa kuranee fiyavalhu tha uvaalumun: Zarif\nއެމެރިކާއެކު މަޝްވަރާކުރަނީ ފިޔަވަޅުތަށް އުވާލުމުން: ޒާރިފް\nއިރާންގެ ފޮރިން މިނިސްޓަރު ޖަވާދް ޒާރިފް މެލޭޝިއާގެ ނޫސްތަކަށް މައުލޫމާތު ދެއްވަނީ- އެމެރިކާއެކު މަޝްވަރާއަކަށް ނުދާނެ ކަމަށް ވިދާޅުވި-\nއެމެރިކާއިން އިރާނަށް އަޅާފައިވާ އިގްތިސޯދަށް ދަތިކުރުމުގެ ފިޔަވަޅުތަށް އުވާނުލާ ހިދަކު އެމެރިކާގެ ރައީސް ޑޮނަލްޑް ޓްރަމްޕާއި މަޝްވަރާ ނުކުރާނެ ކަމަަށް އިރާން ފޮރިން މިނިސްޓަރު ޖަވާދް ޒާރިފް ވިދާޅުވެއްޖެ އެވެ.\nއެމެރިކާއިން އިރާނުގެ އިގްތިސާދަށް ދަތިކުރުމުގެ ފިޔަވަޅު އަޅާފައިވަނީ 2015 ވަނަ އަހަރު ހެދި ނިއުކުލިއާ އެެއްބަސްވުމުގައި ބަޔާންކޮށްފައިވާ މިންވަރަށް ވުރެ އިތުރަށް ޔޫރޭނިއަމް ފައްކާކޮށް ނިއުކުލިއާ ހަކަތަ ބޭނުންކުރަމުންދާ ކަމަށް ބުނެ އެވެ. އެއްބަސްވުމާއި ހިލާފުވުމުން އެމެރިކާއިން، ވަނީ އިރާނުން އުފައްދާ ތެޔޮ ނުގަތުމަށް ގައުމުތަކަށް ގޮވާލާފަ އެވެ. އަދި އިރާނުން ތެޔޮ ގަންނަ ގައުމުތަކަށް ފިޔަވަޅު އަޅާނެ ކަމަށްވެސް އެމެރިކާއިން ވަނީ ބުނެފަ އެވެ.\nއިރާނުން ދެކޭ ގޮތުގައި އެމެރިކާއަކީ އަކީ އެގައުގެ އިގްތިސާދަށް ދިމާވެފައިވާ "އިގްތިސާދީ ޓެރަރިސްޓް" އެކެވެ. އިރާނުން ވަނީ މީގެ ކުރިން ވެސް ފިޔަވަޅުތަށް އުވާލުމަށް ގޮވާލާފަ އެވެ. އެގޮތުން އިރާނުން ތެޔޮ ވިއްކަން ބޭނުންވާ ފަދައިން، އިރާނުގެ ތެޔޮ ގަންނަން ބޭނުންވާ ގައުމުތަށް އެބަ ހުރި ކަމަށެވެ. އަދި އެ ގައުމުތަކަށް އެމެރިކާއިން ބިރު ދެއްކިގެން ނުވާނެ ކަމަށް ވެސް އިރާނުން ވަނީ ބުނެފަ އެވެ.\nމިހާރު ރަސްމީ ދަތުރުފުޅެއްގައި މެލެޝިއާ ވަޑައިގެން ހުންނެވި ޒާރިފް އެގައުމުގެ މީޑިއާތަކަށް މައުލޫމާތު ދެމުން ވިދާޅުވީ، އެމެރިކާއިން މިހާރު ދަނީ އިރާނާއި އިގްތިސާދީ ގޮތުން ޖައްސާލައިގެން ކަމަށެވެ. އެއް މޭޒެއްގެ ދޮށުގައި އިރާންގެ ނިއުކުލިއާ ޕްރޮގްރާމާ ބެހޭގޮތުން އެމެރިކާ މަޝްވަރާކުރަން ބޭނުންވާނަމަ އިގްތިސާދަށް އަޅާފައިވާ ދަތިތަށް އުވާލަން ޖެހޭނެ ކަމަށް ވެސް ޒާރިފް ވަނީ ވިދާޅުވެފަ އެވެ.\nޒާރިފް އިތުރަށް ވިދާޅުވީ، އެމެރިކާގެ ސަބަބުން ދުނިޔެއިން އިރާނާ މެދު ކޮންމެ ގޮތަކަށް ދެކުނު ކަމުގައި ވިޔަސް، އިރާނުން ހިފަހައްޓާ ހަމަތަކެއް ހުންނަ ކަމަށެވެ. އެއީ އެމެރިކާ ކަހަލަ ސިއްރުން ޓެރަރިޒަމަށް ހިތްވަރުދޭ ގައުމުތަކާއި އިސްވެ ބައްދަލު ނުކުރުން ކަމަށެވެ.\n"އެމެރިކާގެ ސަރުކާރުން ވަނީ އިރާނުގެ ސަރުކާރަށާއި އިރާނުގެ ރައްޔިތުންނަށް ދަތިކުރުމުގެ ފިޔަވަޅު އަޅައިފަ، އެމެރިކާއެކު މަޝްވަރާ ކުރެވޭނީ ފިޔަވަޅު އުވާލައިފިނަމަ، އެހެންނޫނީ އިސްވެ އެމެރިކާ ކަހަލަ ޓެރަރިސްޓު ގައުމަކާ އިރާނުން ބައްދަލުނުކުރާނެ" ޒާރިފް\nމީގެ ކުރިން ވެސް ޒާރިފް ވެސް ވަނީ އދގެ ބައްދަލުވުމެއްގައި އެމެރިކާއިން އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން އިގްތިސާދު ހާލަކުވެ، ރައްޔިތުންނަށް ބޭނުންވާ ބޭސް ތަކާއި ކާނާ ފޯރުކޮށް ދިނުމަށް ދަތިވެފައިވާ ކަމަށެވެ. ނަމަވެސް އެމެރިކާއިން ބުނެފައިވަނީ، ފިޔަވަޅުތަކުގެ ސަބަބުން އިރާން ތެލުގެ ވިޔަފާރި ހަލާކުވަމުންދާތީ ފިޔަވަޅުތަށް އުވާނުލާ ދަމަހައްޓާނެ ކަމަށެވެ.


Olhuvaalaigen Dharifani Dheegen Ethah Kudhinneh Ge Bappa Ah Vee Doctor Ge Massala Nimumakah - Vaguthu\nދަރިން ނުލިބުމުގެ ބައްޔަށް ފަރުވާ ހޯދަން ދިޔަ އެތައް އަންހެނުންނަކަށް އޮޅުވާލައިގެން ދަރިފަނި ދީގެން ކުދިން އުފަން ކުރުވި ކެނެޑާގެ ޑޮކްޓަރެއް ކަމަށްވާ ނޯމަން ބާވިންގެ މައްސަލަ ކޯޓުން ނިމުމަކާއި ހަމައަށް ހިނގައްޖެއެވެ.\nމިހާރު އުމުރުން 82 އަހަރު ވެފައިވާ ފާޓިލިޓީ ޑޮކްޓަރު ވަނީ އޭނާގެ ކައިރިއަށް ފަރުވާ ހޯދަން ދިޔަ އެތައް ބަޔަކަށް އޮޅުވާލާފައެވެ. އޭނާ އޮޅުވާލައިގެން އޭނާގެ ދަރިފަނިން އުފަން ކުރުވި ކުދިންގެ އަސްލު އަދަދު ޔަގީން ކުރެވޭކަށް ވެސް ނެތެވެ. މިހާތަނަށް ކަށަވަރު ވެފައިވާ ގޮތުގައި އޭނާ ވަނީ އޮޅުވާލަައިގެން 17 ކުދިންގެ "ބައްޕައަށް ވެފައެވެ." އެކުދިންގެ ޑީއެންއޭ އާއި ޑޮކްޓަރު ނޯމަންގެ ޑީއެންއޭ އާއި ދިމާވެއެވެ.\nމިހާރު ކޯޓުގައި ކުރިއަށް ދަނީ ޑޮކްޓަރު ނޯމަގް އޮޅުވާލުން ތަހައްމަލް ކުރަން ޖެހުނު މީހުން ގެއްލުމުގެ ބަދަލު ހޯދަން ކުރާ ދައުވާގެ ޝަރީއަތެވެ. ގެއްލުމުގެ ބަދަލުގެ ގޮތުގައި 10.7 މިލިއަން ޑޮލަރު ޑޮކްޓަރު ނޯމަންގެ އަތުން ނަގަން މިހާރު މައްސަލަ ހުށަހެޅި ފަރާތްތަކުން ވަނީ އެއްބަސްވުމަކަށް އައިސްފައެވެ. ނަމަވެސް މައްސަލަ ބައްލަވާ ފަނޑިޔާރު މިކަމުގައި އަދި ގޮތެއް ނުނިންމައެވެ.\nޑޮކްޓަރ ނޯމަން އާއި ދެކޮޅަށް ފުރަތަމަ މައްސަލަ ހުށަހެޅީ 2016 ވަނަ އަހަރު ޑޭން އާއި ޑެވީނާ ޑިކްސަން ކިޔާ ދެމީހެކެވެ. ފަހުން 200 އަށްވުރެ ގިނަ މީހުން ވަނީ އެމީހުންނާއި ބައިވެރިވެފައެވެ. އެއެންމެން ވެސް ބުނެފައި ވަނީ އެމީހުންގެ ދަރިންގެ ބައިލޮޖިކަލް ބައްޕަ އިންނަކީ އެމީހުން ހީކުރި މީހާ ނޫން ކަމަށެވެ.\nޑޮކްޓަރ ނޯމަން ބުނާ ގޮތުގައި އޭނާ ކުރިކަމެއް ކޮށްފައި އޮންނާނީ އެއްވެސް ނުބައި ނިޔަތެއް ނެތި ހެޔޮނިޔަތުގައެވެ.\nމިމައްސަލައިގެ ގެއްލުމުގެ ބަދަލަށް މައްސަލަ ހުށަހެޅި ފަރާތްތަކުން އެއްބަސްވި ނަމަވެސް ލިބުނު ގެއްލުމަކީ ފައިސާ އިން އަގު ކުރެވޭނެ ގެއްލުންތަކެއް ނޫންކަމަށް އެމީހުން ބުނެއެވެ.\nއޮގަސްޓް 1, 2021 19:30\nއެހެން ވީމާ ހުރިހާ ދަރިންގެ ޚަރަދު ދޭން ޖެހޭނެ ތާ


Asian Cup: 1964 Vana Aharahfahu Hoadhi Furathama Molhaa Eku India Ah Thaareehee Dhuvaheh - Vaguthu\nއޭޝިއަން ކަޕް: 1964 އަށް ފަހު ހޯދި ފުރަތަމަ މޮޅުން އިންޑިއާއަށް ތާރީހީ ދުވަހެއް\nމިރޭގެ މެޗުގެ ތެރެއިން ---\nއޭޝިއަން ކަޕް 2019ގެ ގްރޫޕް އޭގައި އިންޑިއާއިން ކުޅުނު ފުރަތަމަ މެޗުގައި ތައިލެންޑް ބަލިކޮށް، އެ ގައުމުން ތާރީހީ މޮޅެއް ހޯދައިފިއެވެ.\nމިއަހަރުގެ އޭޝިއަން ކަޕަކީ ހަތަރުވަނަ އޭޝިއަން ކަޕެވެ. އެންމެފަހުން އެގައުމުން އޭޝިއަން ކަޕަށް ކޮލިފައިވެފައި ވަނީ 2011 ވަނަ އަހަރު ގަތަރުގައި އޮތް މުބާރާތަށެވެ. އެ މުބާރާތުގެ ގްރޫޕް ސްޓޭޖުން އިންޑިއާ އަލްވަދާއުކީ ކުޅުނު ތިން މެޗުންވެސް ބަލިވެގެންނެވެ.\nއޭގެ ކުރިން އޭޝިއަން ކަޕްގެ ފަސް މުބާރާތުގައިވެސް އިންޑިއާ ކުޅެފައިވާ އިރު، 2011ގެ ކުރިން އިންޑިއާއިން އޭޝިއަން ކަޕްގައި ކުޅެފައި ވަނީ 1984 ވަނަ އަހަރުގައެވެ. އެ އަހަރުގެ މުބާރާތުގެ ގްރޫޕް ސްޓޭޖުގައި އިންޑިއާއިން ކުޅުނު ތިން މެޗުގެ ތެރެއިން އެއް މެޗުން އެއްވަރުވި ނަމަވެސް، އަނެއް ދެ މެޗުންވީ ބައްޔެވެ.\nއިންޑިއާއިން އެ މުބާރާތުގައި ވަނީ އީރާނާ އެއްވަރު ކޮށްފައެވެ. އޭގެ ކުރިން އިންޑިއާއިން އޭޝިއަން ކަޕް ކުޅުނީ 1964 ވަނަ އަހަރުގައެވެ. އެ އަހަރު މުބާރާތް އޮތީ، އޭރު އޭޝިއާ ގައުމެއްގެ ގޮތުގައި އޮތް އިޒްރޭލުގައެވެ. އެ މުބާރާތުގައި ޖުމްލަ ހަތަރު ޓީމު ވާދަކުރި އިރު، އިންޑިއާއިން ވަނީ ދެ މެޗުން މޮޅުވެ ރަނަރަޕް ހޯދާފައެވެ.\nމިރޭގެ މެޗުގައި އިންޑިއާއިން ތައިލެންޑް ބަލިކުރީ 4-1ގެ ނަތީޖާއަކުންނެވެ. އެ ނަތީޖާއަކީ ގިނަ ބަޔަކު އުންމީދު ކުރިގޮތާ ހިލާފު، ތާރީހީ ނަތީޖާއެކެވެ.\nއިންޑިއާގެ ކެޕްޓަން ބޭންޑްގައި މެޗަށް ނުކުތީ އިތުބާރު ގޯލްކީޕަރު ގްރަޕްރީތު ސިންހް ސަންދޫއެވެ. އިންޑިއާގެ ފަހަތުން ސަންދޭޝް ޖިންގަންއާއި ސުބަހުޝީސް ބޯޝް ފާހަގަކޮށްލެވުނު އިރު، ފޯވަޑް ލައިނުން ފާހަގަކޮށްލެވުނީ ސާފް ޗެމްޕިއަންޝިޕްގައިވެސް ކުޅުނު އާޝިގް ކުރުނާއިޔަންއާއި އުދަންތާ ސިންހް އަދި ސުނިލް ޗެތުރީއެވެ.\nމެޗު ފެށިގެން ތައިލެންޑުން ޑޮމިނޭޓް ކޮށްގެން ކުޅުނު ނަމަވެސް، ލީޑު ނެގީ އިންޑިއާއިންނެވެ. ތައިލެންޑްގެ ޑިފެންޑަރު ތީރަތޫން އަތުގައި ބޯޅަ ޖެހުމުން ލިބުނު ޕެނެލްޓީގައި އިންޑިއަށް ލީޑު ނަގައިދިނީ ސުނިލް ޗެތުރީއެވެ.\nގޯލަށްފަހު އިންޑިއާއިން ކުޅުން ރަނގަޅު ކުރި ނަމަވެސް، ހާފް ނިމުމުގެ ކުރިން ތައިލެންޑުން އެއްވަރު ކުރީ ލިބުނު ކޯނަރުގައެވެ. ތައިލެންޑަށް އެއްވަރުކޮށްދިނީ ތީރަސިލް ޑަންގާއެވެ.\nދެވަނަ ހާފް އިންޑިއާއިން ފެށީ ތަފާތު ރޫހެއްގައެވެ. އެޓީމުން ކުރިއަށް ޖެހި، އެޓޭކް ކުރަން ފެށުމުގެ ނަތީޖާ ފޮންޏެވެ. ހާފް ފެށިގެން ކުޑައިރުކޮޅެއްގެ ތެރޭގައި އުދަންތާ ސިންހް އަރިމަތިން ނަގައިދިން ބޯޅަ، ގޯލްގެ މަތީ ކަނަށް ނިންމާލީ ސުނިލް ޗެތުރީއެވެ. އޭނާ ގައުމީ ޓީމަށް ޖަހައިދިން 67 ވަނަ ގޯލާއެކު، ލިސްޓްގެ ދެވަނައިގައި މެސީގެ ކުރިން މިހާރު އޮތީ ސުނިލް ޗެތުރީއެވެ.\nދެވަނަ ގޯލަށްފަހުވެސް އިންޑިއާއިން އެޓޭކް ކުރުމަށް ހުއްޓުމެއް ނުގެނެސް، ހާފްގެ ކުޅުން ޑޮމިނޭޓް ކުރިއެވެ. މެޗުގެ 68 ވަނަ މިނެޓުގައި އަނިރޫދު ތާޕާ ޖަހައިދިން ގޯލާއެކު އިންޑިއާއިން މޮޅު ޔަގީންވެސް ކުރިއެވެ. ތާޕާއަކީ އިންޑިއާގެ ސްކޮޑުގައި ހިމެނޭ އެންމެ ޒުވާން ކުޅުންތެރިޔާއެވެ. އޭނާއަށް އުމުރުން އެންމެ 21 އަހަރެވެ.\nމެޗު ނިމެންދަނިކޮށް ޖޭޖޭ ލާލެޕެކްލޫވެސް ދަނޑު މައްޗަށް އެރިއެވެ. އަދި މެޗު ނިންމާލީ އޭނާގެ ހުނަރުވެރި ގޯލައަކުންނެވެ. އޭރިއާ ބޭރު ކައިރިން ބޫޓު ކޮޅުން ޖެހި ބޯޅަ، އޭނާ ނިންމާލީ ގޯލްގެ މަތީ ކަނަށެވެ.\nއިންޑިއާއިން ކުޅޭ ދެވަނަ މެޗުގައި ބުރާސްފަތި ދުވަހު ނުކުންނާނީ މުބާރާތް ބާއްވާ ގައުމު، ޔޫއޭއީއާ ދެކޮޅަށެވެ.


SunOnline: Fandiyaaru kamun Abdhulla Didi vakikuran fenna kamah judiciary committee in faaskoffi\nފަނޑިޔާރު ކަމުން އަބްދުﷲ ދީދީ ވަކިކުރަން ފެންނަ ކަމަށް ޖުޑިޝަރީ ކޮމެޓީން ފާސްކޮށްފި\nމުއާވިޔަތު އަންވަރު 28 Aug 2019, 00:06\nފަނޑިޔާރު އަބްދުﷲ ދީދީ: ފަނޑިޔާރު ކަމުން ދީދީ ވަކި ކުރުމަށް ފެންނަ ކަމަށް ޖުޑީޝަރީ ކޮމެޓީން މިރޭ ވަނީ ފާސްކޮށްފައި ----ސަން ފައިލް ފޮޓޯ/ މުހައްމަދު އަފްރާހް\nސުޕްރީމް ކޯޓުގެ ފަނޑިޔާރު ކަމުން އަބްދުﷲ ދީދީ ވަކިކޮށްދިނުމަށް އެދި ޖުޑިޝަލް ސާވިސް ކޮމިޝަން (ޖޭއެސްސީ) އިން ރައްޔިތުންގެ މަޖިލީހަށް ފޮނުވި މައްސަލައިގައި، އޭނާ ވަކިކުރަން ފެންނަ ކަމަށް ޖުޑިޝަރީ ކޮމިޓީން ފާސްކޮށްފި އެވެ.\nމަޖިލީހަށް ހުށަހެޅުނު އެ މައްސަލަ ޖުޑިޝަރީ ކޮމިޓީއަށް ފޮނުވާފައިވަނީ މިރޭ ކުރިއަށް ދިޔަ މަޖިލީހުގެ ޖަލްސާގަ އެވެ. އަދި ފަނޑިޔާރުކަމުން ދީދީ ވަކި ކުރަން ފެންނަ ކަމަށް ނިންމާފައިވަނީ ވެސް މިރޭ ބޭއްވި އެ ކޮމެޓީގެ ބައްދަލުވުމުގަ އެވެ.\nފަނޑިޔާރު ދީދީގެ މައްސަލަ ޖޭއެސްސީއިން ބަލަން ފަށާފައި ވަނީ ފުލުހުން ދީދީގެ މައްސަލައެއް ބަލަމުންދާ ކަމަށް ބުނެ އެ ކޮމިޝަނަށް ހުށަހެޅި ސިޓީއަކާ ގުޅިގެންނެވެ. ޖޭއެސްސީ ރިޕޯޓުގައި ވާގޮތުން ފުލުހުން ބަލަމުން ދަނީ އެމްއެމްޕީއާރުސީގެ ފައިސާއަށް ހިޔާނާތްތެރިވީ ފަރާތްތަކުގެ ކިބައިން ފައިދާ ނަންގަވައިގެން މަގާމުގެ ނުފޫޒު ބޭނުންކޮށްގެން "ނާޖާއިޒް މަންފާތަކެއް ހޯދި" ކަމަށް ތުހުމަތު ކުރެވޭ މައްސަލަ އެކެވެ.\nފުލުހުންގެ ސިޓީއާ ގުޅިގެން ޖޭއެސްސީގެ އަމިއްލަ އިސްނެގުމަށް ފަނޑިޔާރު ދީދީގެ ސުލޫކީ މައްސަލައެއް ބަލައި މިއަދު ވަނީ މައްސަލަ ނިންމި ގޮތުގެ ރިޕޯޓު އާންމުކޮށްފަ އެވެ. އެ ރިޕޯޓުގައިވާގިތުން ފަނޑިޔާރު ދީދީ ވަނީ ފަނޑިޔާރުންގެ ސުލޫކީ މިންގަނޑު ތަކުގެ ތެރެއިން ނުވަ މިންގަނޑަކާ ހިލާފުވެފަ އެވެ.\nހުރިހާ ކަމަކަށް ބަލާއިރު ފަނޑިޔާރުންގެ ސުލޫކީ މިންގަނޑާ އެތައް ގޮތަކުން ހިލާފުވެފައިވާކަން ބުއްދީގެ ހަމަތަކުން ބުރަވެވޭ ކަމަށް ތަހުގީގު ރިޕޯޓުގައި ވަނީ ބުނެފަ އެވެ.


MDP ge aharee dhuvahuge harakaaiy thah faskoh, congress ge...\nރާއްޖެ - އެމްޑީޕީ ކޮންގްރެސް\nއެމްޑީޕީގެ އަހަރީ ދުވަހުގެ ހަރަކާތް ފަސްކޮށް، ކޮންގްރެސްގެ ތައްޔާރީތަށް މިރޭ!\nރަޖިސްޓްރޭޝަނަށްފަހު ކޮންގްރެސްގެ ފާސް މަންދޫބުންނާއި ދަނީ ހަވާލުކުރަމުން\nއއ އަތޮޅާއި އދ އަތޮޅުގެ މަންދޫބުން ފިޔަވާ އެހެން އަތޮޅުތަކުގެ މަންދޫބުންގެ ރަޖިސްޓްރޭޝަން ހަރުގޭގައި ދަނީ ކުރިއަށް\nކޮންގްރެސް ފަށާނީ ހޮނިހިރު ދުވަހުގެ މެންދުރު\nކ. މާލެ 29 ޖޫން 2018 | ހުކުރު 18:15 4,803\nއެމްޑީޕީގެ ކެމްޕެއިން ހަރަކާތަށް ފެށުަމަށް ހަރުގޭގައި ބޭއްވި ބައްދަލުވުމެއްގެ ތެރެއިން - ރާއްޖެ އެމްވީ\nއެމްޑީޕީގެ 13 ވަނަ އަހަރީ ދުވަސް ފާހަގަކުރުމަށް ހުކުރު ދުވަހުގެރޭ އެޕާޓީގެ ހަރުގޭގައި ބާއްވަން ނިންމާފައިވާ ހަރަކާތް ކެންސަލްކޮށް، އެމްޑީޕީގެ ތިން ވަނަ ކޮންގްރެސްގެ ތައްޔާރީތަށް އެޕާޓީގެ ހަރުގޭގައި ކުރިއަށް ގެންދަން ނިންމައިފިއެވެ.\nރާއްޖެއެމްވީއަށް މައުލޫމާތު ދެއްވަމުން އެމްޑީޕީގެ ނައިބް ރައީސް މުހައްމަދު ޝިފާޒު ވިދާޅުވީ އެމްޑީޕީގެ 13 ވަނަ އަހަރީ ދުވަސް ފާހަގަކުރުމަށް ހުކުރު ދުވަހުގެ ރޭ އެމްޑީޕީ ހަރުގޭގައި ކުރިއަށް ގެންދިއުމަށް ހަމަޖެހިފައިވާ ހަރަކާތް ކެންސަލްކޮށްފައިވާ ކަމަށެވެ. އެހެންމަވެސް ކުލަ ގަދަ ގޮތެއްގައި އެޕާޓީގެ އަހަރީ ދުވަހުގެ ހަރަކާތް ބާއްވާނެ ކަމަށާއި، އަހަރީ ދުވަހުގެ ހަރަކާތް ކުރިއަށްގެންދާނެ ތާރީޙެއް އިއުލާން ކުރާނެ ކަމަށް ޝިފާޒު ވިދާޅުވިއެވެ.\nއަހަރީ ދުވަހުގެ ހަރަކާތް ފަސްކުރުމުން، ހުކުރު ދުވަހުގެ ރޭ ހަރުގޭގައި ކުރިއަށްދާނީ އުކުޅަހުގައި ބާއްވާ އެޕާޓީގެ ތިން ވަނަ ކޮންގްރެސްގެ ރަޖިސްޓްރޭޝަންގެ ކަންކަން ކަމަށް ކޮންގްރެސް ކޮމެޓީން ވަނީ ބުނެފައެވެ. މީގެ ކުރިން ކޮންގްރެސްގެ ރަޖިސްޓްރޭޝަންގެ ކަންކަން ހުކުރު ދުވަހުގެރޭ ކުރިއަށް ގެންދަން ނިންމާފައި ވަނީ އެމްޑީޕީ އޮފީހުގައެވެ.\nކޮންގްރެސްގެ މަންދޫބުން އެމްޑީޕީ ހަރުގޭގައި ރަޖިސްޓްރޭޝަން ކަންކަން ކުރިއަށްގެންދަނީ -- ފޮޓޯ: ރާއްޖެ.އެމްވީ\nއެމްޑީޕީގެ ކޮންގްރެސް ކޮމެޓީން ބުނީ ހުކުރު ދުވަހުގެ ރޭ 8:00 އިން ފެށިގެން އެމްޑީޕީ ހަރުގޭގައި ރަޖިސްޓްރޭޝަންގެ ކަންކަން ކުރިއަށްގެންދަން ނިންމާފައިވާ ކަމަށެވެ. އެހެންކަމުން ކޮންގްރެސްގައި ބައިވެރިވުމަށް މާލެ އައިސްފައިވާ މަންދޫބުން ރަޖިސްޓްރޭޝަންގެ ކަންކަން ހުކުރު ދުވަހު ނިންމެވުމަށް ކޮންގްރެސް ކޮމެޓީން ވަނީ އިލްތިމާސްކޮށްފައެވެ.\nއެމްޑީޕީގެ ކޮންގްރެސްގައި ބައިވެރިވުމުގެ ހައްގު 1184 މީހުނަން ލިބިފައިވާއިރު، ތަފާތު އެކި ސަބަބުތަކާ ހުރެ، ކޮންގްރެސްގައި ބައިވެރި ވާނީ ޖުމްލަ 800 އެއްހާ މަންދޫބުން ކަމަށް އެމްޑީޕީން ވަނީ އަންދާޒާ ކޮށްފައެވެ.\nކޮންގްރެސްގެ މަންދޫބުންގެ ރަޖިސްޓްރޭޝަންގެ ކަންކަން ކުރިއަށް ގެންދިއުމަށް ހަރުގޭގައި ކޮންމެ އަތޮޅަކަށް ހާއްސަކޮށް މޭޒެއް ވަނީ ބަހައްޓާފައެވެ. އަތޮޅުތެރޭގެ ރަށެއްގައި ކޮންގްރެސް ބާއްވާއިރު، މަންދޫބުންގެ ރަޖިސްޓްރޭޝަންނަން ފަހު ދޫކުރާ ފާހަކީ ވަރަށް މުހިންމު ފާހެއް ކަމަށް ކޮންގްރެސް ކޮމެޓީން ވަނީ ބުނެފައެވެ.\nއަތޮޅުތެރޭގެ ރަށްތަކުން ކޮންގްރެސްގައި ބައިވެރިވުމަށް އައި މަންދޫބުން އުކުޅަހަށް ފުރުމަށް ހަމަޖެހިފައި ވަނީ ހޮނިހިރު ދުވަހު ހަވީރުއެވެ.\nއެމްޑީޕީގެ ކޮންގްރެސްއަކީ އެ ޕާޓީގެ އެންމެ މުހިއްމު ނިންމުންތައް ނިންމާ މަހާސިންތާއެވެ. އެ ބައްދަލުވުމުގައި އެ ޕާޓީގެ އަސާސީ ގަވާއިދަށް ވެސް އިސްލާހުތަކެއް ގެންނާނެއެވެ. އަދި ކުރިން ނިންމާފައިވާ ނިންމުންތަކަށް ބަދަލު ގެނައުމުގެ ބާރުގެ ވެސް ކޮންގްރެސްއަށް ލިބިގެންވެއެވެ.\nއެމްޑީޕީގެ އެންމެ މުހިއްމު އެއް ގުނަވަން ކަމަށްވާ، އެ ޕާޓީގެ ކޮންގްރެސް ހޮނިހިރު ދުވަހުގެ 11:00 ގައި އުކުޅަހުގައި ފެށުމަށް ނިންމާފައިވާއިރު، މިއީ އެޕާޓީގެ "އާދަޔާ ހިލާފު ކޮންގްރެސް" އެވެ. ރިޔާސީ އިންތިހާބަށް 83 ދުވަހަށް ވެފައި ވަނިކޮށް، އެމްޑީޕީން ބާއްވާ ކޮންގްރެސް ވެގެންދާނީ އެ ޕާޓީގެ އާންމު މެމްބަރުންނަށް އުފާވެރި ނިންމުންތަކެއް ފާސްކުރާނެ ކޮންގްރެސްއަކަށް ކަމަށް އެމްޑީޕީން ބުނެއެވެ.\nއެމްޑީޕީގެ ފުރަތަމަ ކޮންގްރެސް ބާއްވާފައި ވަނީ 2005 ވަނަ އަހަރުއެވެ. ދެ ވަނަ ކޮންގްރެސް ބާއްވާފައި ވަނީ 2010 ވަނަ އަހަރުއެވެ. އެ ދެ ކޮންގްރެސް ވެސް ދަރުބާރުގޭގައި ބާއްވާފައިވާއިރު، މިއީ މާލެއިން ބޭރުގައި ބާއްވާ ފުރަތަމަ ކޮންގްރެސްއެވެ.


އެމިރޭޓްސް މުބާރާތުން ނަޝީ ކޭކްސް އަށް ބޮޑު ކާމިޔާބެއް\nނަޝީކޭކްސް އިން މުބާރާތުގައި ބައިވެރިވި ދެ ބައިންވެސް3ވަނަ ހޯދާފައިވޭ\n6 މާރޗް 2017 | ހޯމަ 19:03\nނަޝީ އަދި ޝަފީޤާ - މުބާރާތުން ލިބުނު ކާމިޔާބީއާ އެކު\nދުބާއީގައި ކުރިއަށް ދިޔަ އެމިރޭޓް ސެލޫން ކަލިނިއަރ (އީއެސްސީ) 2017 ގެ ކޭކުއެޅުމުގެ ދެ މުބާރާތުން ވެސް ތިންވަނަ ނަޝީކޭކްސް އަށް ލިބިއްޖެއެވެ.\nމިދިޔަ ފެބުރުއަރީ މަހުގެ 26 ން ފެށިގެން މާޗް މަހުގެ2ވަނަ ދުވަހުގެ ނިއަލަށް ބޭއްވި އެމިރޭޓް ސެލޫން ކަލިނިއަރ ގައި ނަޝީކޭކްސް އިން ބައިވެރިވެފައިވަނީ ކެއްކުމުގެ އެކި މުބާރާތްތަކުގެ ތެރެއިން ކޭކު އެޅުމުގެ ބުމާރާތްތައް ކަމުގައިވާ3ޓިއަރ ވެޑިންކޭކް މުބާރާތާއި ޕްރެކްޓިކަލް ކޭކް ޑެކަރޭޝަން މުބާރާތެވެ. މި ދެ މުބާރާތުން ވެސް ތިންވަނަ ހޯދާފައި މިވަނީ ނަޝީކޭކްސް އިންނެވެ.\nތްރީޓިއަރ މުބާރާތުން3ވަނައަށް ދިޔަ ކޭކު\n3 ޓިއަރ ވެޑިން ކޭކް މުބާރާތުގައި ނަޝީ ކޭކްސްގެ ފަރާތުން މަރިޔަމް ޝަފީގާގެ ކޭކު ބައިވެރިކޮށްފައިވާއިރު، ޕްރެކްޓިކަލް ކޭކް ޑެކަރޭޝަން މުބާރާތުގައި ބައިވެރިވީ އައިމިނަތު ނަޝީދާ (ނަޝީ) އެވެ. ޕްރެކްޓިކަލް ކޭކް ޑެކަރޭޝަން މުބާރާތަކީ ދެ ގަޑިއިރުތެރޭގައި ލައިވްކޮށް ކުރިއަށް ގެންދެވުނު މުބާރާތެކެވެ. މި މުބާރާތުގައި މި އަހަރުގެ ތީމަކީ ދުބާއީ އެވެ.\nލައިވް ޕްރެކްޓިކަލް ކޭކް ޑެކަރޭޝަން މުބާރާތުން3ވަނަ އަށް ދިޔަ ކޭކް\n"ދުބާއީ އާ ގުޅޭ ތީމަކަށް ކޭކު އަޅަން ޖެހެނީ. އެހެންވެ ވީހާ ވެސް ބޮޑަށް ބެލީ މި ތީމުގެ ތެރެއިން ކްރިއޭޓިވިޓީ ދެއްކޭތޯ" ނަޝީ ވިދާޅުވިއެވެ.\nދުބާއީ އަދި ސިންގަޕޯ ގައި ބޭއްވުނު މިފަދަ ލައިވް މުބާރާތްތަކުގައި ބައިވެރިވެ ނަޝީއަށް ގޯލްޑް މެޑަލް ލިބިފައިވެއެވެ.\n"މިފަހަރު ގޯލްޑް މެޑަލް އެއް ނުލިބޭ. ދުބާއީއަށް ދިޔުމުގެ ކުރިން ޓްރަޔަލް އަކަށް އެޅިން ކޭކެއް. ދެ ގަޑިއިރަށްވުރެ ކުރިން ނިންމާ ވެސް ލެވުނު. އެކަމަކު މުބާރާތުގައި2ގަޑިއިރުތެރޭގައި ނިންމައެއް ނުލެވުނު" ނަޝީ ވިދާޅުވިއެވެ.\nނަޝީގެ ޓްރަޔަލް ކޭކު\nމި މުބާރާތުގެ ތަޖުރިބާ ހިއްސާކުރަމުން ނަޝީ ވިދާޅުވީ އެހެން ފަހަރުތަކާ ޚިލާފަށް މިފަހަރު މަސައްކަތް ކުރަން ޖެހުނު ތަން ފިނިގަދަވުމުގެ ސަބަބުން އުނދަގޫވިކަމަށެވެ.\n"ވޯކިން އޭރިއާ ވަރަށް ފިނިގަދަ. އެހެންވެ ވަރަށް އުނދަގޫވި ކޭކު އަޅަން. އެހެންވެ2ގަޑިއިރުތެރޭ ނިންމާނުލެވުނީ ވެސް" ނަޝީ ވިދާޅުވިއެވެ.\nނަޝީގެ ކޭކު ތިން ވަނައަށް ގޮސްފައިވަނީ 46 ކޭކުގެ ތެރެއިންނެވެ. އަދި ޝަފީގާގެ ކޭކު ތިންވަނައަށް މި ދިޔައީ 15 ކޭކުގެ ތެރެއިންނެވެ.\nނަޝީ ކޭކްސްއަކީ ރާއްޖޭގެ ގިނަ ބައެއްގެ މަގްބޫލްކަން ހޯދާފައިވާ ޚިދުމަތެއް ކަން ފާހަގަ ކުރެވެއެވެ.


ރަޖިސްޓްރީ ނުކުރާ ގޯތި ތަކާއިގުޅޭ\nކެލާ ކައުންސިލް އިދާރާގެ ނަންބަރ (IUL)249-A/249/2018/28 އިން ހއ. ކެލާއިން މިހާތަނަށް ދޫކުރެވިފައިވާ ބަންޑާރަ ގޯތި ތަކުގެ ތެރެއިން ރަޖިސްޓްރީ ނުކޮށްހުރި ގޯތިތައް ރަޖިސްޓްރީ ކުރުމަށްޓަކައި 02 މަސްދުވަހުގެ ތެރޭގައި ރަޖިސްޓްރީ ކުރުމަށް އަންގާފައިވީނަމަވެސް، ގިނަ ފަރާތްތަކަކުން އަދިވެސް ގޯތިތައް ރަޖިސްޓްރީކޮށްފައިނުވާ ކަމުގައި ދަންނަވަމެވެ. އަދި މިއިދާރާގެ ނަންބަރ (IUL)249-A/249/2018/37 އިޢުލާންގެ މުއްދަތު 01 އޮކްޓޯބަރ 2018 އަށް ހަމަވެފައި ވީނަމަވެސް ގޯތި ރަޖިސްޓްރީ ނުކުރާ ގިނަ ފަރާތްތަކެއް ހުރިކަން ފާހަގަކުރަމެވެ. އަދި ބައެއް ފަރާތްތަކުން ގޯތި ރަޖިސްޓްރީ ކުރުމަށް ފޯމު ހުށަހަޅައި ރަޖިސްޓްރީ ކުރުމުގެ ކަންކަން ނުނިންމާ ހުރިކަންވެސް ފާހަގަކުރަމެވެ.\nވީމާ، 30 ޖަނަވަރީ 2020 ވާ ބުރާސްފަތި ދުވަހުގެ ކުރިން، ރަޖިސްޓްރީ ނުކޮށްހުރި ގޯތިތައް ރަޖިސްޓްރީ ކުރުމަށް އަންގަމެވެ. މިއިޢުލާނާއިއެކު ގޯތި ރަޖިސްޓްރީ ނުކޮށްހުރި ފަރާތްތަކުގެ ލިސްޓް އާންމުކުރި ވާހަކަ ދަންނަވަމެވެ. އަދި މި މުއްދަތުގެ ނިޔަލަށް ރަޖިސްޓްރީ ނުކޮށްހުރި ފަރާތްތަކުގެ ގޯތިތައް އިތުރު އެންގުމަކާނުލާނެ ބާޠިލްކުރާނެ ވާހަކަ އާންމުކޮށް އަންގާ އިޢުލާން ކުރަމެވެ.\n- ގޯތި ރަޖިސްޓްރީ ނުކުރާ ފަރާތްތަކުގެ ލިސްޓް


ފުޓުބޯޅައިގެ އެންމެ ގިނަ ޓްރޮފީ ނުވަތަ ތަށި ހޯދާފައިވަނީ ބްރެޒިލްގެ ޑެނީ އަލްވޭޒް ކަމަށް ފުޓްބޯޅައިގެ ޚަބަރުތައް ގެނެސްދޭ ‘ގޯލް’ އިން ހާމަކުރެއެވެ. އެގޮތުން ބްރެޒިލްގެ ޑެނީ އަލްވޭޒް ވަނީ މަޝްހޫރު ފުޓްބޯޅަ ތަރިން\nއައްޑޫ ސިޓީ ބެޑްމިންޓަން މުބާރާތުން ފުވައްމުލައް-އެސްޓީއޯ ޓީމަށް3ވަނަ\nރޭ ނިމިގެންދިޔަ އައްޑޫ ސިޓީ ބެޑްމިންޓަން ޗެމްޕިއަންޝިޕް 2020 ގެ3ވަނަ ފުވައްމުލައް ސިޓީ އިން ބައިވެރިވި ފުވައްމުލައް އެސްޓީއޯ ޓީމަށް ލިބިއްޖެއެވެ. އެޓީމަސް3ވަނަ ލިބުނީ ސެމީ ފައިނަލުގައި ކުޅެ ބަލިވި\nފުވައްމުލައް ސިޓގެީ އަވަށްތަކުގެ މެދުގައި މިހާރު ކުޅެވެމުންދާ އަންހެނުންގެ ހޭންޑްބޯޅަ މުބާރާތުގެ ސެމީ ފައިނަލަށް ދަޑިމަގު ރަނިން ޓީމާއި ދޫނޑިގަލޯނާ ޓީމު ދަތުރުކޮށްފިއެވެ. މި ދެ ޓީމަކީވެސް ގްރޫޕް2އިން ސެމީ ފައިނަލަށް\nމިހާރު ކުރިޔަށްދާ ފުވައްމުލައް އޮފީސް ފުޓްސަލް ކަޕްގެ ދެވަނަ ދުވަހުގެ ދެ މެޗުން ސަދަރން ލިންކް ފުވައްމުލައް އާއި ފެނަކަ ރިކްރިއޭޝަން ކްލަބު މޮޅުވެއްޖެއެވެ. މިއީ މިދެޓީމުވެސ ްމުބާރާތުގައި ކުޅުނު ފުރަތމަ މެޗެވެ. މުބާރާތުގެ 3ވަނަ މެޗުގައި


vnews - Raees ge2kan'balunnah India in varah hoonu maruhabaaeh dhannavaifi\nރައީސް ސޯލިހް އިންޑިއާއަށް ކުރައްވަމުންގެންދަވާ ފުރަމާނަ ދަތުރު ފުޅުގެ ތެރެއިން----\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާއި، އެމަނިކުފާނުގެ އަނބިކަނބަލުން ފަޒުނާ އަހުމަދަށް އިންޑިއާ ސަރުކާރުން ވަރަށް ހޫނު މަރުހަބާއެއް ދަންނަވައިފި އެވެ.\nމަރުހަބާ ދެންނެވުމުގެ ރަސްމިއްޔާތު އޮތީ، އިންޑިއާގެ ރައީސްގެ ރަސްމީ ގަނޑުވަރު، ރާޝްތުރަޕަތީ ބަވަންގައި މިއަދު ހެނދުނެވެ.\nރައީސްގެ ދެކަނބަލުން ރާޝްތުރަޕަތީ ބަވަންއަށް ވަޑައިގަތުމުން މަރުހަބާ ވިދާޅުވީ އިންޑިއާގެ ރައީސް ރާމް ނާތް ކޯވިންދާއި، ބޮޑުވަޒީރު ނަރެންދުރަ މޯދީ އެވެ.\nރައީސްގެ ދެކަނބަލުން ރާޝްތުރަޕަތީ ބަވަންއަށް ވަޑައިގަތުމާއެކު 21 ބަޑީގެ ސަލާމެއް އެރުވި އެވެ. އަދި އެއަށްފަހު ރައީސުލްޖުމްހޫރިއްޔާ ޑަޔަސްއަށް އަރާވަޑައިގަތުމުން، ދިވެހިރާއްޖެއާއި އިންޑިއާއާ ދެގައުމުގެ ގައުމީ ސަލާން ކުޅުނެވެ. އަދި ރައީސް ސޯލިހުގެ ޝަރަފުގައި އޮތް ޝަރަފްގެ ގާޑް، އެމަނިކުފާނު އިންސްޕެކްޓް ކޮށްދެއްވި އެވެ.\nއެއަށްފަހު އިންޑިއާ ސަރުކާރުގެ އިސްބޭފުޅުން ރައީސުލްޖުމްހޫރިއްޔާއަށް ތައާރުފުކޮށް އެރުވި އެވެ. ރައީސުލްޖުމްހޫރިއްޔާގެ އަރިހުގައި މިދަތުރުފުޅުގައި ބައިވެރިވެވަޑައިގަންނަވާ ބޭފުޅުން އިންޑިއާގެ ރައީސަށް ތައާރުފުކޮށް އެރުވުންވެސް މިރަސްމިއްޔާތުގައި އޮތެވެ.\nރާޝްތުރަޕަތީ ބަވަނުގައި އޮތް މަރުހަބާ ދެންނެވުމުގެ ރަސްމިއްޔާތަށްފަހު، ރައީސުލްޖުމްހޫރިއްޔާގެ ދެކަނބަލުން، މަހާތުމާ ގާންދީގެ މަގްބަރާ، ރާޖްގަޓަށް ވަޑައިގެންނެވި އެވެ.\nރައީސް ސޯލިހު އިންޑިއާއަށް ކުރައްވަމުން ގެންދަވާ ދަތުރުފުޅަކީ އިންޑިއާގެ ބޮޑުވަޒީރުގެ ދައުވަތަށް ކުރައްވަމުން ގެންދަވާ ފުރަމާނަ ދަތުރުފުޅެކެވެ.


May 2018 – Haftha\nބޯޓެއްގައި ރޯކޮށްލުމަށް ފަހު ފަޅުވެރިން ފިލަން މަސައްކަތްކޮށްފި\nހއ.އަތޮޅު އިންނަފިނޮޅު ފަރަށް ރޭ އެރި ބޭރު ގައުމެއްގެ ބޯޓެއްގައި އަލިފާން ރޯކޮށްލުމަށް ފަހު އެބޯޓުގައި ތިބި ފަޅުވެރިން ފިލަން މަސައްކަތް ކޮށްފިއެވެ.\nމައުލޫމާތު ލިބޭ ގޮތުގައި ފަަރަށް އަރާފައި ވަނީ ލަންކާ ބޯޓެކެވެ.\nބޯޓު ފަރަށް އަރާފައި އޮތްތަން މަސްދޯންޏަކަށް ފެނުމުން އެކަން ސިފައިންނަށް ރިޕޯޓް ކުރީ މަސްވެރިންނެވެ. ނަމަވެސް ސިފައިން އެސަރަހައްދަށް އަންނަ މަންޒަރު ފެނުމުން ބޯޓުގައި ތިބި ފަޅުވެރިން ވަނީ ބޯޓުގައި އަލިފާން ރޯކޮށްލާފައި ބޯޓުން ފައިބައިގެން ފިލަން މަސައްކަތް ކޮށްފައި ކަމަށް ވެއެވެ.\nބޯޓުން އަށް ފަޅުވެރިން ދަތުރުކުރިއެވެ. މިހާރު ހުރިހާ ފަޅުވެރިން ވެސް ތިބީ ސިފައިންގެ ބެލުމުގެ ދަށުގައި ކަމަށް މައުލޫމާތު ލިބެއެވެ.\nAuthor ހުސެއިން ޝިނާންPosted on May 31, 2018 May 31, 2018 Categories ޚަބަރުLeaveacomment on ބޯޓެއްގައި ރޯކޮށްލުމަށް ފަހު ފަޅުވެރިން ފިލަން މަސައްކަތްކޮށްފި\nބެލްޖިއަމްގެ އަންހެން ދެ ފުލުހަކާއި ދަރިވަރަކު މަރާލި ކަމުގެ ޒިންމާ އައިއެސްއިން އުފުލައިފި\nބެލްޖިއަމްގެ ލީޖް ސިޓީގައި މި ހަފްތާގެ ތެރޭގައި އަންހެން ދެ ފުލުހަކާއި ދަރިވަރަކު މަރާލާފައިވާއިރު އެކަމުގެ ޒިންމާ އައިއެސް ޖަމާއަތުން އުފުލައިފި އެވެ.\nމި ޒިންމާ އުފުލާފައިވަނީ އައިއެސް ޖަމާއަތުން ބެލްޖިއަމްގައި އޮޕަރޭޓްކުރާ އަމާޤް ޕްރޮޕެގަންޑާ އެޖެންސީންނެވެ.\nމިކަން ހާމަކޮށް އެ ގްރޫޕްގެ ޓެލެގްރާމް އެކައުންޓްގައި ބުނެފައިވަނީ އެ ހަމަލާތަކަކީ އައިއެސްގެ ފައުޖުން ދިން ހަމަލާތަކެއް ކަމަށެވެ.\nއައިއެސްއިން ބުނެފައިވަނީ އަންހެން ދެ ފުލުހަކާއި ދަރިވަރަކު މަރާލީ އައިއެސްއާއި ދެކޮޅަށް އެމެރިކާއިން އެކުލަވާލާފައިވާ ކޯލީޝަންގައި ބެލްޖިއަމްއިން ބައިވެރިވެ ސޫރިޔާގައި އައިއެސްއާއި ދެކޮޅަށް ހަނގުރާމަ ކުރާތީ ކަމަށެވެ. އަދި އެ ހަނގުރަމައިގާ ބެލްޖިއަމް އިން ބައިވެރިވާނަމަ މިފަދަ އެތައް ހަމަލާއެއް ދޭނެ ކަމުގެ އިންޒާރުވެސް އައިއެސްއިން ދީފައި ވެ އެވެ.\nމި ހަމަލާތައް ދީފައިވަނީ ބެންޖަމިން ހާމަން ނަމަކަށް ކިޔާ މީހެއް ކަމަށް އައިއެސްއިން ބުނެފައި ވެ އެވެ. އޭނާ އަންހެން ދެ ފުލުހަކާއި ދަރިވަރަކު މަރާލާފައިވަނީ ވަޅިން ހަމަލާ ދީގެންނެވެ. މި ޖަރީމާ ހިންގާފައިވަނީ މި ހަފްތާގެ އަންގާރު ދުވަހުގައި އެވެ.\nAuthor ޝަހީދާPosted on May 31, 2018 Categories ދުނިޔެLeaveacomment on ބެލްޖިއަމްގެ އަންހެން ދެ ފުލުހަކާއި ދަރިވަރަކު މަރާލި ކަމުގެ ޒިންމާ އައިއެސްއިން އުފުލައިފި\nފިޔާ: ރޮލާ ވިޔަސް ނުކައި ދޫކޮށްލާވަރު އެއްޗެއް ނޫން\nދިވެހިންގެ ގޭބިސީތަކުގެ ބަދިގޭގައި ފިޔާ ހުސްނުކޮށް ހުންނާނެ ކަމީ ޝައްކެއް އޮތް ކަމެއް ނޫނެވެ. ދިވެހިންގެ ކެއްކުމުގެ ވައްޓަފާޅި ބޮޑަށް ބިނާވެފައި އޮންނަނީ އިންޑިއަން ސްޓައިލްގެ ކެއްކުންތަކާ ކަމުން ކާނާ ތައްޔާރު ކުރުމުގައި ރަހަ ހެޔޮވަރު ކުރުމަށް ދިވެހިން ފިޔާ ބޭނުން ކުރެ އެވެ.\nމި ލިޔުމުގައި މި ބަލައިލަނީ ފިޔާއިން ލިބިދޭ ބައެއް ސިއްހީ ފައިދާ ތަކަށެވެ.\nކެންސަރާ ހަނގުރާމަ ކުރުމުގެ ބާރު ފިޔާގައި ވޭ\nކެނެޑާގެ ޔުނިވާސިޓީ އޮފް ގެލްފުން ކޮށްފައިވާ ދިރާސާއަކުން ދައްކާފައިވާގޮތުގައި ރަތް ފިޔާގައި، އުރަމަތީ ކެންސަރާއި އަރުތެރޭގެ ކެންސަރާ ހަނގުރާމަ ކުރުމުގެ ބާރު ލިބިގެންވާ މާއްދާތައް އެކުލެވިގެން ވެ އެވެ. އެގޮތުން ފިޔާގައި ގިނަ އަދަކަށް ކުއާސެޓިން އަދި އެންތޯސިޔަނިން އެކުލެވޭއިރު މި ދެ މާއްދާއަކީ ކެންސަރު ސެލް ހަށިގަނޑުން ނައްތާލުމުގައި އެހީވެދޭ ދެ މާއްދާ އެވެ.\nހިތުގެ ބަލިތަކަށް ރަތް ފިޔާ އަކީ ފަރުވާ އެއް\nފިޔާ އަކީ އޭގައި ގިނަ އަދަދަކަށް އޯގަނޯސަލްފާ ހިމެނޭ އެއްޗެކެވެ. އާޖެންޓީނާގައި ކުރިއަށް ގެންގޮސްފައިވާ ދިރާސާއަކުން ދައްކާފައިވާގޮތުގައި ހަށިގަނޑަށް އޯގަނޯސަލްފާ ލިބޭނަމަ ހިތުގެ ބަލިތަކުން ދުރުކޮށްދިނުމުގައި އެހީވެދެ އެވެ.\nފިޔާ، ލޭގައި ހަކުރު ހިމެނޭ މިންވަރު ދަށްކޮށްދޭ\nހަކުރު ބަލި ޖެހިފައިވާ މީދާތަކެއް ބޭނުންކޮށްގެން ކުރިއަށްގެންދިޔަ ދިރާސާއަކުން ދައްކާފައިވާގޮތުގައި ފިޔާ ކެއުމުން ހަކުރު ބަލިން މީހާ ދުރުކޮށްދެ އެވެ.\nފިޔާގެ ސަބަބުން ހަޖަމުގެ ނިޒާމު ރަނގަޅުކޮށްދޭ\nފިޔާގައި އިނޫލިން ނަމަކަށް ކިޔާ ފައިބަރ މާއްދާއެއް އެކުލެވެ އެވެ. އެ މާއްދާގެ ސަބަބުން ގޮހޮރުގައި އުފެދޭ ޖަރާސީމު ނައްތާލަ އެވެ. ނަތީޖާއެއްގެ ގޮތުން ހަޖަމުގެ ނިޒާމުގެ ސިއްހަތު ރަނގަޅު ކޮށްދެ އެވެ.\nކަށީގެ ސިއްހަތަށްވެސް ފިޔާގެ ފައިދާ ބޮޑު\nސްވިޒަލެންޑްގައި ކުރިއަށްގެންގޮސްފައިވާ ދިރާސާއަކުން ދައްކާފައިވާގޮތުގައި ފިޔާގައި ޖީޕީސީއެސް ނަމަކަށް ކިޔާ މާއްދާއެއް އެކުލެވެ އެވެ. އެ މާއްދާއަކީ ކަށީގެ ބާރު ގަދަކޮށްދީ، ކަށީގެ ސިއްހަތު ދަމަހައްޓައިދޭ މާއްދާ އެކެވެ.\nމި ފައިދާތަކުގެ އިތުރުންވެސް ފިޔާ އަކީ ސިއްހީ އެތައް ފައިދާއެއް އެކުލެވޭ އެއްޗެކެވެ. އެގޮތުން ކުރުކޮށް ބަލައިލާނަމަ އެލާޖީ ތަކުން ދުރުކޮށްދިނުމާއި ހަށިގަނޑުގެ ދިފާއީ ނިޒާމު ވަރުގަދަ ކޮށްދިނުމާއި ކަންފަތުގެ ސިއްހަތު ރަނގަޅު ކޮށްދިނުމާއި ނިދީގެ ކޮލިޓީ ރަނގަޅު ކޮށްދިނުމާއި ޖިންސީ ސިއްހަތު ރަނގަޅު ކޮށްދިނުން ހިމެނެ އެވެ.\nAuthor ޝަހީދާPosted on May 31, 2018 May 31, 2018 Categories މަޢުލޫމާތުTags ފީޗާޑްLeaveacomment on ފިޔާ: ރޮލާ ވިޔަސް ނުކައި ދޫކޮށްލާވަރު އެއްޗެއް ނޫން\nއދގެ އެޖެންސީއަކުން ރެފިއުޖީންނަށް މުއްދަތު ހަމަވެފައިވާ މެޓައެއް ބެހި ކަމުގެ ތުހުމަތު\nސޫރިޔާގެ ރެފިއުޖީ ކޭމްޕެއްގައި އދ ގެ އެޖެންސީއަކުން މުއްދަތު ހަމަވެފައިވާ މެޓައެއް/ބަންދުކޮށްފައިވާ ފޮނި ކާއެއްޗެއް ބެހި ކަމުގެ ތުހުމަތު ކޮށްފި އެވެ.\nމި ތުހުމަތު ކޮށްފައިވަނީ ސޫރިޔާގެ ފްރީލާންސް ޖާނަލިސްޓް އަދި އެކްޓިވިސްޓެއް ކަމުގައިވާ އަސާދު ހަންނާ އެވެ.\nއޭނާ ކޮށްފައިވާ ޓްވީޓެއްގައި ބުނެފައިވަނީ ސޫރިޔާގެ ރަކްބާން ރެފިއުޖީ ކޭމްޕްގައިތިބި ކުޑަކުދިންނަށް އދގެ އެޖެންސީއަކުން ބެހި މެޓާތަކަކީ މުއްދަތު ހަމަވެފައިވާ މެޓާތަކެއް ކަމަށާއި އަދި އެކަމުގެ ސަބަބުން ބައެއް ކުދިން ވިހަ ވި ކަމަށެވެ.\nމި ތުހުމަތު އދގެ އެޖެންސީއަކާއި ދެކޮޅަށް ހަންނާ އުފުލި ނަމަވެސް މީޑިއާ ރިޕޯޓްތައް ބުނާގޮތުގައި މި ތުހުމަތަކީ ކިހާވަރެއްގެ ހަގީގަތެއް އެކުލެވޭ ކަމެއް ކަން ދެނެގަނެވޭނެ ގޮތެއް ނެތެވެ.\nމިކަމާއިމެދު އދ އިންވެސް އެއްޗެއް ބުނެފައެއް ނުވެ އެވެ. އުރުދުންގެ ބޯޑަރު އައްސޭރީގައި ހުންނަ ރަކްބން ރެފިއުޖީ ކޭމްޕްގައި 75 ހާސް ރެފިއުޖީން ދިރިއުޅެ އެވެ.\nAuthor ޝަހީދާPosted on May 31, 2018 Categories ދުނިޔެLeaveacomment on އދގެ އެޖެންސީއަކުން ރެފިއުޖީންނަށް މުއްދަތު ހަމަވެފައިވާ މެޓައެއް ބެހި ކަމުގެ ތުހުމަތު\nރޭސް3ގެ ތީމް ލަވަ ލޯންޗު ކުރަން ބޮޑު ހަފްލާއެއް ބާއްވަނީ\nސަލްމާން ޚާންގެ ރޭސް3ގެ ތީމް ލަވަ “ﷲ ދުހާއީހޭ” ލޯންޗު ކުރުމަށް ބޮޑު ހަފްލާއެއް ބާއްވަން ފިލްމުގެ ޓީމުން ނިންމައިފި އެވެ.\nމިހާތަނަށް މި ފިލްމުގެ ހީރިޔާ އަދި ސެލްފިޝް، މި ދެ ލަވަ ލޯންޗު ކޮށްފައިވާއިރު މި ފިލްމުގެ ޕްރޮޑިއުސަރު ރަމޭޝް ތޯރާނީ އާއި ޑައިރެކްޓަރު ރެމޯ ޑިސޫޒާ ބުނެފައިވާގޮތުގައި ތީމް ލަވަ ލޯންޗު ކުރުމަށް މިއަދު ބޮޑު ހަފްލާއެއް ބާއްވާނެ އެވެ.\nﷲ ދުހާއީހޭ، މި ލަވަ އަކީ ރޭސް އެކެއް އަދި ދޭއްގެ ވެސް ތީމް ލަވަ އެވެ. ނަމަވެސް ކޮންމެ ފިލްމެއްގައިވެސް މި ލަވަ ގެނެސްދެނީ ބޮޑު ބަދަލަކާއި އެކުގައި އެވެ.\nރޭސް ތިނެއްގެ މި ލަވަ ކިޔާފައިވަނީ އާތިފް އަސްލަމް އެވެ.\nރޭސް ތިނެއްގައި ސަލްމާން ޚާންގެ އިތުރުން، ބޮބީ ޑިއޯލް، އަނިލް ކަޕޫރު، ޖެކޮލިން ފަނޭންޑަޒް، ސާގިބް ސަލީމް އަދި ޑެއިޒީ ޝާހް ފެނިގެންދާނެ އެވެ. މި ފިލްމަކީ ބޮލީވުޑް ފިލްމު އިންޑަސްޓްރީގައި ނެރެވޭ ފުރަތަމަ ތްރީޑީ އެކްޝަން ފިލްމެވެ. ފިލްމު ރިލީޒް ކުރުމަށް ހަމަޖެހިފައިވަނީ އަންނަ ޖޫން މަހުގެ 15 ވަނަ ދުވަހު އެވެ.\nAuthor ޝަހީދާPosted on May 31, 2018 Categories ބައިސްކޯފްLeaveacomment on ރޭސް3ގެ ތީމް ލަވަ ލޯންޗު ކުރަން ބޮޑު ހަފްލާއެއް ބާއްވަނީ\nރެސިޕީ: ދޮންކެޔޮ ޕުޑިން ޕައި\n3 ވައް ދޮންކެޔޮ (ކޮށާފަ)\n3/4 ތަށި ސްކިމް މިލްކް\n8 އައުންސް ވެނީލާ ޔޯގަޓް\n1 ޕްރިމޭޑް ޕައި ކްރަސްޓް\n3.4 އައުންސް ވެނީލާ ޕުޑިން، ސްޓްރޯބެރީ އަދި ދޮންކެޔޮ ކުދިކޮށްކޮށާފައި\nކޮށާފަ ހުރި ދޮންކޭލުން އެއްބައި ޓްރޭ އެއްގައި އަތުރާށެވެ. ދެން ކިރު، ވެނީލާ ޔޯގަޓް، އަދި ވެނީލާ ޕުޑިން މިކްސަރަކުން މިކްސް ކޮށްލާށެވެ. އެއަށް ފަހުގައި މިކްސްކުރިބައި ޓްރޭއަށް އަޅާލުމަށްފަހު އެއް ގަޑިއިރު ވަންދެންފްރިޖްގައި ބަހައްޓާށެވެ. އޭގެ ފަހުން ސްޓްރޯބެރީ އަދި ބާކީ ހުރިދޮންކެޔޮ އޭގެ މައްޗަށް އަޅާލާށެވެ.\nAuthor ހުސެއިން ޝިނާންPosted on May 31, 2018 Categories ރެސިޕީLeaveacomment on ރެސިޕީ: ދޮންކެޔޮ ޕުޑިން ޕައި\nރެސިޕީ: މައިލޯ ޗޮކޮލެޓް ކޭކް\n2/1 ޖޯޑް ކޮކޯ ޕައުޑާ\n2/1 ޖޯޑް މައިލޯ\n2/1 ލާހި ފުށް\n1 ޖޯޑް ހަކުރު\n1 ސައިސަމްސާ ބޭކިންގ ޕައުޑަރ\n1 ޖޯޑް ހިކި ކިރު\n4/1 ޖޯޑް ތެޔޮ\nފުލްކްރީމް މިލްކް ޕެކެޓް އެއް\nބިސް، ހަކުރު،އެސެންސް އަދި ތެޔޮ، 3/1 ޖޯޑް ފުލްކްރީމް މިލްކް އަޅައިގެން މިކްސްސަރ އިން މުގުރާލާށެވެ. ދެން، ފުށް، ކޮކޯ ޕައުޑަރ، މައިލޯ، ބޭކިންގ ޕައުޑަރ އަދި ކިރު އެއްކޮށްލުމަށްފަހު، މިކްސްސަރ އިން މުގުރި ތަކެތި އަޅަމުން އެކުލަވާށެވެ. ކޭކް މިކްސް ހިކި ނަމަ ކުޑަކޮށް ދިޔާވާވަރަށް ފުލްކްރީމް މިލްކް އަޅާލާށެވެ. ދެން، ޓްރޭ ހޫނު ކުރުމަށްފަހު، ބަޓަރ ހާކައި އެއަށް ކޭކް މިކްސް އަޅާލުމަށްފަހު އަވަނުން ކޭކް ފިހެލުމަށްފަހު މަށްޗަށް މައިލޯ ކޮޅެއް ބުރުވާލާށެވެ.\nAuthor ހުސެއިން ޝިނާންPosted on May 31, 2018 Categories ރެސިޕީLeaveacomment on ރެސިޕީ: މައިލޯ ޗޮކޮލެޓް ކޭކް\nރެސިޕީ: ޕޮޓޭޓޯ ޕައި\n2 ލޮނުމެދު (ގާނާފައި)\n3 އަލުވި ( ފްރެންޗް ފްރައިސް ގޮތަށް ކޮށައި ތެލުލާފައި)\n1 ފިޔާ (ބޮޑު)\n2/1 އިންޗް އިނގުރު (ގާނާފައި)\n1 2/1 ލުނބޯ\n2 ޓޮމާޓޯ ( ތުނިކޮށް ފޮތިކޮށްފައި)\n6 ބިސް (ކުޑަ ލޮނުކޮޅެއްގެ ތެރޭގައި ގިރާފައި)\nފިޔާ، މިރުސް، ލޮނުމެދު، އިނގުރު އަދި ހިކަނދިފަތް ކުޑަ ލޮނުކޮޅެއްލައިގެން މޮޑެލުމަށްފަހު ލުނބޯ ހުތްޖަހައިގެން މޮޑެލައި މަސް އަޅައިގެންވެސް މޮޑެލުމަށްފަހު ލޮނު ހެޔޮވަރު ކޮށްލާށެވެ.\nދެން، ތަވާ އުނދުންމަތީ އުދުމަށްފަހު ތެޔޮފޮދެއް އަޅައި، ތެޔޮފޮދު ހޫނުވުމުން އެކުލަވާފައި ހުރި ބިހުގެ އެއްބައި ތަވާއަށް އަޅާށެވެ. ދެން އުނދުން ނިއްވާލުމަށްފަހު، ތެލުލި އަލުވީގެ އެއްބައި ބިހުގެ މަތީގައި އެތުރުމަށްފަހު، އޭގެ މަތީގައި މޮޑުނު މަސްގަނޑު އަތުރައި މަސްގަނޑު މަތީގައި ޓޮމާޓޯ ފޮތިތައް އަތުރާލާށެވެ. އެއަށްފަހު، ޕައިގެ މަށްޗަށް ދެން ބާކީހުރި އަލުވި އަތުރައި އޭގެމައްޗަށް ދެން ބާކީހުރި ބިސް އަޅާލުމަށްފަހު މަޑު ގިނީގައި ޕައިގެ ދެފުއްވެސް ފިހެލާށެވެ.\nAuthor ހުސެއިން ޝިނާންPosted on May 31, 2018 Categories ރެސިޕީLeaveacomment on ރެސިޕީ: ޕޮޓޭޓޯ ޕައި\nރޯދަ ކުރުކުރުން… މައްސަލައެއްތަ؟\n-އައްޝައިޚް ޝަފީޢު އަބްދުﷲ / ދިއިސްލާމް-\nAuthor މުހައްްމަދު އަމީންPosted on May 31, 2018 June 1, 2018 Categories ދީންTags ކުޑަބޮޑު, ދީންLeaveacomment on ރޯދަ ކުރުކުރުން… މައްސަލައެއްތަ؟\nވާހަކަ: އާދޭސް (11 ވަނަބައި)\n10 ވަނަ ބައިގެ ތެރެއިން…\nނާފިޔާގެ އަޑު ޖެހުމާއި އެކު އާލިއާ ފަހަތަށް ބެލުމެއް ނެތި ހުރިގޮތަށް ކޮޅަށް ތެދުވިއެވެ. އެހުރިހާ ކަމެއް ވެސް ހިނގީ ހަމަ ކުޑަ ސިކުންތު ކޮޅެއްގެ ތެރޭގައެވެ. އާލިއާ ވެއްޓެން ދިޔުމާއި އެކު ނާފިޔާއަށް ގޮސް ގުދެވު އެކުއްޖާގެ އަތުގައި ހިފުނެވެ. މީގެ ކުރިން އާލިއާގެ މޫނު ނުފެނުނަސް ނާފިޔާއަށް އޭނާގެ އަތުގައި ހިފުމާއި އެކު އާލިއާ އޭނާއާއި ދިމާލަށް ބަލާލިއެވެ. ނާފިޔާގެ ހަށިގަނޑުގައިވި ހުރިހާ ލޯލި އެއް ކޮޅަށް ޖެހުނީ އާލިއާގެ މޫނު ފެނުމުންނެވެ. މޫނުގެ އެއްފަރާތް އެއްކޮށް ކުނިވެފައިވާއިރު އެބިރުވެރި މޫނުގައި ވަނީ ވިހަ ހިނިތުންވުމެކެވެ. ބޭއިޚްތިޔާރުގައި އޭނާއަށް ބާރަށް ހަޅޭލައްވައިގަނެވުނެވެ.\nއާކިފް: މަންމާ… މަންމާ އޭތް!\nސޯފާގައި ނިދާފައި އޮތް ނާފިޔާއަށް ފުންމައިގެން ތެދުވެވުނީ އާކިފްގެ އަޑު ޖެހުމުންނެވެ. އޭނާ އޮތީ ދާހިއްލާ ފޯވެފައެވެ. ތެދުވެވުމާއި އެކު އޭނާއަށް ރޮވި އާކިފްގެ ގައިގާ އޮޅުލައިގަނެވުނެވެ.\nއާކިފް: މަންމާ… މަންމާ… ހުއްޓާލަބަލަ.. ކިހިނެތްވީތަ؟ ބިރުވެރި ހުވަފެނެއް ފެނުނީތަ؟\nއާކިފް: އެއީ ހުވަފެނެކޭ މަންމާ… ހިނގާ ކޮޓަރިއަށް!\nވަރަށް ލޯތްބާއި އެކު އާކިފް އޭނާގެ މަންމަގެ ނިތްކުރިއަށް ބޮސް ދެމުން ތެދުކުރުވިއެވެ. އަދި ވަރަށް ވަރުން ނާފިޔާ ގޮވައިގެން ގޮސް އޭނާ ނިދާ ކޮޓަރިއަށް ގެންދިޔުމަށް ސިޑިން މައްޗަށް އެރިއެވެ. އާލިއާގެ ކޮޓަރިއާ ހިސާބަށް ދެވުމާއި އެކު ނާފިޔާއަށް އާކިފްގެ ގަމީހުގައި ހިފާ ބޮނޑިކޮށްލެވުނެވެ. ނާފިޔާގެ އެހަރަކާތުން އާކިފް އަށް ހައިރާންކަން ލިބުނެވެ. ބޮލަށް އެންމެ ފުރަތަމަ ވަން ސުވާލު އޭނާ ނާފިޔާއާއި ކޮށްލިއެވެ.\nއާކިފް: މިކޮޓަރި ފެނުނީތަ ހުވަފެނުގަ؟\nނާފިޔާ: އާކިފް… މިގަޑީގައެއް ނޫން.. ހިނގާ..\nރޮވިފައި ހުރި ނާފިޔާ ތުރު ތުރު އެޅުމާއި އެކު އާކިފްގެ ގަމީހުގައި ހިފާ އޭނާގެ ކޮޓަރިއާއި ދިމާލަށް ހިނގައިގަތެވެ. އާކިފްއަށް ވެސް މިވަގުތު އިތުރަށް އޭނާގެ މަންމައާއި ސުވާލު ކުރުން ރަނގަޅު ނުވާނެ ކަން ވިސްނުމުން ނާފިޔާ އެދުނު ގޮތަށް އޭނާގެ ކޮޓަރިއަށް ގެންގޮސް ދިނެވެ.\nނާފިޔާ: ބައްޕަ އަންނަން ދެން މަޑުކޮށްލަން ވީނުން؟\nއާކިފް: ނުދާނަމޭ މަންމާ!\nކޮޓަރިއަށް ވަނުމަށް ފަހު ނާފިޔާ ގެންގޮސް އޭނާގެ އެނދުގައި ބޭންދުމަށް ފަހު އާކިފް އެކޮޓަރީގެ ކުޑަދޮރު ކައިރީގައި ހުރި ސޯފާގައި އިށީނެވެ. އޯގާތެރި ހިނިތުންވުމެއް ރައްދުކޮށްލުމަށް ފަހު އޭނާގެ ޓައިގެ ގޮށް މޮހާލާ ސޯފާގައި ހަމަޖެހިލިއެވެ. ނާފިޔާ އެނދުމަތީގައި އޮތް ބެޑްޝީޓް ނަގާ އޭނާގެ ގައިގާ އަޅާލުމުން އާކިފް އޭސީ ރިމޯޓް ނަގާ އޭސީގެ ފިނި ގަދަ ކޮށްލިއެވެ. ފޯނާ ކުޅެން ފެށި އާކިފް އިރު އިރުކޮޅާ ނާފިޔާއަށް ބަލާލައެވެ. އޭނާ ބާލާލާ އިރަށް ނާފިޔާވެސް އޭނާއަށް ބަލަން އޮންނަކަން އެނގުމުން ހިސާބަކަށް އާކިފް ގާތަށް ހިނިއައެވެ.\nއާކިފް: މަންމާ.. ނޫޅެމޭ ދާކަށް. ނިދާބަލަ.\nނާފިޔާ: އެނގެޔޭ. އެކަމަކު ނިދި ނާންނަނީ އޭ.\nއާކިފް: އޯކޭ.. ޓީވީ އަޅުވަންތަ؟\nނާފިޔާ: އޮނހޮ. ބައްޕަ އަންނާނެ އިރުކޮޅަކުން. އޭރަށް އޯކޭ ވާނެ.\nއާކިފް އަނެއްކާވެސް އޭނާގެ ފޯނާއި ކުޅެން ފެށިއެވެ. އޭނާ އަށް އެހެން އިންނަން ޖެހުނީ އިރުކޮޅަކަށެވެ. އެކޮޓަރީގެ ދޮރު ހުޅުވާލާފައި ވަރަށް ރުޅިގަދަވެފައި ހުރެ ހަމީދު އައިސް ވަތްތަން ފެނުނެވެ.\nހަމީދު: ނާފިޔާ ބުނާނެ އާކިފް އިސްލާހު ވެއްޖެއޭ! ގެއަށް ދިޔުމުގެ ކުރިން އެކުއްޖާ ކައިރީ ކޮށްލާށޭ ބުނި ކަންތައް ނުކުރިތާނގަ މަށަށް އަންގާވެސް ނުލާ އޭނަ ނުދާ ވާހަކައެއް.\nއެނދުމަތީގައި އޮތް ނާފިޔާ ފުންމައިގެން ތެދުވެ ހަމީދަށް ބަލާލީ އާކިފް އެތާނގައި އިންކަން ނާންގަން އުޅޭ ފަދަ ގޮތަކަށެވެ. އޭނާ ތެދުވި ގޮތަށް ހަމީދުގެ ކައިރިއަށް ގޮސް ހުއްޓުނެވެ. އަދި ކޮނޑުގައި ހިފާ އާކިފް ހުރި ދިމާ ނޫން އެހެން ދިމާލަކަށް ހަމީދު އަނބުރަމުން ވާހަކަ ދައްކަން ފެށިއެވެ.\nނާފިޔާ: މަށޭ ބުނީ އޭނަ ކައިރީ ގެއަށް އަންނަން. މަށަށް ބިރުވެރި ހުވަފެނެއް ފެނުނީމަ އެންމެ ފުރަތަމަ ސްޕީޑް ޑައިލްގަ އިން ނަންބަރަށް ގުޅީ. ރުޅި އަންނަންޏާ މަގޭ ދެކެ ރުޅި އާދޭ!\nނާފިޔާ އެއްއަތުން އެކޮޓަރިން ނިކުތުމަށް އާކިފްއަށް އަންގަމުން ހަމީދާއި ވާހަކަ ދެއްކިއެވެ. އާކިފް ވެސް އަވަސް އަވަހަށް ފުރުސަތުގެ ބޭނުންކޮށް އެތަނުން އަވަހަށް ނިކުތެވެ. އެކޮޓަރިން ނިކުމެވުމާއި އެކު މަޑުމަޑުން ކޮޓަރީގެ ދޮރު ތަޅުގައި ހިފާ ދޮރު ލައްޕާލިއެވެ.\nނާފިޔާ: ހަމީދަށް މީގެ ކުރިން ގައިމު އޮފީސް ބޯއި ހުންނަ އިރު ތިހުރިހާ ކަމެއް…… އަނ ހަނ..\nއާކިފް ދޮރު ލެއްޕި އަޑު ނީއްވުމަށް ނާފިޔާ ހަމީދު ގައިން ދޫކޮށްލުމަށް ފަހު އެނދުކައިރީގައި އިން މާޓުކުރި އަތުން ޖަހާ ވައްޓާލިއެވެ. އަދި އަނގަމަތީގައި އަތް އެޅީ އޭނާ ގަސްތުގައި ކުރި ކަމެއްކަމުގައި ނޭންގުމަށެވެ. އާކިފް އެފުރުސަތުގެ ބޭނުންކޮށް އޭނާގެ ކޮޓަރިއަށް ވަނެވެ. އަދި އޭނާގެ ބައްޕަ އައުމުގެ ކުރިން އަވަހަށް ލައިގެން ހުރި ގަމީސް ބާލާ ކައިރީ ހުރި ގޮނޑިއެއްގައި އެޅުވުމަށް ފަހު އެނދަށް އަރާ އޮށޯތެވެ.\nAuthor ހުސެއިން ޝިނާންPosted on May 31, 2018 Categories ޚަބަރުTags ފީޗާޑްLeaveacomment on ވާހަކަ: އާދޭސް (11 ވަނަބައި)


Sushantge aailaa inn Rheage massala polihah hushahalhaifi | Mihaaru\nމަރުގެ މައްސަލާގައި ސުޝާންތުގެ އާއިލާ އިން ރިއާ ގޮވައިގެން ޕޮލިހަށް\n29 ޖުލައި 2020 - 12:54 1 comment\nމީޑިއާތަކުން ރިޕޯޓްކޮށްފައިވާ 34 އަހަރުގެ އެކްޓަރު ނިސްބަތްވާ ޕަޓްނާގެ ފުލުހުންނަށް ރިއާގެ މައްސަލަ ތަހުގީގުކޮށް ދޭން އެދި ހުށަހެޅީ ސުޝާންތުގެ ބައްޕަ އެވެ. އޭނާ ހުށަހެޅި މައްސަލާގައި ބުނެފައި ވަނީ ސުޝާންތު ފުރާނަ ދުއްވައިލުމުގައި ރިއާގެ ދައުރެއް އޮތް ކަމަށް ގަބޫލުކުރެވޭ ކަމަށެވެ. އެގޮތުން އޭނާ އަށް މާލީ ގޮތުންނާއި ނަފުސާނީ ގޮތުން ވެސް ޕްރެޝަރުތަކެއް ކުރިމަތި ކުރުވާފައިވާ ކަމަށް ބުނެފައިވެ އެވެ. އާއިލާ އިން ތުހުމަތުކުރާ ގޮތުގައި ރިއާ ވަނީ ގިނަ ދުވަސްތަކެއް ވަންދެން ސުޝާންތުގެ ކޭޝް ކާޑު ބޭނުންކޮށްގެން ގިނަ މުއާމަލާތްތަކެއް ހިންގައި، މާލީ ގޮތުން ދަތިތަކެއް ކުރިމަތިކުރުވައިފަ އެވެ. މިއީ ސުޝާންތު މަރުވި ފަހުން އޭނާގެ އާއިލާ އިން މަރާ މެދު ސުވާލުތަކެއް އުފައްދައި، ކަމާބެހޭ ފަރާތްތަކަށް ހުށަހެޅި ފުރަތަމަ ފަހަރެވެ.\nސުޝާންތުގެ އާއިލާ އިން ރިއާގެ މައްސަލަ ފުލުހުންނަށް ރިޕޯޓްކުރުމާ ގުޅިގެން އޭނާއާ ސުވާލުކުރަން ޕަޓްނާގެ ފުލުހުންގެ ޓީމެއް، ރިއާ ދިރިއުޅޭ މުމްބާއީ އަށް ދާން ނިންމާފައިވާ ކަމަށް މީޑިއާތަކުން ބުންޏެވެ.\nދަންޖެހިގެން ސުޝާންތު މިދިޔަ މަހުގެ 14 ވަނަ ދުވަހު މުމްބާއީގައި މަރުވުމާ އެކު ވަރަށް ގިނަ ބަޔަކު ރިއާ އަށް ތުހުމަތުގެ އިނގިލި ދިއްކޮށްފައިވެ އެވެ. އެގޮތުން ކުރިން ވެސް އޭނާގެ މައްޗަށް ދައުވާކޮށްދޭން މީހަކު ބިހާރުގެ ކޯޓަކަށް ހުށަހަޅާފައިވެ އެވެ. އަދި އެ މަރާ ގުޅިގެން މުމްބާއީގެ ފުލުހުން ކުރިއަށް ގެންދާ ތަހުގީގަށް ސުވާލުކުރި މީހުންގެ ތެރޭގައި ވެސް ރިއާ ހިމެނެ އެވެ.\nމީގެ ދެ ހަފުތާއެއްހާ ދުވަސްކުރިން ރިއާ ވަނީ ބަޔަކު އޭނާގެ މައްޗަށް ދޮގު ތުހުމަތުކޮށް ރޭޕްކޮށްލާނެ ކަމަށާއި މަރާލާނެ ކަމަށް ބުނެ ސޯޝަލް މީޑިއާގައި އިންޒާރުދެމުންދާ ކަމަށް ބުނެ ސައިބަކްރައިމް ޑިޕާޓްމަންޓަށް ވެސް ހުށަހަޅައިފަ އެވެ. އަދި ސުޝާންތުގެ މަރުހެ ތަހުގީގުކޮށް ދޭން ސެންޓްރަލް ބިއުރޯ ފޯ އިންވެސްޓިގޭޝަން (ސީބީއައި) އަށް ވެސް ހުށަހަޅައިފަ އެވެ.\nމީގެ އިތުރުން ރިއާ، 28، މި ފަހަކަށް އައިސް އަންނަނީ ސުޝާންތާ ބެހޭ ގޮތުން ވަރަށް ޖަޒުބާތީ ވާހަކަތައް އިންސްޓަގްރާމްގައި ފޮޓޯއާ އެކު ހިއްސާ ވެސް ކުރަމުންނެވެ.\nއިތުރު ލިޔުންތައް ބޮލީވުޑް އިންޑިއާ މުމްބާއީ އަމިއްލައަށް މަރުވުން


ބިޑްކުރީ ދިވެހި ފުޓްބޯޅައަށް ދެރަގޮތެއްވާން ނޭދޭތީ: ބައްސާމް\nއޭއެފްސީ ކަޕަށް އަލުން ބިޑްކުރީ ދިވެހި ފުޓްބޯޅަ އަށް ދެރަގޮތެއް ވާން ނޭދޭތީ: ބައްސާމް\n8 ޖުލައި 2021 - 11:59 0\nއެފްއޭއެމްގެ ރައީސް ބައްސާމް އަދީލް ޖަލީލް.-- ފޮޓޯ: އެފްއޭއެމް\nއޭއެފްސީ ކަޕްގެ ދެކުނު އޭޝިއާގެ ގްރޫޕްގެ މެޗުތައް ހޯސްޓްކުރަން ބިޑް ކުރުމުގެ މުއްދަތު ހަމަވާން ކައިރިވެފައިވަނިކޮށް ފަހު ވަގުތު ރާއްޖެ އިން ބިޑްކުރި އެންމެ ބޮޑު ސަބަބަކީ ދިވެހި ފުޓްބޯޅަ އަށް ލިބިދާނެ ދެރައަކުން ސަލާމަތްވުމުގެ ގޮތުން ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nމި ފަހަރުގެ އޭއެފްސީ ކަޕްގައި ރާއްޖޭގެ މާޒިޔާ އާއި ކްލަބް އީގަލްސް ވާދަކުރެ އެވެ. މާޒިޔާ އޮތީ ގްރޫޕް ސްޓޭޖުގަ އެވެ. އީގަލްސް ކުޅެނީ ކޮލިފައިން ބުރުގަ އެވެ.\nއެފްއޭއެމްގެ ރައީސް ބައްސާމް، "އަދަދު" އަށް ވިދާޅުވީ ބިޑްކުރީ އެންމެ ބޮޑު މަގުސަދަކީ މެޗުތައް ކެންސަލްވެ ލިބިދާނެ ގެއްލުމަކުން ސަލާމަތްވުން ކަމަށެވެ.\n" އޭއެފްސީ ކަޕަށް ޓާގެޓްތަކެއް ކަނޑައަޅައިގެން މާޒިޔާ އާއި އީގަލްސް އިން ވަރަށް ބޮޑު ހަރަދުތަކެއް ކޮށްފި. އޭއެފްސީ ކަޕްގެ (އެ ގްރޫޕްގެ) މެޗުތައް ކެންސަލްވެއްޖެނަމަ އެއީ ހަމައެކަނި އެ ދެ ކްލަބަށް ލިބޭ ގެއްލުމެއް ނޫން. އެއީ ދިވެހި ފުޓްބޯޅަ އަށް ވެސް ލިބޭ ގެއްލުމެއް،" ބައްސާމް ވިދާޅުވި އެވެ. "ބިޑްކުރި އެންމެ ބޮޑު ސަބަބަކީ ދިވެހި ފުޓްބޯޅަ އަށް އެ ގޮތަށް ގެއްލުމެއްވާން ނޭދޭތީ،"\nއޭއެފްސީ ކަޕްގެ ދެކުނު އޭޝިއާ އަށް ހާއްސަ ގްރޫޕްގައި މި ވަގުތު އޮތީ މާޒިޔާ އާއި އިންޑިއާގެ އޭޓީކޭ މޯހަން ބަގާން އާއި ބަންގްލަދޭޝްގެ ބަޝުންދުރާ ކިންގްސް އެވެ. އެ ގްރޫޕްގެ ފަހު ޖާގަ ލިބޭނީ ޕްލޭއޮފްބުރުގައި އޮތް އީގަލްސް ނޫނީ އިންޑިއާގެ ބެންގަލޫރަށެވެ.\nރާއްޖޭން މިދިޔަ މެއި މަހު ވެސް އޭއެފްސީ ކަޕްގެ ދެކުނު އޭޝިއާގެ ގްރޫޕްގެ މެޗުތައް ހޯސްޓްކުރަން މަސައްކަތްކުރި އެވެ. އެކަމަކު، ފަހު ވަގުތު ދިމާވި ކަންތައްތަކެއްގެ ސަބަބުން ބޭއްވޭ ގޮތެއް ނުވި އެވެ. އެއީ މެޗުތައް ކުޅެން މާލެ އައި ބެންގަލޫރު އެފްސީގެ ކުޅުންތެރިން ޕްރޮޓޮކޯލާ ހިލާފުވެ، މަގު މައްޗަށް ނުކުތުމުންނެވެ.\nއޭއެފްސީއާ މަޝްވަރާ ކުރުމެއް ނެތި ކުއްލިއަކަށް މުބާރާތް އެ ވަގުތު ނުބާއްވަން ރާއްޖޭން ނިންމުމުން އޭއެފްސީގެ ޑިސިޕްލިނަރީ ކޮމިޓީން ރާއްޖޭގެ މައްސަލައެއް އަންނަނީ ބަލަމުންނެވެ. ބެލެވޭ ގޮތުގައި އެކަމުގެ ސަބަބުން ޖޫރިމަނާއެއް އައުމުގެ ފުރުސަތު ބޮޑެވެ.\nއޭއެފްސީ ކަޕްގެ މެއި މަހު ނުބޭއްވުނު މެޗުތައް ކުރިއަށް ގެންދަން އެންމެ ފުރަތަމަ ތާވަލުކުރީ މިދިޔަ ހަފްތާ އާއި މި ހަފްތާގަ އެވެ. އެކަމަކު، އެ މުއްދަތުގައި މެޗުތައް ބާއްވާނެ ގައުމެއް ނެތުމުން އޭއެފްސީ އަށް ޖެހުނީ އަންނަ މަހަށް މެޗުތައް ފަސްކުރާށެވެ. މި މުއްދަތުގައި މެޗުތައް ހޯސްޓްކުރަން ރާއްޖޭން ވެސް ބޭނުމެއްނުވި އެވެ. އަންނަ މަހު މެޗުތައް ބާއްވަން ވެސް އެއްވެސް ގައުމަކުން ބިޑް ކުރުމުގެ މުއްދަތު ހަމަވާ އެންމެ ފަހު ދުވަހާ ހަމައަށް ބިޑެއް ކޮށްފައެއް ނުވެ އެވެ. ފަހު ދުވަހު ރާއްޖޭން ވަނީ އަލުން މެޗުތައް ބާއްވަން ބިޑްކޮށްފަ އެވެ. އަދި ރާއްޖޭން ކުރި ފަހުން ބަންގްލަދޭޝް އިން ވެސް ބިޑްކުރި އެވެ.\nއޭއެފްސީ ކަޕްގެ މެޗުތައް މިދިޔަ އަހަރާއި މި އަހަރު ސެންޓަރަލައިޒްކޮށް ކުޅެން ބިޑްކުރަން ހުޅުވާލި ފުރުސަތުގައި ރާއްޖޭން ވަނީ ދެ ފަހަރު ވެސް ބިޑް ކާމިޔާބު ކޮށްފަ އެވެ. މިދިޔަ އަހަރު ރާއްޖޭން އެކަނި ބިޑްކުރިއިރު، މި އަހަރު ފުރަތަމަ ބިޑަށް ހުޅުވާލިއިރު ރާއްޖޭން ބިޑް ކާމިޔާބުކުރީ އިންޑިއާއާ ވާދަކޮށެވެ.\nބައްސާމް ވިދާޅުވީ އަންނަ މަހު މެޗުތައް ހޯސްޓްކުރަން ވެސް ބިޑް ކާމިޔާބުވުމުގެ ފުރުސަތު ރާއްޖެ އަށް އެބައޮތް ކަމަށެވެ. އެކަމަކު، އެކަން ކުރެވެން އޮތީ ސަރުކާރާއި ސިއްހީ ދާއިރާއިން މި ފަހަރު ފަހު ވަގުތު މުބާރާތް ފަސްކުރަން ނުނިންމާނެ ކަމުގެ ޔަގީންކަން ދިނުމުން ކަމަށެވެ.\n"އޭއެފްސީ އަށް ޔަގީންކަން ދީފައިވާނީ ސަރުކާރާއި ހާއްސަކޮށް ސްޕޯޓްސް މިނިސްޓްރީގެ އެއްބާރުލުން މިކަމުގައި އެބައޮތް ކަމަށް،" ބައްސާމް ވިދާޅުވި އެވެ. "އުއްމީދަކީ ބިޑް ކާމިޔާބު ކޮށްގެން މި މުބާރާތުގެ މެޗުތައް މި ކޮޅުގައި ކުޅެ ދިވެހި ދެ ޓީމަށް ވެސް ކާމިޔާބު ލިބި ދެ ވަނަ ބުރުން ވެސް ޖާގައެއް ލިބުން،"\nމިހާރު އޭއެފްސީން ނިންމާފައިވާ ތާރީހުތަކަކީ އަންނަ މަހުގެ 15 ވަނަ ދުވަހު އީގަލްސް އާއި ބެންގަލޫރު ބައްދަލުކުރާ ޕްލޭއޮފް މެޗު ކުޅޭށެވެ. އަދި ގްރޫޕް ސްޓޭޖުގެ މެޗުތައް އަންނަ މަހު 18 އިން 24 އަށް ކުރިއަށް ގެންދާށެވެ.\nކޮވިޑްގެ ހާލަތު ގޯސްވާތީ ކުޅިވަރު ހަރަކާތްތައް ހުއްޓާލަން މިދިޔަ މެއި މަހު ތިން ވަނަ ދުވަހު އެޅި ފިޔަވަޅުތަކަށް އިއްޔެ ވަނީ ލުޔެއް ދީފަ އެވެ. އެ ގޮތުން ކުޅިވަރު ހަރަކާތްތައް ކުރިއަށް ގެންދަން ފުރުސަތު ދިން ކަމުގައި ވިޔަސް އަދި މުބާރާތެއް ބާއްވަން ހުއްދައެއް ނެތެވެ.


Happy Market in Italy ge brand eh ge jam eh Raajjeyge baazaarah nerefi | Mihaaru\nމެންޒް އެންޑް ގާސާ ބްރޭންޑްގެ ޖޭމް. ހެޕީ މާކެޓުން މި އުފެއްދުމުގެ ހަތަރު ސައިޒެއްގެ އުފެއްދުން ރާއްޖެއަށް ވަނީ ތައާރަފްކޮށްފަ--\n22 ސެޕްޓެމްބަރ 2021 - 14:47\nދުނިޔޭގެ މަގުބޫލުކަން ހޯދާފައިވާ އަދި 80 އަހަރުގެ ތަޖުރިބާ ލިބިފައިވާ "މެންޒް އެންޑް ގާސާ ބްރޭންޑް" ގެ ޕްރޮޑަކްޓްތައް ހެޕީ މާކެޓުން ރާއްޖެ އެތެރެކޮށް ވިއްކަން ފަށައިފި އެވެ.\nއިޓަލީގެ އުފެއްދުމެއް ކަމަށްވާ މެންޒް އެންޑް ގާސާ ބްރޭންޑްގެ ރަހަމީރު ޖޭމް، މާމުއި އަދި ޗޮކްލެޓް ހޭޒަލްނަޓް ސްޕްރެޑްގެ އެކި ސައިޒުގެ ބާވަތްތައް ހެޕީ މާކެޓުން ލިބޭނެ އެވެ\nއެ ބާވަތުގެ ހަތަރު ސައިޒެއްގެ އުފެއްދުން ހެޕީ މާކެޓުން ވަނީ ރާއްޖެ އަށް ތައާރަފުކޮށްފަ އެވެ. މީގެ ކޮންމެ ސައިޒެއްގައި ވެސް އެކި ފްލޭވާތައް ލިބެން ހުންނާނެ އެވެ.\nހެޕީ މާކެޓްއިން ތައާރަފްކުރި އިޓަލީ ބްރޭންޑްގެ ޖޭމް. ގިނަ ފްލޭވާތަކެއްގެ ޖޭމް ވަނީ ތައާރަފްކޮށްފައި\nމެންސް އެންޑް ގާސާގެ އުފެއްދުންތަކުގެ ތެރެއިން ޕޯޝަން ޕޮޑްސް ނުވަތަ ތަށީގެ ސްޓްރޯބެރީ، އޮރެންޖް، ޕޯޝަން ހަނީ އާއި ހޭޒަލް ޕްރެޑް ވެސް ހުންނާނެ އެވެ. މީގެ އިތުރުން ސިންގަލް ޕޯޝަން ސައިޒްގެ ބިއްލޫރި ފުޅީގެ ވެސް ސްޓޯބެރީ، އޮރެންޖް، ރާސްބެރީ، އޮޕްރިކޮޓްގެ އިތުރުން ހަނީ ލިބޭނެ އެވެ.\nހެޕީ މާކެޓުން ބުނީ 40 ގްރާމްގެ ފުޅީގައި ސްޓްރޯބެރީ އާއި އޮރެންޖް، ރާސްބެރީ ޗެރީ އާއި ހޭޒަލްނަޓް އަދި އެޕްރިކޮޓް ވެސް ހުންނާނެ ކަމަށެވެ. އަދި ތިން ކިލޯގެ ޖޭމް ޓަބްތަކުގައި ސްޓްރޯބެރީ އާއި އޮރެންޖާއި މިކްސްޑް ފްރުޓް ފްލޭވާ ލިބެން ހުންނާނެ އެވެ.\nހެޕީ މާކެޓް އިން ރާއްޖެ އެތެރެ ކުރާ ޖޭމް. މި ޖޭމް ހޯލްސޭލްކޮށް ލިބެން ހުންނާނެ--\nމި އުފެއްދުން ހޯލްސޭލްކޮށް ލިބެން ހުންނާނީ ހެޕީމާކެޓްގެ މާލެ، ހުޅުމާލެ އަދި ވިލިމާލޭގެ ފިހާރަތަކުންނެވެ. އަދި ރީޓެއިލްކޮށް ހެޕީ މާކެޓްގެ ފިހާރަތަކުންނާއި މާލޭގެ އެހެނިހެން ފިހާރަތަކުން ވެސް ލިބެން ހުންނާނެ އެވެ.


#BREAKING: Taxi Drivarun ihuthijaajah: Male aai Hulhumale aa dhemedhu dhathurukurn huhttalaifi - One Online\nޓްރެފިކް ފުލުހުން މިއަދު ޓެކްސީތައް ޗެކުކުރުން ކުރިޔަށް ގެންދަނީ --- ވަން ފޮޓޯ: މުހައްމަދު އައުޒަމް\nޓެކްސީ ޑްރައިވަރުން އިހުތިޖާޖަށް: މާލެ އާއި ހުޅުމާލެއާ ދެމެދު ދަތުރުކުރުން ހުއްޓާލައިފި\nމާލެ އާއި ހުޅުމާލެއާ ދެމެދު ދަތުރުކުރުން ހުއްޓާލައި ޓެކްސީ ޑްރައިވަރުން އިހުތިޖާޖެއް ފަށައިފި އެވެ.\n"ވަން އޮންލައިން" އަށް މިއަދު މައުލޫމާތު ދިން ބައެއް ޑްރައިވަރުން ބުނީ އެ ދެމެދުގެ ދަތުރުތައް ދެން ފަށާނީ ޓްރާންސްޕޯޓާ އެކު މަޝްވަރާކޮށް ހަމަޖެހޭ އަގުތަކަކަށް އެއްބަސްވެގެން ކަމަށެވެ. ވަކިކޮޅެއްގައި ޖެހެންދެން ޑްރިވަރުން މި އިހުތިޖާޖުގައި ތިބޭން ނިންމާފައިވާ ކަމަށް އެ ޑްރައިވަރުން ބުންޏެވެ.\n''ވަންއޮންލައިން''އަށް މައުލޫމާތު ދެމުން މާލޭގެ ތިން ސެންޓަރެއްގެ ޑްރައިވަރުން މިއަދު ބުނީ މާލެ އާއި ހުޅުމާލެ އާއި ހުޅުލެވެސް ހިމެނޭހެން ކުރާ ޓެކްސީ ދަތުރުތައް މިއަދުން ފެށިގެން ވަގުތީ ގޮތުން ހުއްޓާލާފައިވާ ކަމަށެވެ.\nއަދި މާލޭގައި ކުރާ ދަތުރުތަކުގައި ކޮޅަކަށް 25ރުފިޔާ ނެގި ނަމަވެސް ހުޅުމާލެ އާއި މާލެ އާއި ހުޅުލެއަށް ކުރާ ދަތުރުތަކަށް ހޭދަވާ ވަގުތާއި ދުރުމިނަށް ބަލާއިރު ޓްރާންސްޕޯޓުން ކަނޑައަޅާފައިވާ އަގަށް އެކަން ކުރެވެން ނެތް ކަމަށް ޑްރައިވަރުން ބުންޏެވެ.\nޑްރައިވަރުން ދަތުރުތައް ހުއްޓާލި އިރު ޓްރާންސްޕޯޓް މިނިސްޓަރު އާއިޝަތު ނަހުލާ އިއްޔެ ވިދާޅުވެފައި ވަނީ އަގު މުރާޖައާ ކުރުމުގެ ގޮތުން ޓެކްސީ ސެންޓަރު ތަކާއި ޑްރައިވަރުންނާ ވެސް ފުޅާ ދާއިރާއެއްގައި މަޝްވަރާކުރައްވާނެ ކަމަށެވެ. އަގަށް ބަދަލު ގެނައުމާ މެދު ގޮތެއް ނިންމާނީ އެ މަޝްވަރާތަކަށް ފަހު ކަމަށް މިނިސްޓަރު ވިދާޅުވި އެވެ. އަދި އެ މަޝްވަރާއަށް ފަހު އަގުތައް މުރާޖައާ ކުރަން ޖެހިއްޖެނަމަ އެކަން ވެސް ކުރައްވާނެ ކަމަށް ވިދާޅުވިއެވެ.\nސަރުކާރުގެ ވިސްނުމަކީ ދަތުރުކުރާ މީހުންނާއި އެ ޚިދުމަތް ދޭ މީހުންނަށް ވެސް އެއްބަސްވެވޭ އަދި އެންމެ އިންސާފުވެރި ގޮތަކަށް އެކަން ހަމަޖެހިގެން ދިއުން ކަމަށާއި ދަތުރުފަތުރަކީ އަސާސީ ހައްގެއް ކަމަށް މިނިސްޓަރު ވިދާޅުވިއެވެ.\nބުރިޖު ހުރަސްކޮށް ކުރާ ޓެކްސީ ދަތުރުތައް ހުއްޓާލާފައި މިވަނީ ޓްރާންސްޕޯޓު މިނިސްްޓްރީން ކަނޑައަޅާފައިވާ އަގަށްވުރެ އިތުރަށް ފައިސާ ނަގައިގެން ދަތުރުކުރަމުންދާ މައްސަލައިގައި ޓެކްސީތައް ހުއްޓުވުމަށް ފުލުހުން އިއްޔެ ނުކުމެ ޗެކްކުރުމުގެ މަސައްކަތް ވެސް ކުރަމުން ދަނިކޮށެވެ.\nޓްރާންސްޕޯޓް އޮތޯރިޓީން ކަނޑައަޅާފައިވާ ގޮތުން މާލެ ތެރޭގައާއި ހުޅުމާލޭ ތެރޭގައި ޓެކްސީ ކުރަން ޖެހޭނީ 25 ރުފިޔާ އަށެވެ. މާލެއިން ހުޅުލެއަށް ނުވަތަ ހުޅުލެއިން މާލެއަށް 35 ރުފިޔާއަށް ދަތުރެއް ކުރަން އަގު ކަނޑައަޅާފައިވާއިރު، ހުޅުމާލެއިން މާލެއަށް އަދި މާލެއިން ހުޅުމާލެއަށް ވެސް ދަތުރެއް ކޮށްދޭން ޖެހޭނީ 40 ރުފިޔާ އަށެވެ.\nޑިކީ އަށް ދާގީނާ (ލަގެޖު) އަރުވައިގެން ދާނަމަ ނުވަތަ މެންދަމު 00:00 އިން 06:00 އަށް ދަތުރުކުރާނަމަ، ކަނޑައެޅިފައިވާ އަގަށް ފަސް ރުފިޔާ އިތުރު ކުރެވޭނެއެވެ. ނަމަވެސް ޓެކްސީ ޑްރައިވަރުން ކުރާ އެދަތުރުތަކަށް ދަތުރަކަށް 150 އިން މަތިން ފައިސާ ނަގަމުންދާއިރު އެންމެ ކުޑަކޮށް ދަތުރެއް ކޮށްދެނީ ކޮޅަކަށް 100 ރުފިޔާއަށެވެ.\nގުޅޭ ޓެގު މިނިސްޓްރީ އޮފް ޓްރާސްޕޯޓް އެންޑް ސިވިލްއޭވިއޭޝަން


Kangana France meehakaa vahtharu tha? eynaa bunanee baeh meehunnah vahtharu kamun olhey kamah! – Iru\nކަންގަނާ ފްރާންސް މީހަކާ ވައްތަރު ތަ؟ އޭނާ ބުނަނީ ބައެއް މީހުންނަށް ވައްތަރު ކަމުން އޮޅޭ ކަމަށް!\nއިންޑިއާގެ މަޝްހޫރު އަދި އެންމެ ޖެހިލުން ކުޑަ ތަރި ކަމުގައިވާ ކަންގަނާ ރަނާވަތް މި ވަނީ ދާދި ފަހުން ފްރާންސް ގައި ނަގާފައި ހުރި ޕޮޓޯ ތަކެއް މީސް މީޑިއާގައި ހިއްސާކޮށްފައިއެވެ. މި ޕޮޓޯ ތަކާ އެކު އޭނާ ވަނީ ވަރަށް ތަފާތު ވާހަކަ އެއް ފޭނުންނާ ހިއްސާ ކޮށްފައިއެވެ.\nފްރާންސްގައި ނަގާފައިވާ ކުރީގެ ފޮޓޯތަކެއް ޓްވިޓާގައި ހިއްސާކުރަމުން، ހުނަރުވެރި ބަތަލާ ބުނީ އެމެރިކާ އާއި ޔޫރަޕާއި މެދުއިރުމަތި ފަދަ ތަންތަނަށް ކުރާ ދަތުރުތަކުގައި އޭނާ އަކީ ފްރާންސް މީހެއް ހީކޮށް ބައެއް މީހުން ފްރާންސް ބަހުން ވާހަކަ ވެސް ދައްކާ ކަމަށެވެ. އަދި އޭނާ އަކީ ފްރާންސް މީހެއް ނޫން ކަމަށާއި އިންޑިއާ މީހެއް ކަމަށް ބުނުމުން އޭނާ އަކީ އިންޑިއާގައި ދިރިއުޅޭ ފްރާންސް މީހެއް ކަމަށް ވެސް ބައެއް މީހުން ހީކުރާ ކަމަށް ކަންގަނާ ބުންޏެވެ. ކަންގަނާގެ ޓްވީޓްގައި ބުނެފައިވާ ގޮތުގައި މެދުއިރުމަތީގައި އުޅޭ އޭނާގެ ގާތް ރައްޓެހިންނަށް އަދި ދިމާވާނީ އަދި އެހެން މައްސަލައެކެވެ. އެގޮތުން އެ މީހުންނަކީ ޗައިނާ ބައެއް ކަމަށް އެ ހިސާބުގެ މީހުން ހީކުރާ ކަމަށް ބުންޏެވެ.\nމި ޕޯސްޓް އާއި އެކު ގިނަބަޔަކު ވަނީ ކޮމެންޓް ކޮށްފައިއެވެ. ބައެއް މީހުން ވަނީ ކަންގަނާ އަށް މަލާމާތް ވެސް ކޮށްފައިއެވެ.\nކަންގަނާ އަކީ3ފަހަރަށް ނެޝަނަލް އެވޯޑް ހޯދާފައިވާ ތަރިއެކެވެ. ކަންގަނާ ފާހަގަ ވެގެން ދަނީ ނެޕޮޓިޒަމް އާއި ދެކޮޅަށް އެންމެ ގަދައަށް ވާހަކަ ދައްކާ އެއް ތަރީގެ ގޮތުގައިއެވެ. އެއްވެސް ޖެހިލުމެއް ނެތި އޭނާ ދަނީ ނެޕޮޓިޒަމް އާއި ދެކޮޅަށް ވަކާލާތު ކުރަމުންންވެ.\nކަންގަނާގެ ކުރިއަށް އޮތް ފިލްމަކީ ތަލައިވަތީ އެވެ.\nMashah bodah vahtharee eyna falhu rashaku meehakaaa


Raajjeyge home kit hudhu kula ah badhalu kurany? - vNews.mv\n2015 ވަނަ އަހަރު ރާއްޖެއިން ބޭނުންކުރި ޖާޒީ ދައްކާލުމަށް ބޭއްވި ހަފްލާގެ ތެރެއިން\nރާއްޖޭގެ ހޯމް ކިޓު ހުދުކުލައަށް ބަދަލުކުރަނީ؟\nއައްފާން މުހައްމަދު 26 September 2021, 18:43\nރާއްޖޭގެ ގައުމީ ފުޓުބޯޅަ ޓީމުން މެޗެއް ކުޅޭކަމުގައި ވާނަމަ ދަނޑުގައިވެސް އަދި ގޭތަކުގެ ސިޓިންގ ރޫމުތަކުގެ އިތުރުން ބޮޑު ސްކްރީނުގައި މެޗު އަޅުވައިގެން ބަލާނަމަވެސް އެންމެ ތިޔާގި، އެންމެ ބޮޑަށް ފާހަގަކުރާ ކުލައަކީ ރަތް ކުލައެވެ.\nސަބަބަކާއި ނުލައެއްވެސް ނޫނެވެ. އެއީ ގައުމީ ޓީމުން މެޗުތަކުގައި ބޭނުންކުރާ "ހޯމް ކިޓް" ގިނަ ފަހަރަށް ރަތް ކުލައިން ފަރުމާކޮށްފައިވާތީއެވެ. މަދުފަހަރެއްގައި މެނުވީ ރަތް ކުލަ ނޫން ކުލައެއް ގައުމީ ޓީމުގެ ހޯމް ކިޓް ނުވަތަ ހޯމް ޖާޒީ ގައި ބޭނުންކޮށްފައެއް ނުވެއެވެ.\nއެގޮތުން 2005 ވަނަ އަހަރު ޕާކިސްތާނުގައި އޮތް މުބާރާތެއްގައި ރާއްޖެއިން ހޯމް ކިޓްގެ ގޮތުގައި ނޫކުލަ ބޭނުންކޮށްފައިވާއިރު އެއް އިރެއްގައި ފީފާގައި ރާއްޖޭގެ ހޯމް ޖާޒީގެ ކުލަ އަކީ ނޫކުލަ ކަމަށް ރަޖިސްޓަރ ކޮށްފައިވާ ދުވަސްތަކެއްވެސް ވާކަމުގެ މައުލޫމާތު ލިބެއެވެ.\nއެންމެފަހުން ރާއްޖެއިން ބޭނުންކުރި ޖާޒީ އަކީ ކެލްމޭ ބްރޭންޑުގެ ޖާޒީއެއް\nގައުމީ ދިދައިގެ ރަތް ކުލައިން ރަމްޒުކޮށްދޭ ގައުމުގެ ދިފާއުގައި ޝަހީދުވި އަބްޠާލުންގެ ލެއިން މިސާލުނަގައިގެން ގައުމުގެ ޝަރަފާއި ފަހުރަށްޓަކައި ދަނޑުމަތީގައި ކުޅުންތެރިން އެކުރާ ޖިހާދުވެސް އެންމެ ރަނގަޅަށް ރަމްޒުކޮށްދޭނެ ކުލައަކަށް ވާނީ ރަތް ކުލަކަން ޔަގީނެވެ. ގައުމީ ޓީމުގެ ހޯމް ކިޓުގައި ރަތްކުލަ މައިގަނޑު ކުލައަކަށް ބޭނުންކުރާ ސަބަބަކީ އެއީ ކަމުގައިވެސް ވެދާނެއެވެ.\nއެހެންނަމަވެސް ދިވެހި ދިދައިގައި ހިމެނޭ ކޮންމެ ކުލައަކީވެސް ގައުމީ ވަންތަ ދިވެހިންގެ އަމިއްލަވަންތަކަން ނުވަތަ ދިވެހިވަންތަކަން ރަމްޒުކޮށްދޭ ކުލައެކެވެ. ފެހި ކުލައިން މިނިވަންކަމާއި އަމާންކަން ރަމްޒުކޮށްދޭއިރު ހުދުކުލައިން ރާއްޖެ އަކީ އިސްލާމްދީނުގެ މަތިވެރި ހިދާޔަތުގެ މަތީގައިވާ ގައުމެއްކަން ރަމްޒުކޮށްދެއެވެ.\nގައުމީ ޓީމުގެ ޖާޒީގައި މީގެކުރިން ބޭނުންކޮށްފައިވާ ކުލަތަކަށް ބަލާލާއިރު ރަތް ކުލައިގެ އިތުރުން އަވޭ ޖާޒީގައި ނޫކުލަ، ފެހިކުލަ ބޭނުންކޮށްފައިވެއެވެ.\nރާއްޖެއިން މީގެކުރިން ބޭނުންކޮށްފައިވާ ޖާޒީތަކެއް\nމިފަހަރުގެ ސާފް ޗެމްޕިއަންޝިޕް ރާއްޖޭގައި ބާއްވާއިރު މިއީ ހުރިހާގޮތަކުންވެސް ތަފާތު، ދިވެހިންނަށް ހާއްސަ މުބާރާތެކެވެ. ސަބަބަކީ މިއީ ހަމައެކަނި ރާއްޖެއިން މި މުބާރާތް ހޯސްޓުކުރާ ފުރަތަމަ ފަހަރަށްވުމުގެ އިތުރުން މުބާރާތަށް ދިވެހިން ނުކުންނަނީ ހުރިހާކަމެއްގައިވެސް ދިވެހިންގެ ބައިވެރިވުމާއެކުއެވެ.\nމުބާރާތުގެ ލޯގޯ، ބްރޭންޑިންގ، މާކެޓިންގެ އިތުރުން މުބާރާތާއި ރާއްޖޭގެ ޓީމު ކުރިމަތިލާނީ 100 އިންސައްތަ ދިވެހި ޓީމެއްގެ ގޮތުގައި 100 އިންސައްތަ ދިވެހި ކޯޗިންގ ސްޓާފުންގެ ޓީމަކާއެކުއެވެ،\nމިފަހަރު އެންމެ ފާހަގަކޮށްލަން ޖެހޭ އެއް ކަމަކީ މިމުބާރާތުގައި ރާއްޖޭގެ ގައުމީ ޓީމުން މެޗުތަކުގައި ބޭނުންކުރާ ކިޓު ތައްޔާރުކުރަނީވެސް ހަމަ ދިވެހިންނެވެ.\nދިވެހި ކުންފުންޏެއް ކަމުގައިވާ އައިލެންޑް އެޕެރަލްސް އިން މިފަހަރުގެ ކިޓް ނުވަތަ ޖާޒީތައް ފަރުމާކުރާއިރު މިއީ ގައުމީ ޓީމުގެ ޖާޒީ ދިވެހި ކުންފުންޏަކުން ފަރުމާކުރާ ފުރަތަމަ ފަހަރެވެ.\nއެފްއޭއެމާއި އައިލެންޑް އެޕަރަލްސް އެއްބަސްވުމުގައި ސޮއިކުރުމަށް ފަހު.-- ފޮޓޯ: އެފްއޭއެމް\nގައުމީ ޓީމުގެ އެންމެ މުހިންމު ހިއްސާދާރުން ކަމުގައިވާ 12 ވަނަ ކުޅުންތެރިޔާ ނުވަތަ ދިވެހި ސަޕޯޓަރުންނަށްވެސް މި ޖާޒީ ހޯދުމުގެ ފުރުސަތު، ރާއްޖޭގެ ފުޓުބޯޅައިގެ މައި އިދާރާ އެފްއޭއެމް އިން ވަނީ ފަހިކޮށްދީފައެވެ. މިމަހުގެ 25 ވަނަ ދުވަހު ޖާޒީ ހޯދުމަށް ޕްރީ އޯޑަރ ކުރުން ހުޅުވާލާފައިވާއިރު ފާހަގަވި އެއްކަމަކީ މިފަހަރުގެ ހޯމް ކިޓަކީ ހުދު ޖާޒީއެއްކަން އައިލެންޑް އެޕެރަލްސް އިން ހާމަކޮށްފައިވުމެވެ.\nވީނިއުސް އާއި ވާހަކަދައްކަވަމުން އެފްއޭއެމްގެ އިސް އޮފިޝަލަކު ވިދާޅުވީ މިފަހަރުގެ މުބާރާތުގައި ބޭނުންކުރާނީ ކޮން ކުލައެއްގެ ހޯމް ކިޓެއްކަން އަދި ފައިނަލް ނުކުރާ ކަމަށާއި، އެހެންނަމަވެސް އެއީ ހުދުކުލައަށް ހެދުމަށް މަޝްވަރާކުރަމުންދާ ކަމަށެވެ. އަދި ހޯމް ޖާޒީގެ ކުލަ ފައިނަލް ކުރާނީ ސާފްގެ އިސްވެރިންނާއެކު މިކަންކަމާ ގުޅޭގޮތުން މަޝްވަރާކުރުމަށް ބާއްވާ ބައްދަލުވުމަށް ފަހުގައިކަން އޮފިޝަލް ހާމަކޮށްފައިވެއެވެ.\nކޮންމެއަކަސް ކޮންމެ ކުލައެއްގެ ޖާޒީއެއްގައި ދިވެހިންގެ ފަހުރުކަމުގައިވާ ދިވެހި ގައުމީ ފުޓުބޯޅަ ޓީމު ނުކުތަސް، ގައުމީ ޓީމަށް ސަޕޯޓުކުރުމަށް ދިވެހިން ތައްޔާރުވާނެކަން ކަށަވަރެވެ. ލިމިޓެޑް ސަޕްލައި އަކާއެކު ޖާޒީ ވިއްކާއިރު ޑެޑްލައިން ހަމަވިއިރުވެސް އެތައް ސަޕޯޓަރުންނެއް ގައުމީ ޓީމުގެ ޖާޒީއެއް ލިބޭތޯ މަސައްކަތް ކުރަމުންދާނެކަންމީ އެއްވެސް ދިވެއްސަކަށް ނޭނގި އޮންނާނެކަމެއް ނޫނެވެ. މާޒީގައި ކަން ހިނގާފައިވާ ގޮތްތަކަށް ބަލާލިޔަސް އެކަން ފެންނާނެއެވެ.\nއަލީ އަޝްފާގް (ދަގަނޑޭ) އާއިއެކު ދިވެހި ސަޕޯޓަރުން- ފޮޓޯ:- މިހާރު\nސާފް ޗެމްޕިއަންޝިޕްގައި ރާއްޖޭން ބޭނުންކުރާ ޖޯޒީ ދައްކާލުމަށް ހަމަޖެހިފައިވަނީ މި މަހުގެ 30 ވަނަ ދުވަހު ބާއްވާ ހާއްސަ އިވެންޓެއްގަ އެވެ. ގައުމީ ޓީމުގެ ޖޯޒީ ޑިޒައިންކޮށްފައިވަނީ ޢަބްދުﷲ ނަޝާތު އެވެ.\nއައު ޖާޒީއެއްގައި އައު އުންމީދެއްގައި ދިވެހިން ޑިފެންޑިންގ ޗެމްޕިއަނުންގެ ގޮތުގައި ސާފް ޗެމްޕިއަންޝިޕާއި ކުރިމަތިލާއިރު އަމިއްލަ ފަސްގަނޑުގައި މިމުބާރާތް ފެށުމަށް ތާވަލުކޮށްފައިވަނީ އޮކްޓޯބަރު މަހުގެ އެއްވަނަ ދުވަހުން ފެށިގެން 16 ވަނަ ދުވަހުގެ ނިޔަލަށެވެ.\nއެފްއޭއެމް ގައުމީ ޓީމް ރިޕޯޓް ސާފް ޗެމްޕިއަންޝިޕް ކުޅިވަރު\nޙޯމް ޖާޒީ ކޮންމެ ކުލަޔަކުން ހުއްޓަސް އަހަރެމެން ލެޔާ ގުޅުވާ، ލޭ ކައްކުވާލާ ކުލަ އަކީ ރަތް


ބުރުގާއެޅުންވެސް ކުޅިވަރަކަށް… – DhiSalafiyyah\n09/04/2012 އަޚްލާޤް, އަދަބާއި އަޚްލާޤުއަލް އުޚްތު އުންމު ޢަބްދިﷲ\nﷲ ތަޢާލާވަނީ އިންސާނުންނަށް އެބައިމީހުންގެ ޢައުރަތައް ނިވާކޮށް، ހޫނާ ފިނިން އެބައިމީހުންގެ ހަށިގަނޑު ރައްކާތެރިކުރުމަށްޓަކައި ފޭރާމުގެ ނިޢުމަތްދެއްވާފައެވެ. ﷲ ތަޢާލާ ވަޙީކުރެއްވިއެވެ.\n﴿ يَا بَنِي آدَمَ قَدْ أَنزَلْنَا عَلَيْكُمْ لِبَاسًا يُوَارِ‌ي سَوْآتِكُمْ وَرِ‌يشًا وَلِبَاسُ التَّقْوَىٰ ذَٰلِكَ خَيْرٌ ذَٰلِكَ مِنْ آيَاتِ اللَّـهِ لَعَلَّهُمْ يَذَّكَّرُ‌ونَ ﴾ (سورة الأعراف ٢٦)\nމާނައީ: “އޭ އާދަމުގެދަރިންނޭވެ! ތިޔަބައިމީހުންގެ ޢައުރަތައް ނިވައިކުރަނިވި ހެދުމާއި، ޒީނަތްތެރި ފޭރާން، ތިމަންއިލާހު ތިޔަބައިމީހުންނަށް ދެއްވީމެވެ. އަދި ތަޤުވާގެ ފޭރާން މާހެޔޮކަން ބޮޑެވެ. އެކަންތައްތައްވަނީ، ﷲ ގެ އާޔަތްތަކުގެ ތެރެއިންނެވެ. (އެއީ) އެބައިމީހުން ހަނދުމަ ކުރުމަށްޓަކައެވެ.”\nފޭރާމުން ނިވާވެ އުޅުމުގައި ފިރިހެނުންނާއި އަންހެނުންނަށް އިސްލާމްދީނުގައިވަނީ ވަކި މިންގަނޑުތަކެއް ކަނޑައަޅުއްވާފައެވެ. އެއީ އެބައިމީހުންގެ ޢިއްޒަތާއި ކަރާމާތްތެރިކަން ރައްކާތެރިކޮށްދިނުމުގެ ގޮތުންނެވެ. ޚާއްޞަގޮތެއްގައި އަންހެން ބޭކަނބަލުން ހެދުން އެޅުމުގައި ގެންގުޅެންވީ މިންގަނޑު ކީރިތި ޤުރުއާނުގެ ނައްޞުގައި އައިސްފައިވައިވުމުން އެކަން ނުހަނު ސާފުވެފައިވެއެވެ. އެއިލާހު ވަޙީކުރެއްވިއެވެ.\n﴿ يَا أَيُّهَا النَّبِيُّ قُل لِّأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِن جَلَابِيبِهِنَّ ذَٰلِكَ أَدْنَىٰ أَن يُعْرَفْنَ فَلَا يُؤْذَيْنَ وَكَانَ اللَّـهُ غَفُورًا رَّحِيمًا ﴾ (سورة الأحزاب ٥٩)\nމާނައީ: ” އޭ ނަބިއްޔާއެވެ. ކަލޭގެފާނުގެ އަނބިއަނބިކަނބަލުންނާއި، ދަރިދަރިކަނބަލުންނާއި އަދި މުއުމިނުންގެ އަންހެނުން، އެކަނބަލުންގެ ޖިލްބާބުތަކުން (ބޮލުން ފެށިގެން މޫނާއި އަދި ހަށިގަނޑު ނިވާވާގޮތަށް ލެވޭހެދުމެއް) ނިވައިވެތިބުމަށް ކަލޭގެފާނު އެކަނބަލުންނަށް ވިދާޅުވާށެވެ. އެކަނބަލުން އެނގިގެން ވުމަށާއި، އެކަނބަލުންނަށް އުނދަގޫ ނުލިބުމަށް އެގޮތް މާގާތްކަން ބޮޑެވެ. ﷲއީ ގިނަގިނައިން ފާފަފުއްސަވާ، ރަޙީމްވަންތަ އިލާހުކަމުގައި ވޮޑިގެންވެއެވެ.”\nމިކަން އެނގުނު ނަމަވެސް ސައްތައިން ސައްތަ އިސްލާމީ ރާއްޖޭގައިވެސް މިހާރު ހިތާމަވެރި މަންޒަރުތައް ފެނެއެވެ. ﷲ ތަޢާލާގެ މަތިވެރި އާޔަތްތައް ބޮލާލާޖަހުމަށްފަހު ދީނުގެ މިފަދަ މަތިވެރި ޝިޢާރުތައް ބައެއްމީހުން ކުޅިވަރަކަށް ހަދާތަން ފެނެއެވެ. ބުރުގާ އަޅައިގެން “ބޮޑުބެރަށް ނެށުމާއި” މުޒާހަރާތަކުގެ އެންމެ ކުރީގައި ތިބުމާއި އަދި ޖޯޑުޖޯޑަށް އަނދިރި ހިސާބުތަކުގައި ތިބޭކަމީ ހިތާމަހުރިކަމެކެވެ. ޢިއްފަތްތެރި އަންހެނަކަށް ނުވެވިއްޖެނަމަ އޭނާއަށް ހަމަޔަޤީނުންވެސް ބުރުގާ އެޅުމުގެ މަޤުޞަދާއި ޚިލާފުވެވިއްޖެއެވެ.\nބުރުގާ އެޅުމުގެ މަޤުޞަދަކީ އަންހެނާގެ ވަނާތައް ނިވާކޮށް މީސްތަކުންގެ ސަމާލުކަން ނުހުއްޓޭފަދަ ގޮތަކަށް ހުރުންކަމުގައިވީނަމަވެސް ތަފާތު “ސްޓައިލް” ތަކަށް މުސްލިމު އަންހެނުން މިއަދު ބުރުގާ އަޅައެވެ. ސުވާލަކީ މިފަދައިން ބުރުގާ އަޅާމީހުން މިމަސައްކަތްކުރަނީ ﷲ ތަޢާލާއަށް މަކަރުހަދާ ޤިޔާމަތްދުވަހުން ތިމަންވެސް ބުރުގާ އެޅީމޭ ބުނުމަށްޓަކައި ހެއްޔެވެ؟ އެފަދަ އަދަބުކުޑަ ގޮތްގޮތަށް ބުރުޤާ އަޅާ ބަޔަކު އެފަދައިން ދުލުން ނުބުނި ނަމަވެސް މީ އެބައިމީހުންގެ ޙާލުގެ ދުލުން ބުނެވޭ ބުނުމެކެވެ.\nއަންހެނާއަށް ނިވާކަން ބޮޑީ ގެއިން ބޭރަށް ދާ ކޮންމެ ފަހަރަކު ކަރުގެ ވަށައިގެން ބުރުގާ އޮޅާލުމުންތޯއެވެ؟ ނުވަތަ ހުރިހާ ދިމާލަކުން ދަތި ޖަހައިގެން ބުރުގާ ވީހާވެސް ކުޑަކޮށްލީމާތޯއެވެ؟ ނުވަތަ ބޮލުން ފެންހިއްކުމަށް ތުވާއްޔެއް އޮޅާލާހެން ބުރުގާ ބޮލުގައި އޮޅާލުމުންތޯއެވެ؟ މިފަދައިން ކަންކުރާމީހުން އެކުރާ ކަމެއްގެ ނުބައިކަމާއެވެ. މިފަދަ މީހުންނަށް ނުވިސްނުނުނަމަވެސް، އެބައިމީހުންނަށް އެކުރެވޭކަމަކީ އަންހެނުންގެ ޝަރަފާއި ޢިއްޒަތްކަމުގައިވާ ޙިޖާބަށް މަލާމާތް ކުރުމެވެ. ﷲ ތަޢާލާ ވަޙީކުރެއްވިއެވެ.\n﴿ وَلَا تَتَّخِذُوا آيَاتِ اللَّـهِ هُزُوًا وَاذْكُرُوا نِعْمَتَ اللَّـهِ عَلَيْكُمْ وَمَا أَنزَلَ عَلَيْكُم مِّنَ الْكِتَابِ وَالْحِكْمَةِ يَعِظُكُم بِهِ وَاتَّقُوا اللَّـهَ وَاعْلَمُوا أَنَّ اللَّـهَ بِكُلِّ شَيْءٍ عَلِيمٌ ﴾ (سورة البقرة ٢٣١)\nމާނައީ: “އަދި ﷲގެ އާޔަތްތައް އެއީ ފުރައްސާރައެއްކަމުގައި ތިޔަބައިމީހުން ނަހަދާށެވެ. އަދި ތިޔަބައިމީހުންނަށް ﷲ ދެއްވި ނިޢުމަތްތަކާ އަދި ފޮތާއި ޙިކުމަތުގެ ތެރެއިން ތިޔަބައިމީހުންނަށް ބާވައިލެއްވި ތަކެތި، ތިޔަބައިމީހުން ހަނދުމަކުރާށެވެ. އެއިލާހު އެއިން ތިޔަބައިމީހުންނަށް ނަސޭހަތް ވަޙީކުރައްވައެވެ. އަދި ތިޔަބައިމީހުން ﷲއަށް ތަޤްވާވެރިވާށެވެ. އަދި ހަމަކަށަވަރުން ﷲއީ ކޮންމެކަމެއް މޮޅަށް ދެނެވޮޑިގެންވާ އިލާހުކަން ތިޔަބައިމީހުން ދަންނާށެވެ.”\nބުރުގާ ފެޝަނަކަށް ހަދައިގެންއުޅޭ މީހުން ﷲ ތަޢާލާގެ ޢަޛާބަށް ބިރުވެތި ނުވަނީތޯއެވެ. އެފަދަމީހުންނަށް އިންޒާރުދެއްވާ ނަބިއްޔާ صلى الله عليه وسلم ޙަދީޘްކުރައްވާފައިވެއެވެ.\n(( صِنْفَانِ مِنْ أَهْل النَّارِ لَمْ أَرَهُمَا، قَومٌ مَعَهُمْ سِيَاطٌ كَأَذْناَبِ الْبَقَرِ يَضْرِبُوْنَ بِهَا النَّاسَ، وَنِسَاءٌ كَاسِيَاتٌ عَارِيَاتٌ مُمِيْلاَتٌ مَائِلاَتٌ، رُؤُوْسُهُنَّ كَأَسْنِمَةِ الْبُخْتِ الماَئِلَةِ لاَ يَدْخُلْنَ الْجَنَّةَ وَلاَ يَجِدْنَ رِيْحَهَا. وَإِنَّ رِيحَهَا لَيُوجَدُ مِنْ مَسِيرَةِ كَذَا وَكَذَا )) [أخرجه مسلم / كتاب: اللباس والزينة / باب: النساء الكاسيات / رقم الحديث: ٢١٢٨]\nމާނައީ: “ނަރަކައިގެ އަހުލުވެރިންގެތެރެއިން ތިމަންކަލޭގެފާނު އެދެބައިމީހުން ދެކެވަޑައިނުގަންނަވާ ދެބާވަތެއްގެ ބަޔަކުވެއެވެ. އެއީ ގެރީގެ ނިގޫފަދަ ޗާބޫކުތަކުން މީހުންގައިގައި ނުޙައްޤުން ތަޅާ އަދަބުދޭ ބަޔަކާއި، ހެދުންލައިގެން އޮރިޔާމުން ތިބޭ އަންހެނުންގެ ބައެކެވެ. އެބައމީހުންނަކީ އެހެން މީހުން ސީދާމަގުން އެއްކިބާކޮށް ލަންބުވާ އަދި ޢިއްފަތްތެރިކަމުގެ ސީދާމަގުން އެއްކިބާވެ ލެނބިފައިތިބޭ ބައެކެވެ. އެކަނބަލުންގެ އިސްތަށިގަނޑު ހީވާނީ ޖަމަލުގެ ގޮންގަނޑު ހެންނެވެ. އެކަނބަލުންނަށް އެއްގޮތަކަށްވެސް ސުވަރުގެއަކަށް ނުވަދެވޭނެއެވެ. އަދި ސުވަރުގޭގެ ވަސްވެސް ނުގަނެވޭނެއެވެ. އެތާނގެ ވަސް އެވެނި މިވެނި ރާސްތާއަކަށް ފޯރައެވެ.”\nއާޚިރަތްދުވަހުން ނަރަކައިގެ ޢަޛާބަށް އަޅުގަނޑުމެންނަށް ކެތެއް ނުކުރެވޭނެއެވެ. އެހެންކަމުން ﷲ ތަޢާލާގެ އާޔަތްތަކަށް ފުރައްސާރަކުރުމުގެ ބަދަލުގައި އެއާޔަތްތަކަށް ބޯލަނބާ ކިޔަމަންވާން އެބަޖެހެއެވެ. އަޅުގަނޑުމެން އަޅާ ބުރުގާއަކީވެސް އަޅުގަނޑުމެން ނަރަކައާއި ދުރުކުރުވާ އަދި ސުވަރުގެއާއި ގާތްކުރުވަނިވި އެއްޗަކަށް ހަދަމާ ހިނގާށެވެ. ވީހާވެސް ނިވާކަންބޮޑު ގޮތަކަށް ބުރުގާ އެޅުމަށް އާދަކުރަމާ ހިނގާށެވެ.\n﴿ يَا بَنِي آدَمَ لَا يَفْتِنَنَّكُمُ الشَّيْطَانُ كَمَا أَخْرَجَ أَبَوَيْكُم مِّنَ الْجَنَّةِ يَنزِعُ عَنْهُمَا لِبَاسَهُمَا لِيُرِيَهُمَا سَوْآتِهِمَا إِنَّهُ يَرَاكُمْ هُوَ وَقَبِيلُهُ مِنْ حَيْثُ لَا تَرَوْنَهُمْ إِنَّا جَعَلْنَا الشَّيَاطِينَ أَوْلِيَاءَ لِلَّذِينَ لَا يُؤْمِنُونَ ﴾ (سورة الأعراف ٢٧)\nމާނައީ: “އޭ އާދަމުގެދަރިންނޭވެ! ތިޔަބައިމީހުންގެ މައިންބަފައިން ކަމުގައިވި (އާދަމުގެފާނާއި ޙައްވާގެފާނާއި) ދެކަނބަލުންގެ ޢައުރަ އެ ދެކަނބަލުންނަށް ދެއްކުމަށްޓަކައި، އެ ދެކަނބަލުންގެ ފޭރާން ބާލައި، އެ ދެކަނބަލުން ސުވަރުގެއިން ނެރެލިފަދައިން، ޝައިޠާނާ ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ! ހަމަކަށަވަރުން، ތިޔަބައިމީހުންނަށް އެ ޝައިޠާނުން ނުފެންނަހިނދުގައި، އެ ޝައިޠާނާއާއި، އޭނާގެ ލަޝްކަރަށް ތިޔަބައިމީހުން ފެނެއެވެ. ހަމަކަށަވަރުން، އީމާންނުވާ މީހުންނަށް، ވާގިވެރިވާ ބަޔަކު ކަމުގައި، ތިމަންއިލާހު ޝައިޠާނުން ލެއްވީމެވެ.”\nމިފަދަ ވާހަކަތައް އިވުމުން ބައެއްމީހުން ބުނެފާނެއެވެ. “ތިމަން ބުރުގާ ނާޅާ މިހުންނަނީ ފާޑުފާޑު ގޮތްގޮތަކަށް ބުރުގާ ނާޅާންވެގެންނެވެ.” ދަންނާށެވެ. މިފަދަ ވާހަކަތަކަކީ ބުރުގާ ނޭޅުމަށްޓަކައި ދެއްކޭނެ ބަހަނާއެއްނޫނެވެ. ތައުބާވެ ހެޔޮކަމުގެމަގަށް އަވަސްވެގަންނާށެވެ. އެހެނީ ފިރުޢައުނުވެސް ޣަރަޤުވާންފެށުމުން ތައުބާވާން އުޅުނެވެ. ނަމަވެސް އޭރު ވަގުތު ފާއިތުވެއްޖެއެވެ. ދުޢާއަކީ ﷲ ތަޢާލާ އަޅުގަނޑުމެންނަށް ހެޔޮމަގުގައި ފައިތިލަ ޘާބިތުކޮށްގެން ތިބުމުގެ ތައުފީޤުދެއްވުމެވެ.


ކޯވިޑް-19 : އިތުރު 35 މީހަކު ޕޮޒިޓިވްވެއްޖެ ކޯވިޑް-19 : އިތުރު 35 މީހަކު ޕޮޒިޓިވްވެއްޖެ\nރާއްޖެއިން މިއަދު އިތުރު 35 މީހަކު ކޯވިޑް-19އަށް ޕޮޒިޓިވްވެއްޖެއެވެ.\nބުދަ ދުވަހުގެ އިރުއޮއްސި 18:00 އިން ފެށިގެން މިއަދު އިރުއޮއްސި 18:00 އާއި ހަމައަށް ގްރޭޓަރ މާލޭ ސަރަޙައްދުން 28 މީހަކު ކޯވިޑް-19އަށް ޕޮޒިޓިވްވެފައިވާ ކަމަށް އެޗް.ޕީ.އޭއިން ވަނީ ވިދާޅުވެފައެވެ. އަދި އަތޮޅުތަކުގެ ރަށްތަކާއި ރިސޯޓްތަކުން7މީހުން ޕޮޒިޓިވްވެފައިވާ ކަމަށް އެއެޖެންސީން ވިދާޅުވެއެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން ޢާއްމުކޮށްފައިވާ އެންމެ ފަހުގެ މަޢުލޫމާތަށް ބަލާއިރު، ކޯވިޑް-19 އަލަށް ޕޮޒިޓިވްވި 35 މީހުންނާއެކު މިހާތަނަށް ރާއްޖެއިން ޖުމްލަ 12،889 މީހަކު ވަނީ ކޯވިޑް-19 އަށް ޕޮޒިވްވެފައެވެ.\nރާއްޖެއިން ކޯވިޑް-19އަށް ޕޮޒިޓިވްވި މީހުންގެ ތެރެއިން މިއަދު ބަލިން ރަނގަޅުވެފައި ވަނީ 36 މީހެކެވެ. އަދި މިހާތަނަށް ބަލިން ރަނގަޅުވި މީހުންގެ ޢަދަދު ވަނީ 11،717 އަށް އަރާފައެވެ. ރާއްޖޭގައި ކޯވިޑް-19 ގެ ކޭސްތައް ފެނުނުތާ 264 ދުވަސްވެފައި ވާއިރު، މިހާތަނަށް މި ބަލި ޖެހިގެން 46 މީހުން ރާއްޖޭގައި ވަނީ ނިޔާވެފައެވެ. އެއީ 38 ދިވެހިންނާއި، 8 ބިދޭސީންނެވެ.\nރާއްޖޭގައި ކޯވިޑް-19ގެ އެކްޓިވް ކޭސްތަކުގެ ޢަދަދު 1119 އަށް އަރާފައިވާއިރު، އޭގެ ތެރޭގައި މާލޭ ސަރަހައްދުގައި 817 ކޭސް، އަތޮޅުތަކުގައި 16 ކޭސް، ރިސޯޓުތަކުގައި 73 ކޭސް، ޔޮޓް ސަފާރީތަކުން 16 ކޭސް، ތަރައްޤީކުރަމުންދާ ތަންތަނުން 196 އަދި އިންޑަސްޓްރިއަލް މަސައްކަތްކުރާ ތަންތަނުން އެއް ކޭސް ހިމެނެއެވެ.\nހޮސްޕިޓަލުތަކުގައި އެޑްމިޓްކޮށްގެން 95 މީހަކަށް އަންނަނީ ފަރުވާ ދެމުންނެވެ. އެގޮތުން ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި އައި.ސީ.ޔޫގައި2މީހަކަށް ފަރުވާދެމުންދާއިރު، ހުޅުމާލޭ މެޑިކަލް ފެސިލިޓީގައި 93 މީހަކަށް ވޯޑުގައި އަންނަނީ ފަރުވާ ދެމުންނެވެ.\nފާއިތުވި 24 ގަޑިއިރުގެ ތެރޭގައި ކޯވިޑް-19އަށް ޓެސްޓްކުރުމަށްޓަކައި ރާއްޖޭގައި 1728 ސާމްޕަލެއް ވަނީ ނަގާފައެވެ. އަދި މިހާތަނަށް ރިޕީޑެޓް ސާމްޕަލްތައް ހިމެނޭހެން ޖުމްލަ 237،737 ސާމްޕަލެއް ކޯވިޑް-19 އަށް ޓެސްޓްކުރުމަށްޓަކާ ވަނީ ނަގާފައެވެ.


Turkey in S-400 gathumakee rangalhu ninmumeh: Russia\nތުރުކީން އެސް400 ގަތުމަކީ ރަނގަޅު ނިންމުމެއް: ރަޝިއާ\nއެސް400 އެންޓި އެއާކްރާފްޓް މިސައިލް ސިސްޓަމް ތުރުކީއަށް ގެންދަން ބޯޓަށް އަރުވަނީ\nރަޝިއާގައި އުފައްދާ އެންޓި އެއާކްރާފްޓް މިސައިލް ސިސްޓަމް، އެސް400 ތުރުކީގައި ބަހައްޓަން އެ ގައުމުގެ ސަރުކާރުން ވިސްނައި ނިންމާފައި ވަނީ ވަރަށް ހަރުދާނާ އަދި ހިތްހަމަޖެހޭ ނިންމުމެއް ކަމަށް ރަޝިއާއިން ބުނެފި އެވެ.\nރަޝިއާއިން ބުނީ ތުރުކީ އިޚްތިޔާރުކުރި ގޮތުން އަސްކަރީ އަދި ދިފާއީ އެކުރެވެރިކަން އިހުނަށް ވުރެ ބަދަހިވެގެން ދާނެ ކަމަށެވެ.\nރަޝިއާގެ ފޮރިން މިނިސްޓްރީގެ ޔޫރަޕިއަން ޑިޕާޓްމަންޓްގެ ޑައިރެކްޓަރު، ޔޫރީ ޕިލިޕްސަން ވިދާޅުވީ ރަޝިއާއާ ތުރުކީން އަބަދުވެސް ވިސްނަނީ ދެގައުމުގެ ފައިދާއަށް ކަމަށާއި ދިފާއީ ގޮތުން ބާރުވެރިވުމުގައި ވެސް ތުރުކީއާއެކު ދާއިރާ ފުޅާކުރެވޭނެ ކަމަށެވެ.\nތުރުކީގައި އެސް400 ބެހެއްޓުމަކީ ހުޅަނގަށް އޮތް ބޮޑު ކަންބޮޑުވުމެކެވެ. އެމެރިކާއިން އެދެނީ އެސް400 ދޫކޮށްލުމަށް ފަހު އެމެރިކާގެ އެހީތެރިކަން ހޯދާށެވެ. ތުރުކީން ރަޝިއާއާ މާބޮޑަށް ކައިރިވެ ދިފާއީ ވަސީލަތްތައް ލިބިގަންނަ ކަމަށް ވާނަމަ ދަތިކުރުމުގެ ފިޔަވަޅުތައް ފުޅާކޮށް ގުޅުން ކަނޑަލާނެ ކަމަށް ބުނެ އެމެރިކާއިން ކުރިން އިންޒާރު ވެސް ދިނެވެ.\nޕިލިޕްސަން ވިދާޅުވި ގޮތުން އެސް400ގެ ދެވަނަ ސިސްޓަމެއް ތުރުކީއަށް ފޯރުކޮށްދޭން ހަމަޖެހިފައިވާ ކަމަށާއި މަސައްކަތްތައް ކުރިއަށްދާ ކަމަށެވެ. ތުރުކީއަށް ދެވަނަ ޝިޕްމަންޓެއް ފޮނުވާ ތާރިޚާ ބެހޭ ގޮތުން ސުވާލުކުރުމުން ވިދާޅުވީ މާބޮޑަށް އަވަސްއަރުވާލައިގެން ހަރުދަނާ ކަމެއް ނުކުރެވޭނެ ކަމަށެވެ.\nތުރިކީން ހުޅަނގަށް ގޮތްދޫނުކޮށް އެސް400 ބަހައްޓާފައި ވަނީ އަޅާފާނެ ފިޔަވަޅަކަށް މައްސަލައެއް ނެތް ކަމަށް ބަލައިގެންނެވެ. އެމެރިކާއިން އާދޭސްކުރުމުން ވެސް ތުރުކީން ގޮތް ދޫކޮފައެއް ނުވެ އެވެ.\nއެމެރިކާ ރަޝިޔާ ތުރުކީ + ނޭޓޯ


SunOnline: Gina Fannanunna eku Gemanafushi Eid Show mirey\nގިނަ ފަންނާނުންނާ އެކު ގެމަނަފުށި އީދު ޝޯ މިރޭ!\n05 Jun 2019, 13:52\nމި ތަރިން މިރޭ ގެމަނަފުށީގައި ޝޯ ހުށައަޅައިދޭނެ--- ފޮޓޯ/ އިންސްޓަގްރާމް\nކުޑަ އީދުގެ އުފާވެރިކަން ހުރިހާ މުސްލިމުންނަށް މިއޮތީ ބައްދަލުވެފަ އެވެ. މޫސުން ތަންނުދިނުމުގެ ސަބަބުން ރޭވި ގޮތަށް ހުރިހާ ކަންތައްތަކެއް ނުކުރެވުނު ނަމަވެސް ރާއްޖޭގެ އެކި ކަންކޮޅުތަކުގައި އަންނަނީ އީދު އުފާ ފާޅުކުރަމުންނެވެ.\nގިނަ އަދަދެއްގެ ފިލްމީތަރިންނާއެކު މިފަހަރުގެ އީދު އެންމެ ފޯރިގަދަވާނީ ގއ ގެމަނަފުށީގައި ކަމަށް ބެލެވެއެވެ. އައިޝަތު ރިޝްމީ ރަމީޒް، ރަވީ ފާރޫގް، އަހްމަދު އަޒްމީލް، ޖުމައްޔިލް ނިމާލް، ރަޝްފާ (އާޝާ)، މަރިޔަމް މަޖުދާ އަދި ޖުމައިހް (ޖުމާ)ގެ ޖާދުވީ ނެށުންތައް މިރޭ ގެމަނަފުށީގައި ދައްކާލާނެއެވެ.\nއީދު ޝޯ އާ ގުޅޭގޮތުން އެ ރަށުން ވާހަކަ ދެއްކި މީހަކު ބުނީ މިރޭ 21:00 ޖަހާއިރު ބަނދަރު ސްޓޭޖްގައި ޝޯ ކުރިއަށްދާނެ ކަމަށެވެ.\nފިލްމީ ފަންނާނުންނަށް ގެމަނަފުށިން ވަނީ ހޫނު މަރުހަބާއެއް ކިޔާފައި--- ފޮޓޯ/ ގެމަނަފުށި ރައްޔިތެއް---\nފޯރިގަދަ ނެށުންތަކަކާއެކު ކުރިއަށްދާނެ ސްޓޭޖް ހުށައެޅުމަށް ރަށު ރަތްޔިޔުންގެ ފަރާތުން ބޮޑު އެއްބާރުލުމެއް ލިބެއެވެ.\nހުރިހާ ފަންނާނުންނެއްވެސް އިއްޔެގެ ވަގުތެއްގައި ވަނީ ގެމަނަފުށްޓަށް ގޮއްސައެވެ. މުނިފޫހިފުލުވުމުގެ ގިނަ ހަރަކާތްތަކަކާއެކު ގެމަނަފުށި ރަތްޔިތުން ވަނީ ރަށަށް އައި މެހެމާނުންނަށް ވަރަށް ފުރިހަމައަށް މަރުހަބާ ކިޔާފައެވެ.\nގެމަނަފުށި އީދު މަޅި--- ފޮޓޯ/ ގެމަނަފުށި ރައްޔިތެއް\nއީދުގެ އެކި ހަރަކާތްތައް އެކި ދުވަސްމަތިން ކުރުމަށް ރާވާލައިފައިވާއިރު މިހާރު ދެން ކުރިއަށް އޮތީ އީދު މާލި، އީދު ޝޯ އަދި ކުލަޖެހުމުގެ ހަރަކާތެވެ.\nއިއްޔެ ވަނީ ގިނަ ހަރަކާތްތަކެއް އެ ރަށުގައި ކުރިއަށް ގެންގޮއްސައެވެ.\nގެމަނަފުށި އީދު ހަރަކާތް--- ފޮޓޯ/ ގެމަނަފުށި ރައްޔިތެއް---\nހަމަ ޔަގީނުންވެސް މިފަހަރުގެ އީދު ޝޯ އެންމެ ފޯރިގަދަވާނެ އެއް ރަށަކީ ގެމަނަފުށްޓެވެ. އެ ޓީމުން އީދު ފޯރިގަދަކުރާނެ ކަމުގެ ޔަގީނެވެ. އޯޑިއަންސްގެ ތަރުހީބު ވެސް ވަރަށް ބޭނުންވާނެ އެވެ.\nފިލްމީ ތަރި އަހުމަދު އަޒްމީލް (އަޒޭ)\nހަތަރު ގަޑިއިރު ކުރިން ކިއުއަށް، ރޯދަ ވީއްލުން ކިއުގައި\nމަޖިލީހުގައި މިއަދު އޮތީ އެކަކު އަނެކަކަށް ވަގަށް ގޮވުން


ސޮވެރިން ޑިފޯލްޓަކަށް ނުދާނެ ކަމުގެ ފުރިހަމަ ޔަގީންކަން އެބަ އޮތް: އަމީރު | Jazeera\tސޮވެރިން ޑިފޯލްޓަކަށް ނުދާނެ ކަމުގެ ފުރިހަމަ ޔަގީންކަން އެބަ އޮތް: އަމީރު - Jazeera\nސޮވެރިން ޑިފޯލްޓަކަށް ނުދާނެ ކަމުގެ ފުރިހަމަ ޔަގީންކަން އެބަ އޮތް: އަމީރު\nނާޒިމް ހަސަން August 11, 2020 68 views0\nސޮވެރިން ޑިފޯލްޓަކަށް ނުދާނެ ކަމުގެ ފުރިހަމަ ޔަގީންކަން އެބަ އޮތް ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ. އޭނާ ވިދާޅުވީ ކަންބޮޑުވާން ޖެހޭ ކަމެއް ނެތް ކަމަށެވެ.\nމިއަދު މަޖިލީހުގެ މުޅި ކޮމިޓީއަށް އަމީރު ހާޒިރުކުރި އެވެ. އެ ކޮމިޓީއަށް ކުރީގެ ފިނޭންސް މިނިސްޓަރުން ވެސް ގެނެސް ދައުލަތުގެ ދަރަންޏާ ގުޅޭ ސުވާލުތައް އަމާޒު ކުރި އެވެ. މެންބަރުންގެ ސުވާލުތައް އަމާޒު ކުރެއްވީ ސަން ސިޔާމް މޯލްޑިވްސްއަށް ސަރުކާރުން ދީފައިވާ ލޯނު ޑިފޯލްޓްވުމާ ގުޅިގެންނެވެ.\nމިނިސްޓަރު އަމީރު ވިދާޅުވީ މީދޫ ދާއިރާގެ މެންބަރު ސަން ސިޔާމްގެ ކުންފުންޏަށް ރައީސް ޔާމީންގެ ވެރިކަމުގައި ސޮވެރިން ގެރެންޓީ ދީފައިވަނީ މޯގޭޖް އެގްރިމެންޓްތައް އޮންނަ އުސޫލުން ކަމަށެވެ. 2017 ވަނަ އަހަރު ސިޔާމްގެ ކުންފުނި، އަހުމަދު ސިޔާމް ހޯލްޑިންއިން ނެގި 127 މިލިއަން ޑޮލަރަށް ސަރުކާރުން ސޮވެރިން ގެރެންޓީ ދިނެވެ.\nޗައިނާގެ އެގްޒިމް ބޭންކުން ނެގި އެ ލޯނަށް އެ ކުންފުނިން ބަރާބަރަށް ފައިސާ ދައްކަމުން ދިޔަ އެވެ. ނަމަވެސް ކޮވިޑާ ގުޅިގެން މިދިޔަ މަހުގެ 21 ވަނަ ދުވަހާ ހަމައަށް ދައްކަން އޮތް ފައިސާ ނުދެއްކި އޮތެވެ. އޭގެ އަނެއް ދުވަހު އެ ފައިސާ ދެއްކުމަށް ޗައިނާގެ ބޭންކުން ދައުލަތަށް އެންގި އެވެ.\nއަމީރު ވިދާޅުވީ ދައުލަތަށް ބޭންކުން އެންގުމާއެކު އެ ކުންފުންޏަށް ފަސް ދުވަހުގެ ތެރޭގައި ފައިސާ ދެއްކުމަށް އެންގި ކަމަށާއި އެ އެންގުމާ އެއްގޮތަށް އެ ކުންފުނިން ފައިސާ ދެއްކި ކަމަށެވެ. ސޮވެރިން ގެރެންޓީ ދީފައިވާ ޕްރޮޖެކްޓްތަކުގެ ސައިޓަށް ދާން ވިސްނި ނަމަވެސް ކޮވިޑާ ގުޅިގެން އެކަން ނުކުރެވިފައިވާ ކަމަށެވެ. ނަމަވެސް ސޮވެރިން ދީފައިވާ ކުންފުނިތަކުން ކޮންމެ ކުއާޓާއެއްގައި ވެސް މިނިސްޓްރީއަށް މާލީ ރިޕޯޓް ހުށަހަޅަންޖެހޭ ކަމަށް މިނިސްޓަރު ވިދާޅުވި އެވެ. އަދި އެ ކުންފުނީގެ ޕްރޮޖެކްޓް އޮޑިޓް ކޮށްފައިވާ ކަމަށް ވެސް ވިދާޅުވި އެވެ.


ރެއާލްގެ ވިނިސިއަސް ޖޫނިއާ އަށް އަނިޔާވެ، ދެ މަހަށް ކުޅުމާ ދުރަށް! – Haftha\nSun, 23 February, 2020, 3:57 pm\nރެއާލްގެ ވިނިސިއަސް ޖޫނިއާ އަށް އަނިޔާވެ، ދެ މަހަށް ކުޅުމާ ދުރަށް!\nޔޫއެފާ ޗެމްޕިއަންސް ލީގުގައި އަޔަކްސްއާ ދެކޮޅަށް ރެއާލް ކުޅުނު މެޗުގައި އެޓީމުގެ ޒުވާން ފޯވާޑް ވިނިސިއަސް ޖޫނިއާއަށް ލިބުނު އަނިޔާގެ ސަބަބުން ގާތްގަނޑަކަށް ދެ މަހަށް ކުޅުމާ ދުރަށް ދާންޖެހިދާނެ ކަމުގެ ބިރު ބޮޑުވެއްޖެއެވެ.\nމިދިޔަ އަންގާރަ ދުވަހު ޔޫއެފާ ޗެމްޕިއަންސް ލީގުގެ ގަދަ ސޯޅައިގެ ދެ ވަނަ ލެގްގައި ނެދަލެންޑްސްގެ އަޔަކްސްއާ ވާދަކޮށް ރެއާލް ބަލިވީ ބޮޑު ތަފާތަކުންނެވެ. ރެއާލްގެ އަމިއްލަ ދަނޑުގައި އަޔަކްސް އަތުން ރެއާލް ބަލިވީ 4-1 ގެ ނަތީޖާއަކުންނެވެ.\nއެ ނަތީޖާއާއެކު ރެއާލުން މުބާރާތުން ކަޓައިގެން ދިޔައިރު، އެ މެޗުގެ ފުރަތަމަ ހާފުގައި އުމުރުން 18 އަހަރުގެ ވިނިސިއަސް އަށް އަނިޔާވެ ބާލަންޖެހުނެވެ. އޭނާ ދަނޑުމަތިން ފައިބައިގެން ދިޔައީ ވެސް ފެންކަޅިވެ ހުރެއެވެ.\nވިނިސިއަސްއަށް ލިބުނު އަނިޔާއާ ގުޅިގެން ރެއާލް އިން ނެރުނު ބަޔާނެއްގައި ބުނީ، އޭނާގެ ކަނާތު ފައިގެ ކުޅަހުޅުގެ ލިގަމެންޓް ވީދިގެން ގޮސްފައިވާ ކަމަށެވެ.\nބްރެޒިލްގެ ފްލަމެންގޯއިން ރެއާލްއަށް ބަދަލުވި ވިނިސިއަސް، މި ސީޒަނުގައި ރެއާލްއަށް 28 މެޗު ވަނީ ކުޅެފައެވެ.\nއެންމެ މުހިއްމު އިސްކަމެއް ދޭނެ ކަމަކީ ދޭ ހިދުމަތުގެ ފެންވަރު މަތިކޮށް ކޮލެޓީ ހިފެހެއްޓުން: އަލީ ވަހީދު\nކައުންސިލް އިންތިހާބުގައި އެމްޑީޕީގެ ޓިކެޓުގައި ވާދަކުރާ ކެންޑިޑޭޓުންގެ ފޯމްތައް ބަލައިގެންފި\nމެލޭޝިޔާ އެމްބަސީ ބަޖެޓުން އަދުރޭ ދަރިފުޅު ފައިސަލްއާ އޭނާގެ އަންހެނުންނަށް އައިނު ހައްދަން ހަރަދުކޮށްފި\nޓެރަރިޒަމްގެ މައްސަލައަކާ ގުޅިގެން ނައިފަރުގެ ތިން ގެއެއް ބަލައި ފާސްކޮށްފި


Aidhoo gai dhanduverikamuge thakethi vikkun rasmeekoh fashaifi\nއައިދޫގައި ދަނޑުވެރިކަމުގެ ތަކެތި ވިއްކުން ރަސްމީކޮށް ފަށައިފި\nބ. އަތޮޅުގައި ދަނޑުވެރިކަން ތަރައްޤީކުރުމަށް ދޫކޮށްފައިވާ އައިދޫގައި އެ މަސައްކަތް ރަސްމީކޮށް ފަށައިފި އެވެ.\nއެރަށުގައި ހެއްދި ތަކެތި ރަސްމީކޮށް ވިއްކުން ފައްޓަވައިދެއްވީ މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާވަހީދެވެ.\nފިޝަރީޒް މިނިސްޓްރީން ބުނިގޮތުގައި އެ ރަށުގައި ހައްދައިގެން މައިގަނޑު ގޮތެއްގައި މާކެޓްކުރާނީ ސްވީޓް މެލޮންއެވެ. އެހެން ނަމަވެސް ކިއުކަމްބާ އާ ލެޓިއުސްވެސް އެރަށުގައި ހެއްދުމުގެ މަސައްކަތްކުރަމުންދާ ކަމަށް އެ މިނިސްޓްރީން ބުންޏެވެ.\nދަނޑުވެރިކަން ކުރުމަށް އެރަށް ފަރުމާކޮށްފައިވަނީ4ބަޔަކަށް ބަހާލައިގެން 2000 ގަސް އިންދޭ ގޮތަށެވެ. ރާއްޖޭގެ އެހެން ރަށްތަކާ ޚިލާފަށް އެރަށުގައި ބިމުގައި އެއްވެސް ބާވަތެއް ނުހައްދާނެއެވެ.\nއެރަށާ ހަވާލުވެހުންނެވި މުޙައްމަދު ސައީދު ޕީއެސްއެމް އާ ވާހަކަ ދައްކަމުން ބުނީ އޮޓޯ ޕޮޓް ސިސްޓަމްގައި އެ ރަށުގައި ހައްދާ މި ބާވަތްތައް މާކެޓް ކުރުމުގައި ދަތިތަކެއް ނެތް ކަމަށެވެ.\nސައީދު ބުނިގޮތުގައި ފަޅުރަށެއް ނަގައިގެން ދަނޑުވެރިކަން ކުރުމުގެ މަސައްކަތް ފެށީ އަތޮޅު ތެރޭގައި ތިބޭ ފަރާތްތަކަށް ވަޒީފާ އާ އަދި އަތޮޅުގެ ރަށްތަކުގައި ހަދާފައި ހުރި ގެސްޓްހައުސްތަކަށާ ރިސޯޓތްތަކަށް ބޭނުންވާ މޭވާ އާ ތަރުކާރީގެ ބާވަތްތައް ފަސޭހައިން ލިބޭނެ މަގު ފަހި ކޮށްދިނުމުގެ ބޭނުމުގަ އެވެ.\nއައިދޫގައި މަސައްކަތް ކުރާ 80 އިންސައްތަ މީހުންނަކީ ބ. އަތޮޅު މާޅޮހު މީހުންނެވެ. އެރަށުގައި ދަނޑުވެރިކަން ކުރަނީ މެލޭޝިއާގެ ދަނޑުވެރިކަމުގެ ސިނާއަތުގައި ކުރިއަރާފައިވާ ކުންފުންޏެއްކަމަށްވާ އިރިކުއިޕް ގެ ލަފަޔާ އިރުޝާދުގެ ދަށުންނެވެ. އެގޮތުން ދަނޑުވެރިކަން ކުރުމަށް މެލޭޝިއާގެ ދެމީހުން އެ ރަށުގައި ހަރަކާތްތެރިވަމުންދެއެވެ.\n2017 ވަނައަހަރު ތަރައްޤީކުރަންފެށި އެ ރަށަށް ޖުމްލަ6މިލިއަނަށް ވުރެ ރުފިޔާވަނީ ހަރަދުކޮށްފައެވެ. އައިދޫގައި ހައްދާ ބާވަތްތައް ރައްކާކުރާނެ ޒަމާނީ ސްޓޯރޭޖް އަކާ، މެސިނަރީސް ތަކަށް ކަރަންޓް ދިނުމަށާ، ތިން ޖަނަރޭޓަރ ސެޓަޕްވަނީ ބަހައްޓާފައެވެ. އަދި ފެން އުފައްދުމަށް އާރުއޯ ޕްލާންޓްގެ ދެ ޕްލާންޓް ވެސް ވަނީ ބަހައްޓާފައެވެ.


Ifuru Airport Ah 1 Aharu Furun Faahaga Kurany | Ungoofaaru\nބަނޑޭރިގަނޑު/ޙަބަރު/އިފުރު އެއާޕޯޓަށް އެއް އަހަރު ފުރުން ފާހަގަ ކުރަނީ\nއިފުރު އެއާޕޯޓަށް އެއް އަހަރު ފުރުން ފާހަގަ ކުރަނީ\nމުނާޒު މުޙައްމަދު 28 May 2016\n0 106 1 މިނެޓުން ކިޔާލެވޭ\nއިފުރު އެއާޕޯޓަށް އެއް އަހަރު ފުރުން މިއަދު ފާހަގަ ކުރަމުން އެބަދެވެ. މިދުވަސް ފާހަގަ ކުރުމުގެ ގޮތުން އިފުރު އެއާޕޯޓުގައި މަސައްކަތް ކުރާ ހުރިހާ މުވައްޒަފުން ވަނީ ދުވަހަށް ހާއްސަ ކޭކެއް ފަޅާފައެވެ. މިކޭކު ފެޅުން އޮތީ މިއަދު މެންދުރު 13:30 ގައި އިފުރު އެއާޕޯޓުގެ ޓާމިނަލް ކުރިމަތީގައެވެ.\nމީގެ އިތުރުން ދުވަސް ފާހަގަ ކުރުމުގެ ގޮތުން މިރޭ އިފުރު އެއާޕޯޓު ކުލަ ބޮކިތަކުން ދިއްލާލާނެއެވެ. އަދި މުވައްޒަފުންނަށް ހާއްސަ ފަރިއްކޮޅެއްވެސް މިރޭ އިފުރުގައި ބޭއްވުމަށް ވަނީ ހަމަޖެހިފައެވެ.\nރ.އަތޮޅު އިފުރު އެއާޕޯޓް – ފޮޓޯ: ޠާހަ ހުސެއިން\nއިފުރު އެއާޕޯޓު ތަރައްގީކޮށް ނިންމާ 2015 ވަނަ އަހަރުގެ މެއު 26 ވަނަ ދުވަހު އިފުރު އެއާޕޯޓަށް ވަނީ ކާމިޔާބު ކަމާއެކު ޓެސްޓް ފުލައިޓް ޖައްސާފައެވެ. ރ. އިފުރުގައި ތަރައްގީކުރި އެއާޕޯޓު ރަސްމީކޮށް ހުޅުވާފައި ވަނީ 2015 ވަނަ އަހަރުގެ މެއި މަހުގެ 28 ވަނަ ދުވަހުއެވެ. މިއެއާޕޯޓު ހުޅުއްވާ ދެއްވީ އިފުރުގައި ބޭއްވި ކުލަ ގަދަ ރަސްމީޔާތެއްގައ ރާއްޖޭގެ ރައިސުލް ޖުމުހުރީއްޔާ އަބުދުﷲ ޔާމީނެވެ. މިރަސްމިއްޔާތުގައި އިފުރު އެއާޕޯޓު ތަރައްގީކުރި އިފުރު އިންވެސްޓްމަންޓުން އެ އެއާޕޯޓުގެ ހިންގުމުގެ ހުރިހާކަމެއް ގައުމީ އެއާލައިން ކަމުގައިވާ މޯލްޑިވިއަން ހިންގާ އައިލެންޑް އޭވިއޭޝަން ސާވިސަސް އާ ރަސްމީކޮށް ހަވާލުކުރިއެވެ.\nއިފުރު އެއާޕޯޓު ހިންގުމުގެ ހުއްދަ އައިއޭއެސްއާ ރަސްމީކޮށް ހަވާލުކޮށްދެއްވީ، އޭރު ސިވިލް އޭވިއޭޝަނާއި ރީޖަނަލް އެއާޕޯޓްސް ބަލަހައްޓަވާ އަދި އޭރުގެ ޓޫރިޒަމް މިނިސްޓަރު އަހުމަދު އަދީބެވެ. އައިއޭއެސްގެ ފަރާތުން އެ ހުއްދައާ ހަވާލުވެވަޑައިގަތީ އެ ކުންފުނީގެ މެނޭޖިން ޑިރެކްޓަރު އަބްދުލް ހާރިސް އެވެ.\nސަރުކާރުގެ ކުޑަ ހިއްސާއެއް ހިމެނޭ ގޮތަށް އެގްރޯ މެރިން ނަމަކަށް ކިޔާ ކުންފުންޏަކާ އެކު އުފެއްދި އިފުރު އިންވެސްޓްމަންޓާ އިފުރު ހަވާލުކުރީ ރިސޯޓު ތަރައްގީކުރަން ތިން ރަށެއް ދޭ ގޮތަށް މޭ، 2011ގަ އެވެ. ދަރަވަންދު އާއި ގއ. ކޫއްޑޫ އެއާޕޯޓު ވެސް ހިންގާ އައިއޭއެސް އިން އިފުރު އެއާޕޯޓު ހިންގަނީ އިފުރު އިންވެސްޓްމަންޓާ އެކު ހެދި މެނޭޖްމަންޓު އެއްބަސްވުމެއްގެ ދަށުންނެވެ.\nއިފުރު އެއާޕޯޓު ހިންގަން ފެށިއިރު އިފުރު އެއާޕޯޓާއި މާލެއާ ދެމެދު ދުވާލަކު އެއް ފުލައިޓު އޮވެއެވެ. ނަމަވެސް އެއް އަހަރު ދުވަހުގެ ތެރޭގައި އިފުރު އެއާޕޯޓު ވަނީ ކާމިޔާބީތަކެއް ހޯދާ ސަރަހައްދީ އެއާޕޯޓުތަކުގެ ތެރެއިން އެންމެ ބާރުބޮޑު އެއް އެއާޕޯޓަށްވެ ދުވާލަކު އެވްރެޖްކޮށް4ފުލައިޓާއި7ފްލައިޓާ ދެމެދުގެ އަދަދަކަށް ދަތުރުތައް ކުރަންފަށާފައެވެ. އަދި އިފުރުން ހަނިމާދޫ އަދި ދަރަވަންދޫއާ ދެމެދު ވަނީ ދަތުރުތައް ފަށާފައެވެ.\nއިފުރު އެއާޕޯޓަށް އެއް އަހަރު ފުރުމުގެ މުނާސަބަތުގައި އެއެއާޕޯޓުގައި މަސައްކަތްކުރާ ހުރިހާ ހީވާގި މުވައްޒަފުންނާއި ގައުމީ އެއާލައިނަށް ‘އުފާ’ ފަރާތުން ވަރަށް ހޫނު މަރުހަބާއެއް ކިޔަމެވެ.\nއިފުރު އިފުރު އެއާޕޯޓް\nއިންޑިއާގައި ހޫނު ގަދަވުމުގެ ސަބަބުން މަގުތަކުގެ ތާރުތައް ވެސް ވިރެނީ!\nފާއިތުވި 24 ގަޑިއިރު ތެރޭ އެންމެ ގިނައިން ވާރޭ ވެހިފައިވަނީ ރ އަތޮޅަށް\nއިފުރު – މާލެ ޓިކެޓްގެ އަގު ކޮޅަކަށް 799.24 ރ އަށް ހެޔޮކޮށްފި\nއިފުރު އެއާޕޯޓުގެ2ވަނަ އެނިވަސަރީ4އޮން4ފުޓްބޯޅަ މުބާރާތުގެ ޗެންޕިއަންކަން ޑިލީޓްބޯއީސް ހޯދައިފި\nwind: 7.81 km/h


Liberia: Rape ithuruvun gaumee nurahkaleh kamah kandaalhaifi\nކުރީގެ ފުޓުބޯޅަ ކުޅުންތެރިޔާ އަދި ލައިބީރިއާގެ ރައީސް ޖޯޖް ވެއާ. -- ފޮޓޯ: ރޮއިޓާސް\nމޮންރޯވިއާ (ސެޕްޓެމްބަރު 13) - ލައިބީރިއާގައި ރޭޕާއި ޖިންސީ ގޯނާގެ މައްސަލަތައް އިންތިހާއަށް އިތުރުވުމާ ގުޅިގެން އެކަން ގައުމީ ކުއްލި ނުރައްކަލެއްގެ ގޮތުގައި އެ ގައުމުގެ ރައީސް ޖޯޖް ވެއާ ކަނޑައަޅުއްވައިފި އެވެ.\nލައިބީރިއާގެ ރައީސް އެ ނިންމުން ނިންމަވާފައިވަނީ، ރޭޕްގެ މައްސަލަތައް އިންތިހާއަށް އިތުރުވުމާ ދެކޮޅަށް އެތަކެއް ހާސް އާއްމު ރައްޔިތުން ވެރިރަށް މޮންރޯވިއާގައި ނުކުމެ މުޒާހަރާކޮށްފައިވަނި ކޮށެވެ.\nރައީސް ވެއާ ވިދާޅުވީ ރޭޕް މައްސަލަތަކަށް ހާއްސަ ޕްރޮސެކިޔުޓަރެއް އައްޔަނު ކުރައްވާނެކަމަށާއި، ޖިންސީ ގޯނާ ކޮށްފައިވާ މީހުން ރެޖިސްޓްރީ އެއް ވެސް އެކުލަވާލައްވާނެ ކަމަށެވެ.\nއޭގެ އިތުރުން، ޖިންސީ ގޯނާގެ މައްސަލަތަކާ ދެކޮޅަށް ނެޝަނަލް ޓާސްކް ފޯހެއް އެކުލަވާލާނެކަމަށްވެސް ސަރުކާރުން ބުނެފައިވެ އެވެ.\nރޭޕްގެ މައްސަލަތައް އަބަދުވެސް ގިނަ ލައިބީރިއާގައި، 2015 ވަނަ އަހަރު 800 އަށް ވުރެ ގިނަ ޖިންސީ ގޯނާގެ މައްސަލަތައް ރިޕޯޓުކޮށްފައިވާއިރު، ހުކުމަކާ ހަމައަށް ގޮސްފައިވަނީ އޭގެ ތެރެއިން އެންމެ ދެ ޕަސަންޓް ކަމަށް އދ. އިން ވިދިގެން އައި އަަހަރު ނެރުނު ރިޕޯޓެއްގައި ފާހަގަކޮށްފައިވެ އެވެ.\nނަމަވެސް، މިއަހަރު ޖިންސީ ގޯނާގެ މައްސަލަތައް ވަނީ ފިއްކަނޑައިގެންދާ މިންވަރަށް އިތުރުވެފަ އެވެ.\nއެގޮތުން، ލައިބީރިއާގައި އަންހެނުންގެ ހައްގުގައި މަސައްކަތްކުރާ މަދަނީ ޖަމިއްޔާއަކުން ބުނެފައިވަނީ، މިދިއަ ޖޫން މަހުން ފެށިގެން އޯގަސްޓްގެ ނިޔަލަށް 600 އެއްހާ ރޭޕްގެ މައްސަލަ ރެކޯޑްކުރެވިފައިވާ ކަމަށެވެ.\nއެއީ މިދިއަ މެއި މަހާ އަޅާބަލާއިރު، 80 އާއި 100 އާ ދެމެދުގެ އިތުރުވުމެއްކަމަށް އެ ޖަމިއްޔާ އިން ބުންޏެވެ.\nރޭޕްގެ ތުހުމަތުކުރެވޭ ރޮނާލްޑޯގެ ޑީއެންއޭ ހޯދަނީ